Ali Hameed Aai Gulhun Ohna Steal Hardware Ge Hurihaa Directorun Hahyaru Kohfi - Vaguthu\nއަލީ ހަމީދާއި ގުޅުން އޮންނަ ސްޓީލް ހާޑްވެއާގެ ހުރިހާ ޑިރެކްޓަރުން ހައްޔަރުކޮށްފި\n11 މަސް ކުރިން ( ފެބުރުއަރީ 20, 2018 )\nއަލީ ހަމީދު – ފޮޓޯ: ރައީސް އޮފީސް\nމިހާރު ހައްޔަރުކޮށްފައިވާ ސުޕްރީމް ކޯޓުގެ ފަނޑިޔާރު އަލީ ހަމީދާއި އާއިލީ ގުޅުން އޮންނަ ރާއްޖޭގައި ފުޅާ ދާއިރާއެއްގައި ހާޑްވެއާރގެ ވިޔަފާރި ކުރަމުންދާ ސްޓީލް ހާޑްވެއާރގެ ހުރިހާ ޑިރެކްޓަރުން ހައްޔަރުކޮށްފި ކަމަށް "ރާއްޖެ ޓީވީ" އިން ބުނެފިއެވެ.\n"ރާއްޖެ ޓީވީ" އިން ބުނީ ،މައުލޫމާތު ލިބިފައިވާ ގޮތުގައި އެ މީހުން ހައްޔަރުކޮށްފައި ވަނީ ހޯމަ ދުވަހުގެރޭ 12 ޖަހަން ގާތްވެފައި ވަނިކޮށެވެ. ސްޓީލް ހާޑްވެއާގެ ފަސް މީހަކު ހައްޔަރުކޮށްފައިވާއިރު މީގެ ތެރެއިން އެކަކު މިހާރު ވަނީ ދޫކޮށްލާފައެވެ.\nސްޕްރީމް ކޯޓުގެ ފަޑިޔާރު އަލީ ހަމީދާއި އާއިލީ ގުޅުން އޮންނަ އެ ފަސް މީހުން ހައްޔަރުކުރީ ކޮން ސަބަބަކާއި ގުޅިގެން ކަމެއް އަދި ސާފުވެފައެއް ނުވެއެވެ. ނަމަވެސް ފަޑިޔާރު އަލީ ހަމީދު ހައްޔަރު ކުރި ފަހުން ފުލުހުން ވަނީ އަލީ ހަމީދުގެ އަނބިކަބަލުންނާއި ބައެއް އާއިލީ މީހުން ހައްޔަރުކޮށްފައެވެ.\nއަލީ ހަމީދު ހައްޔަރުކޮށްފައި ވަނީ ރިޝްވަތުގެ ގޮތުގައި ފައިސާ ހިފުމަށްފަހު ޝަރުޢީ ޙުކުމްތައް ވަކި ގޮތަކަށް ކުރުމާއި ޤާނޫނީ ގޮތުން އުފެދިފައިވާ ސަރުކާރު ޤާނޫނާއި ޚިލާފަށް ބަދަލުކުރުމަށް މަޤާމުގެ ނުފޫޒު ބޭނުންކޮށްގެން މަސައްކަތް ކުރުމާއި ދައުލަތް ހިންގުމަށް ހުރަސްއެޅުމާއި، ޖިނާޢީ އަދުލުގެ ނިޒާމް ހިންގުމަށް ޤަސްދުގައި ހުރަސް އެޅުމުގެ ތުހުމަތުގައެވެ.\nއޭނާ އާއި ދެކޮޅަށް ފުލުހުން މިހާރު ވަނީ ގިނަ ހެކިތަކެއް ހޯދާފައެވެ. ފުލުހުން ވަނީ އަލީ ހަމީދުގެ ދަބަހަކުން ވަނީ ގިނަ އަދަދެއްގެ ފައިސާ ވެސް ހޯދާފައެވެ.\nފެބުރުއަރީ 20, 2018 - 08:56\nފެބުރުއަރީ 20, 2018 - 09:09\nއައްޑޫ ސިޓީގެ ހުޅުދޫ ހުރިހާ މީހުންނާ އަލީހަމީދު އާ ގުޅުން އޮވޭ ވީމާ ހުރިހާމީހުން ހައްޔަރުކުރަންވީ އެއްނޫން.\nފެބުރުއަރީ 20, 2018 - 09:25\nމުނާފިގުންނަށް އާހިރަތުގައި ހާދަ އަޒާބެއް ވެޔޭ\nފެބުރުއަރީ 20, 2018 - 10:29\nސަރުކާރަށް ބިރަކަށްވެއްޖެ ކޮންމެ މީހަކުގެ މައްޗަށް ފާޑުފާޑުގެ ތުހުމަތުކޮށް، ދުނިޔޭގައިތިބި އެންމެ ނުރައްކާތެރި މީހުންގެ ގޮތުގައި ލޭބަލްކޮށް، ކޯޓްތަކަށް "ނުފޫޒު" ފޯރުވައިގެން ލަނީ މުއްދަތެއްނެތި ޖަލަށް. ބައިކޮޅުގަ އެހުރީ ލައިވް ޓީވީގައި ތަކުރާރުކޮށް ރައްޔިތުންގެ ކުރިމަތީގަ ރިޝްވަތުގެ ފައިސާ ގޯނި ހިފައިގެން މީސްމީހުންގެ ގާތަށް ހިނގިކަމަށް އެއްބަސްވި މީހަ. ޔާމީނާއި އަދުރޭއާ ނިހާނާ އަދި ވަގުތު ނޫހުންވެސް އެބުނާ ވަކިމީހަކަށް ނުބަލައި ހަމަހަމަ ކަމާއެކު ފޯރުވާ ގާނޫނުގެ ދިގުއަތެއް މިކަލޭގެއާ ހިސާބަކަށް ނުފޯރަ. މިއިން ވާހަކައެއް ވަގުތު ނޫހުގެ "ވަކިފަރާތަކަށް ނުޖެހޭ" އަޅު ނޫސްވެރިއަކަށް ލިޔާކަށްވެސް ނުކެރެ.\nފެބުރުއަރީ 20, 2018 - 10:32\nފުލުހުންނައް އައްސަރިބަހާއި ސާބަސްދެން. ގްރޭޓް ވޯކް. ??????\nފެބުރުއަރީ 20, 2018 - 10:49\nރ ޓީވީ އެކަނި ބަލައިގެން ޙަޤީޤަތެއް ނޭގޭނެ!4ޗެނަލް ބަލާނަމަ ޙަޤީޤަތް އެނގޭނެ!\nފެބުރުއަރީ 20, 2018 - 12:00\nގާނޫނަށް ރައީސް މީހާގެ ދިގުއަތް ވަނުމުން ދެން ރާއްޖެ ޓީވީނޫން ކޮންއެއްޗެއްތޯބަލަންވީ. ހުރިހާ ޗެނަލަކުން އަތް ތިލަބަޑި ޖަހަަޖަހާ ދިވެހިންގެ އަތް ކުޑަހުޅުން ލުހިއްޖެ.\nކަތްދާފުޅު / މީދޫ\nފެބުރުއަރީ 20, 2018 - 12:17\nމަޖުލިސްގެ ޖަލްސާއެއް ކުރިޔަށްދައިރު އެ ޖަލްސާގައި މެމްބަރުން އެކަކު އަނެކަކަށް އެއްޗެތިކިޔާ ދައްކާ ވަހަކަތަކަކީ ޖްޒްބތީވާހަކަތަކެވެ. އެފަދަ ވާހަކަތައް އެއްވެސް ކޯޓަކުން ނުބެލޭނޭކަމަށް މަޖްލިސްގެ ޤަވާޢިދުގަ އޮވޭ! އެހެންނޫންނަމަ މޫސަމަނިކާދިމާއަށް އިލްހާމު ، ޢަލީވަޙީދު ގޮވި އެއްޗެތި މައްސަލަޔަކަށްވެ ބެލީހެވެ. އިދިކޮޅަށް ގުބޯވެގެންހުއްޓަސް :ޓވމ" ތިހުރީ މާ ބޮޑަށް މަވެފައެވެ.


Plastic in theyo ufadhaa mashineh France gai ijaadhukoafi\nޕްލާަސްޓިކުން ތެޔޮ އުފައްދަ މެޝިން - ފްރާންސް\nޕްލާސްޓިކުން ތެޔޮ އުފައްދާ މެޝިނެއް ފްރާންސްގައި އީޖާދުކޮށްފި\n1 ޖެނުއަރީ 2019, 21:25 |\nފްރާންސްގެ މީހަކު ޕްލަސްޓިކުން ތެޔޮ އުފައްދާ މެޝިނެއް އީޖާދުކޮށްފިއެވެ. އުކާލެވޭ ޕްލާސްޓިކްގެ އެތިކޮޅުތައް އެއްކޮށްގެން މެޝިނަށް ލައި 450 ޑިގްރީ ސެލްސިއަސް ހޫނުކޮށްގެން ޕްލާސްޓިކްގެ އަސާސީ ބައިތައް ބަދަލު ވެގެންދަނީ ޑިސަލާއި ޕެޓްރޯލް އަދި ދަގުއިގެ ގޮތުގައި ކާބަން ވަކިކުރެވެއެވެ.\nމިމެޝިން އިޖާދުކުރި މީހުން ހާމަކުރާ ގޮތުން 1 ކިލޯގެ ޕްލާސްޓްިކަށް 1 ކިލޯގެ ތެޔޮ (ޑީސަލާއި ޕެޓްރޯލް) އުފެއްދޭނެއެވެ. މީގެ ސަބަބުން މީހުން އުކާލެވޭ ޕްލާސްޓިކަކީ އަގުހުރި އެއްޗަކަށްވެ، މީހުން ޕްލާސްޓިކު ކުނީގެ ގޮތުގައި އުކާނުލާނެ ކަމަށް އެމީހުން އުއްމީދުކުރެއެވެ. އޭގެ ބަދަލުގައި މީހުން ޕްލާސްޓިކް ފުޅިތައް ރައްކާ ކޮށްގެން ގެންގުޅޭނެ ކަމަށެވެ.\nމި މެޝިން އުފެއްދި މީހުން މަސައްކަތް ކުރަނީ 2019 ގެ މެދެއްހާ ހިސާބަށް މީގެ ބޮޑު މެޝިނެއް އުފެއްދުމަށެވެ. އޭރުން ގަޑިއެއް ހާއިރުތެރޭ 40 ލިޓަރުގެ ތެޔޮ އުފެއްދޭނެ ކަމަށެވެ.\nއެމީހުން ބޭނުން ވަނީ އެމެޝިން އިތުރަށް ތަރައްގީކޮށް އެއިގެ އުފެއްދުންތައް އިތުރު ކުރުމަށް ކަމަށް އަލްޖަޒީރާ ޓީވީއަށް ދިން އިންޓަވިއުއެއްގައި ބުނެއެވެ.\nޕާލްސްޓިކުން އުފެއްދި ތެލުން ޖަނެރޭޓަރު ހިންގަނީ\nމިއީ އިޖުތިމާއީ އިގުތިސޯދީ އަދި ތިމާވެށީގެ އަގުހުރި ހަތިޔާރެއް ކަމަށް އެމީހުން ދެކެއެވެ.\nމިމެޝިނުގެ އަމާޒަކީ އުކާލެވިފައިވާ ޕްލާސްޓިކު ކުނިތައް އެއްކުރެވި، އެއިން ތަރައްގީވަމުން އަންނަ ގައުމުތަކުގައި ބޭނުންހިފުމެވެ. ޚާއްސަކޮށް ތަރައްގީވަމުން އަންނަ ގައުމުތަކުގައި އިތުރު ވަޒީފާތައް އުފެއްދުން ކަމަށް އެމީހުން ބުނެއެވެ.\nމީގެ ސަބަބުން މުޅި ދުނިޔޭގައި ވެސް ޕްލާސްޓިކު ކުނިތައް އެއްކުރެވި އެއިގެ ސަބަބުން ވަޒީފާތައް އުފެދިގެންދާނެ ކަމަށް އެމީހުން ގަބޫލުކުރެއެވެ.\nކޮންމެ އަހަރަކު ވެސް ދުނިޔޭގައި ގާތްގަޑަކަށް 260 މިލިޔަން ޓަނުގެ ޕްލާސްޓިކު އުފައްދައެވެ. އެއިގެ ތެރެއިން 8 މިލިޔަން ޓަނުގެ ޕްލާސްޓިކު ކުނި ކަނޑަށް އެޅި ކަނޑުގެ ދިރުންތަކަށް ނުރައްކާ ވާ އެއްޗަކަށް ވެގެން ދެއެވެ.\nއިތުރު ލިޔުންތިމާވެށިޕްލާސްޓިކް ކުނިން ހަކަތަ އުފައްދަނީ\nTags: ތިމާވެށި, ޕްލާސްޓިކް ކުނިން ހަކަތަ އުފައްދަނީ


މަގުބައްތިތަކާއި މިސްކިތު އެތެރޭގެ ލައިޓްތައް ލެޑްލައިޓަށް ބަދަލުކޮށްފި - R. Fainu Council\nމަގުބައްތިތަކާއި މިސްކިތު އެތެރޭގެ ލައިޓްތައް ލެޑްލައިޓަށް ބަދަލުކޮށްފި\nފައިނު ކައުންސިލް އިދާރާ 12:03 AM ޚަބަރު\nކަރަންޓް ޚަރަދު ކުޑަ ކުރުމުގެ ގޮތުން، މަގާއި ގޯޅިއާއި އިޖުތިމާޢީ ސަރަޙައްދުތަކުގައި ޖަހާފައިވާ މަގުބައްތިތަކާއި ހުކުރު މިސްކިތް މަސްޖިދުލްފަލާޙްގެ އެތެރޭގެ ލައިޓްތައް ލެޑްލައިޓަށް ބަދަލު ކޮށްފިއެވެ. މިމަސައްކަތް ކުރިޔަށް ގެންދެވިފައިވަނީ މިކައުންސިލާއި ފެނަކަ ކޯޕަރޭޝަން ފައިނު ބްރާންޗްގެ ގުޅިގެން3ދުވަހަށް ބަހާލައިގެނެވެ. އެގޮތުން، މިސްކިތު އެތެރޭގެ ޖުމުލަ 34 ލައިޓް ބަދަލު ކުރެވިފައިވާއިރު 53 މަގުބައްތިވަނީ ލެޑަށް ބަދަލު ކުރެވިފައެވެ. މަގުބައްތިތައް ލެޑަށް ބަދަލު ކުރުމުން ކުރިން އެބައްތިތަކަށް ޚަރަދުވާ ފައިސާއަށްވުރެ %63.2 ޚަރަދު ކުޑަވެގެންދާނެއެވެ. ލެޑްލައިޓް ހޯދިފައިވަނީ ކަމާއިގުޅޭ ވުޒާރާތަކުގައި އެދިގެން އެވުޒާރާތަކުގެ އެހީތެރިކަމާއިއެކުގައެވެ.\nމިމަސައްކަތް ކުރިޔަށް ގެންދިޔުމުގައި ފެނަކަ ކޯޕަރޭޝަން ފައިނު ބްރާންޗްގެ ފަރާތުން ދެއްވަވާފައިވާ އެހީތެރިކަމަށްޓަކައި މިފުރުޞަތުގައި ޝުކުރު ދަންނަވަމެވެ.\nމަގުބައްތިތަކާއި މިސްކިތު އެތެރޭގެ ލައިޓްތައް ލެޑްލައިޓަށް ބަދަލުކޮށްފި Reviewed by ފައިނު ކައުންސިލް އިދާރާ on 12:03 AM Rating: 5


އަންހެން ކުދިން އިސްވެ ލޯބި ހުށަހެޅުމަކީ މައްސަލައެއް ނޫން! – Dhen.mv\nއަންހެން ކުދިން އިސްވެ ލޯބި ހުށަހެޅުމަކީ މައްސަލައެއް ނޫން!\nޢާލިމް އަބްދުއްލަތީފް November 5, 2020 - 9:46 pm\nއަންހެން ކުދިން ލޯބި ހުށަހެޅުމަކީ ހަޑިކަމެއްގެ ގޮތުގައި އެންމެ ކުރިންސުރެ ވެސް އަޅުގަނޑުމެންގެ މުޖުތަމައުގައި ދެކެވިފައި އޮވެއެވެ. ދުނިޔޭގެ އެކި ހިސާބުތަކުގެ މީހުންގެ ވިސްނުމަށް ބަލާލިޔަސް މިއީ ސާބިތުވާން އޮތް ކަމެކެވެ. ގިނަ ބަޔަކު ގަބޫލު ކުރާ ގޮތުގައި އިސްވެ ލޯބި ހުށަހަޅަން ޖެހޭނީ ފިރިހެން ކުދިންނެވެ. އަންހެން ކުދިން ލޯބި ހުށަހެޅުމަކީ ވަރަށް ހަޑި ސިފައެކެވެ.\nއަންހެން ކުއްޖަކު ލޯބި ހުށަހަޅައިފިނަމަ ކުރެވޭނީ ކޮންކަހަލަ އިހްސާސެއްތޯ އަޅުގަނޑު ދެތިން ފިރިހެން ކުއްޖެއްގެ ގާތުގައި އަހާލީމެެވެ. އުމުރުން 18 އަހަރުގެ ޒުވާނަކު ބުނީ، އެފަދަ ހާލަތެއް ދުވަހަކު ވެސް ކުރިމަތި ނުވާ ކަމަށެވެ. އަދި އެފަދަ ގޮތަކަށް އަންހެން ކުއްޖަކު ލޯބި ހުށަހަޅައިފި ނަމަ ވަރަށް އުފާވާނެ ކަމަށާއި އަދި އޭނާ ހިތްއެދޭ ކުއްޖަކު ލޯބި ހުށަހަޅައިފިނަމަ ވާނެ ގޮތް ބުނަން ވެސް ނޭނގޭނެ ކަމަށެވެ. އެ އިހްސާސަކީ ތަފާތު އިހްސާސަކަށް ވާނޭކަން ޔަގީން ކަމުގައި ވެސް ބުންޏެވެ.\nވާހަކަ ދައްކާލެވުނު އުމުރުން 19 އަހަރުގެ ފިރިހެން ކުއްޖަކު ބުނީ އޭނާ މީގެ ކުރިން އަންހެން ކުއްޖަކާ ލޯބީގެ ގޮތުން ގުޅުނީ އޭނާ އިސްވެ ލޯބި ހުށަހަޅައިގެން ކަމަށެވެ. ނަމަވެސް2ފަހަރަށް ވެސް މާ ގިނަ ދުވަސްތަކެއްނުވެ އެ ގުޅުން ނިމުމަކަށް އައި ކަމަށް ކިޔައިދިނެވެ. ތިންވަނަ ފަހަރަށް ރައްޓެހިވާން އެހީ އެ އަންހެން ކުއްޖާއެވެ. އޭގެ ފަހުން އެ ދެމީހުން އެކުގައި އުޅޭތާ މިހާރު3އަހަރަށްވުރެ ގިނަ ދުވަސް ވަނީއެވެ. އޭނާ ގަބޫލު ކުރާ ގޮތުގައި އަންހެން ކުއްޖާ އިސްވެ ލޯބި ހުށަހެޅުމަކީ ގުޅުން ވަރުގަދަ ވެސް ވާ ކަމެކެވެ.\nހަގީގަތުގައިވެސް އަންހެން ކުދިން އިސްވެ ލޯބި ހުށަހެޅުމަކީ ލަދުގަންނަން ޖެހޭ ކަމެއް ނޫނެވެ. މައްސަލަ އަކީ މުޖުތަމައު ދެކޭ ގޮތެވެ. މައްސަލަ އަކީ މީހުން ދައްކާ ތޯތޯ ވާހަކަ ތަކެވެ، މައްސަލަ އަކީ ނުބެހެން ޖެހޭ ކަންތައްތަކާ ބެހޭ މީހުން މުޖުތަމައުގައި ގިނަ ވުމެވެ،\nފިރިހެން ކުއްޖަކު ދުވާލަކު ތިން ހަތަރު ކުދިން ކައިރީ ރައްޓެހިވާން އެހިޔަސް އެއީ މައްސަލައެއް ނޫނެވެ. އެއީ "ގައްޑާ" މީހެކެވެ. އެއީ ވަރަށް "ކޫލް" މީހެކެވެ. ވަރަށް "ގަދަ" މީހެކެވެ. ނަމަވެސް އަންހެން ކުއްޖަކު އުމުރުގެ އެންމެ ފަހަރަކު ވެސް ފިރިހެން ކުއްޖަކަށް އިސްވެ ލޯބި ހުށަހަޅައި ރައްޓެހިވާން އަހައިފިނަމަ އޭނާ ވަރުގެ ގޯސް މީހަކު ނުހުންނާނެއެވެ. އޭނާއާ ދިމާއަށް ނުކިޔާކަށް އެއްޗެއް ނޯންނާނެއެވެ. އޭނާ އަކީ ފިރިހެނުން ފަހަތުން ދުވާ މީހެއް ކަމުގައި ލޭބަލް ވާކަށް މާގިނަ އިރެއް ނުވާނެއެވެ. އެންމެން އެކުގައި އެކައްޗެއް ކިޔާ އޭނާއަށް ހަނގާ ކުރަން ފަށާނެއެވެ.\nމި ކުޑަކުޑަ މުޖުތަމައުއަށް ބަލާލާއިރު ބައެެއް އަންހެން ކުދިންވެސް ދެކެނީ މިހެންނެވެ. އަންހެން ކުދިން ދެކޭ ގޮތުގައި ފިރިހެން ކުއްޖާ އޭނާއަށް ހުރިހާ ކަމެއް ކޮށްދޭން ޖެހޭނެއެވެ. ކޮންމެ މަހަކު އެއްފަހަރު ހަދިޔާ ދީ ކޮންމެ އުފަން ދުވަހެއްގައި ޕާޓީ ބާއްވައިދޭން ޖެހޭނެއެވެ. މައްސަލައެއް ނެތެވެ. ތިކަމާ އެއްބަހެވެ. އެހެން ނަަމަވެސް ފިރިހެން ކުއްޖާ އުފާ ކޮށްދިނުމަށްޓަކައި އަންހެން ކުއްޖާ ވެސް ހާއްސަ ކަންކަން ކޮށްދިނުމަކީ އޮންނަން ޖެހޭނެ ކަމެކެވެ.\nއަންހެން ކުދިން އިސްވެ ލޯބި ހުށަހެޅުމާއިމެދު ދެކެނީ ކިހިނެއްތޯ އުމުރުން 21 އަހަރުގެ އަންހެން ކުއްޖަކާ ސުުވާލު ކޮށްލުމުން އޭނާ ބުނީ، އަންހެން ކުދިން ލޯބި ހުށަހެޅުމަކީ އެއްވެސް ގޮތަކުން މައްސަލައެއް ނޫން ކަމަށެވެ. މައްސަލައެއް އުޅޭނަމަ އެއީ އާދަކާދައިގެ މައްސަލައެއް ނުވަތަ، ވިސްނުމުގެ މައްސަލައެއް ކަމަށް އޭނާ ބުންޏެވެ.\nއެއީ ހަމަ ސަތޭކައިގެ ވާހަކައެކެވެ. އަންހެން ކުދިންނަށް ވެސް އިސްވެ ލޯބި ހުށަހެޅޭނެއެވެެ. އެކަމުގައި އެއްވެސް މައްސަލައެއް ނެތެވެ. މައްސަލައަކީ އެކަމާމެދު މުޖުތަމައު ދެކޭ ގޮތެވެ.\nލޯބިވާނަމަ ލޯބިވާ މީހާއަށް އެލޯބި ހުށަހެޅުން ލަސް ނުކުރާށެވެ.\nލޯބީގެ ފެށުމަކީ ނަފުރަތު ހެއްޔެވެ؟


galehiri: ހަވަރުތިނަދޫ މުޞްޠަފާ މަންޞޫރު\nހަވަރުތިނަދޫ މުސްތަފާ މަންޞޫރުގެ ބައްޕާފުޅަކީ، ހަވަރުތިނަދޫ ޙާޖީމުޙައްމަދު ކަލޭގެފާނެވެ. އަލްމަރުޙޫމު ޙާޖީމުޙައްމަދު ކަލޭގެފާނަކީ ހަވަރުތިނަދޫގެ ކަތީބުކަމާއި އަދި ދެފަހަރެއްގެމަތިން ހުވަދުއަތޮޅުގެ އަތޮޅުވެރިކަންކުރެއްވި، ދިގުމުއްދަތެއްގައި ސަރުކާރަށް ޚިދުމަތްކުރައްވާފައިވާ ހުވަދުއަތޮޅުގެ ވަރަށް ހަރުދަނާ، ވަރުގަދަ ޝަޚުޞިއްޔަތެކެވެ. ކުރިން ހުވަދުއަތޮޅުގެ ވެރިކަންކުރަމުންއައި ވާރުގެ (ފަހުގެތާރީޚެއްގައި ފެންނަންހުރި އަތޮޅުއޮފީސް) ހުވަދުއަތޮޅު ހޯނޑެއްދޫއިން ހަވަރުތިނަދޫއަށް ބަދަލުކުރައްވައި ހުވަދުއަތޮޅުގެ ވެރިރަށަކީ ހަވަރުތިނަދޫ ކަމުގައި ހަމަޖައްސަވާފައިވަނީވެސް ޙާޖީ މުޙައްމަދުކަލޭގެފާނުގެ އަތޮޅުވެރިކަމުގެ ދުވަސްވަރުގައެވެ. ޙާޖީ މުޙައްމަދުކަލޭގެފާނަކީ ހުވަދުއަތޮޅާއި، މާލޭގެ ގިނަބައެއްގެ އިޙުތިރާމާއި ލޯބި ލިބިވަޑައިގެންފައިވާ ވަރަށް ޢިއްޒަތްތެރި ބޭފުޅެކެވެ. އަދި ހުވަދުއަތޮޅުގައި އުފެދުނު މުއްސަނދި ބޭބޭފުޅުންގެތެރެއިން ފާހަގަކުރެވޭ އަރާހުންނެވި، އުޅަނދުފަހަރާއި، މުދަލާއި، ނޯކަރުން ގިނަ ވަރަށްމުއްސަނދި ބޭފުޅެކެވެ. މުސްތަފާ މަންޞޫރުގެ މަންމާފުޅަކީ ހަވަރުތިނަދޫ ފޫޅުމާ ކަޅުދައިތަގެ ޢާއިޝާ (އައިސާދިޔެ)ގެ މަރިޔަމްފާނު (ކުދެމަރިޔަމްދައިތަ) އެވެ.\nއަލްމަރުޙޫމު މުސްތަފާ މަންޞޫރު މިޞުރުގެ އަލްއަޒުހަރު ޔުނިވަރސިޓީން ތަޢުލީމު ޙާޞިލުކުރެއްވުމަށް މިޞުރަށް ވަޑައިގެން މިޞުރުގައި ތިންއަހަރެއްހާދުވަހު އުޅުއްވުމަށްފަހު ޞިއްޙީޙާލުކޮޅު ހުރިގޮތުން މިޞުރުގައި އުޅުއްވުމަށް ދަތިފުޅުވުމާއެކު، އެނބުރިވަޑައިގެން އިންޑިއާއަށް ބަދަލުވެވަޑައިގެން އިންޑިއާއިން ތަޢުލީމު ޙާޞިލުކުރެއްވިކަމަށްވެއެވެ. އަދި އޭގެފަހުން ސްރީލަންކާގައި ހުންނަވައިގެންވެސް ތަޢުލީމު ކުރިޔަށްގެންދެވުމަށް މަސައްކަތް ކުރެއްވެވި ކަމުގައި އެދުވަސްވަރުގެ މީހުންގެފަރާތުން ލިބުނު މަޢުލޫމާތުން އެނގެއެވެ. ނަމަވެސް އިންޑިއާ، އަދި ލަންކާގައި އުޅުއްވިއިރުވެސް މަންޞޫރުގެ ޞިއްޙީޙާލުކޮޅު ބޮޑުވުމާއެކު، ރާއްޖެއިން ބޭރުގައި އުޅުއްވުމަކީ ދަތިފުޅުކަމަކަށް ވެގެން މަދު އަހަރުތަކަކަށްފަހު އެނބުރި ރާއްޖެވަޑައިގަތީކަމަށް މަޢުލޫމާތު ލިބިފައިވެއެވެ.\nއަލްމަރުޙޫމު މުސްތަފާ މަންޞޫރަކީ އިނގިރޭސިބަހުން ވާހަކަފުޅު ދައްކަވަން ދެނެވަޑައިގަންނަވާ، އަދި ނެވިގޭޝަން ދާއިރާގެ ފުންނާބުއުސް މޮޅުބޭފުޅެކެވެ. މީގެއިތުރުން ހިންދީބަހުންނާއި، ތަމަޅަބަހުން އަދި ސިންގަޅަބަހުން ވާހަކަފުޅު ދައްކަވަން ދެނެވަޑައިގަންނަވައެވެ. މަންޞޫރުއަކީ ކަނބުރުވެރިކަމުގެ މަސައްކަތާއި، އެޒަމާނުގައި ކޮށްއުޅުނު ގިނަ މަސައްކަތްތައް އަމިއްލަ އަތްޕުޅުން ކުރައްވަން ދެނެވަޑައިގަންނަވާ ވަރަށްހުނަރުވެރި ބޭފުޅެކެވެ. ތަނަވަސް ޢާއިލާއަކަށް ނިސްބަތްވެވަޑައިގަންނަވާ ބޭފުޅަކަށްވެސްވުމާއެކު، ރީތިކޮށް ހެދުން އެޅުއްވުމަށް ލޯބިކުރެއްވި ތަހުޒީބު، ސާދާ، ދިރިއުޅުއްވުމެއް އުޅުއްވަމުން ގެންދެވި، ވަރަށްގިނަބަޔަކާއި ގާތް ގުޅުމެއް ބެހެއްޓެވި، ސަމާސާ މިޒާޖެއްގެވެރި ބޭފުޅެކެވެ. ލާނދާއެއްލައިގެން އަމިއްލަފުޅަށް މަސްހިފުމަށް ވަރަށްބޮޑަށް ޝައުޤުވެރިވެ ވަޑައިގެންނެވުމާއެކު، ފަރީކުޅުއްވުމަށްޓަކައި ކޮއްމެދުވަހަކުވެސް ލާނދާއެއްލައިގެން އަމިއްލަފުޅަށް މަސްހިފުމަކީ މަންޞޫރު ވަރަށް އިސްކަމެއްދެއްވައިގެން ކުރައްވަމުން ގެންދެވިކަމެއްކަން މިފުރުޞަތުގައި ފާހަގަކުރަމެވެ. އަމިއްލަ މަސްދޯނިފަހަރު ކިތައްމެވަރަކަށް މަސްބާނައިގެން އައިކަމުގައިވިޔަސް އަދި ކިތައްމެ ވިއްސާރަޔަސް މަންޞޫރު އެހާ ޝައުގުވެރިކަމާއެކު އަމިއްލަ އުފާފުޅެއްގެގޮތުން ކުރައްވަމުންގެންދަވާ ލާނދާއެއްލައިގެން މަސްހިފުމުގެ މި އާދައަށް އެއްވެސް ބަދަލެއް އައިސްފައިނުވާކަން އެއީ ވަރަށްގިނަބަޔަކު ދަންނާނެ ޙަޤީގަތެކެވެ.\nއަލްމަރުޙޫމު މުސްތަފާ މަންޞޫރުއަކީ ވަރަށް ޚިޔާލުތަނަވަސް، ޒަމާނަށްއަންނަ ބަދަލުތަކާއި އެއްގޮތަށް ދިރިއުޅުމުގެ ކަންކަމާއި ވަށްޓަފާޅި ބަދަލުކުރެއްވުމުގެ ޝައުގުވެރިކަމާއި އެކަމުގެ ވިސްނުންފުޅު ގެންގުޅުއްވިބޭފުޅެކެވެ. ހަވަރުތިނަދޫ އައްޝައިޚު މުދިމް ޙުސައިންތަކުރުފާނުގެ އިބުރާހީމް ޝިހާބުއާއި ހަވަރުތިނަދޫ އިސްމާޢީލް ޙާޖީގެ ޙަސަންޙަބީބު، އަދި މުސްތަފާ މަންޞޫރު މިތިންބޭފުޅުންގެ ރާއްޖެއިން ބޭރަށް ދަތުރުކުރާ އޮޑިފަހަރު ސިލޯނަށް ގެންގޮސްގެން އެއޮޑިފަހަރުގައި އިންޖީނުބަހައްޓައި އޮޑިފަހަރުގެ ކެބިން މިހާރު މިފެންނަ ބޯޓުފަހަރުގައި ހުންނަގޮތަށް ފެންވަރުރަނގަޅު ރީތި ކެބިންތަކަކަށް ބަދަލުކުރުމާގުޅޭގޮތުން ވާހަކަދެކެވި ޚިޔާލު ބަދަލުކުރެވިފައިވެއެވެ. ނަމަވެސް އެކަމުގެ ޢަމަލީ މަސައްކަތް ނުފެށިވަނިކޮށް ބަޣާވާތުގެތެރޭ އިބުރާހީމް ޝިހާބުއާއި، ޙަސަންޙަބީބު ޖަލުގައި ބަންދުވެ އެދެބޭފުޅުންގެ އޮޑިފަހަރުވެސް ހަލާކުވެ ދިއުމާއި އަދި ޖަލުގައި އެދެބޭފުޅުން ދުނިޔެދޫކުރައްވާފައި ވުމުން އެހިސާބުން އެކަން ހުއްޓިދިޔައީއެވެ. އޭރުވެސް މުސްތަފާ މަންޞޫރުގެ އޮޑީގައި ހުންނަ ހިޔާގަނޑުގެ ތެރޭގައި މަންޞޫރުއަށް ވަކިން ރީތިކޮޓަރިއެއް ހުންނަކަން މިފުރުޞަތުގައި ފާހަގަކުރަމެވެ.\nއަލްމަރުޙޫމު މުސްތަފާ މަންޞޫރު ތަޢުލީމު ޙާޞިލުކުރެއްވުމަށް ރާއްޖެއިން ބޭރުގައި އުޅުއްވުމަށްފަހު، އެނބުރި ރާއްޖެ ވަޑައިގެންނެވިއިރު ބައްޕާފުޅު ޙާޖީ މުޙައްމަދު ކަލޭގެފާނު ވަނީ މަންޞޫރު ދިރިއުޅުއްވުމަށްޓަކައި، އެޒަމާނުގައި ހަވަރުތިނަދޫއިން ފެންނަންހުރި ގެތަކާއި ތަފާތު، އަދި ގޭގެ އެއްމެހައި ކަންކަން ތަރުތީބުކުރެވިފައިވާ ރީތި ފުރިހަމަ ގެއެއް ޢިމާރާތްކޮށްދެއްވާފައެވެ. އެގެއަކީ ވަށައިގެން އުސް ފާރުލެވިފައިވާ އަދި ދިރިއުޅުމުގެހުރިހާ ފަސޭހަތަކެއް ލިބޭގޮތަށް، ބަދިގެއާއި ގުދަންތަކާއި، މަސައްކަތްކުރާތަން ވަކިވާގޮތަށް ހެދިފައިހުރި ފެންވަރުރަނގަޅު ގެއެއްކަމުގައި މަޢުލޫމާތުލިބިފައިވެއެވެ.\nއަލްމަރުޙޫމު މުސްތަފާ މަންޞޫރުއަށް ހުވަދުއަތޮޅުގެ އިނިސްޕެކްޓަރގެ މަގާމް ސަރުކާރުން ދެއްވާފައިވެއެވެ. ދުނިޔެ ދޫކުރެއްވުމާއި ހަމަޔަށްވެސް މުސްތަފާ މަންޞޫރު ދެމިހުންނެވީ ހުވަދުއަތޮޅުގެ އިނިސްޕެކްޓަރގެ މަގާމުގައެވެ. މުސްތަފާ މަންޞޫރުއަކީ ދިވެހިދައުލަތުގެ ޕެންޝަނަރެއްވެސްމެއެވެ. މުސްތަފާ މަންޞޫރުއަކީ އެއިރެއްގައި އޮންނަ ސަރުކާރަކާއި ގާތް ގުޅުމެއްބޭއްވުމުގެ ސަބަބުން ސަރުކާރުގެ އިތުބާރު ވަރަށްބޮޑަށް ލިބިވަޑައިގެންނެވި ބޭފުޅެކެވެ. އެގޮތުން ހުވަދުއަތޮޅުގައި އުފެދުނު ދިވެހިސަރުކާރާއި ދެކޮޅުވެރިކަމުގެތެރޭގައިވެސް މަންޞޫރުއަކި ދިވެހިސަރުކާރަށް އެއްބާރުލުންދެއްވި ސަރުކާރުގެ މުހިއްމު ބައިވެރިއެކެވެ. އަދި ދެވަނަފަހަރަށް ތިނަދޫ އާބާދުކުރެއްވުމަށް ކުރެވެމުންދިޔަ މަސައްކަތުގައިވެސް މަންޞޫރު ބައިވެރިވެވަޑައިގެން ފުރިހަމައަށް އެހީތެރިވެދެއްވާފައިވާކަން މިފުރުޞަތުގައި ފާހަގަކުރަމެވެ.\nއަލްމަރުޙޫމު މުސްތަފާ މަންޞޫރު ފުރަތަމަ ކައިވެނިބެއްލެވީ ދެއްވަދޫ އިސްމާޢީލްދީދީގެ މުޙައްމަދުދީދީގެ އިބުރާހީމްދީދީގެ މަރިޔަމްދީދީއާއެވެ. މިދެކަނބަލުންނަށް ލިބިވަޑައިގެންނެވި ބޭފުޅުންނަކީ، ޝަރީފާ މަންޞޫރު ބީޗްވިލާ / ތިނަދޫ، މުޙައްމަދު ޝަރީފު ހ.ތެވެލި / މާލެ، އަޙުމަދު ޝަފީގު ބީޗްވިލާ / ތިނަދޫ އެވެ. މިތިން ބޭފުޅުންގެތެރެއިން ޝަރީފާ މަންޞޫރު މިހާރުވަނީ ދުނިޔެދޫކުރައްވާފައެވެ. މުޙައްމަދު ޝަރީފު ވަރަށްތުއްޕުޅުއިރު ތަޢުލީމު ޙާޞިލުކުރެއްވުމަށް މާލެވަޑައިގެންނެވިގޮތަށް މާލެއާއި އަދި ރާއްޖެއިން ބޭރުން ތަޢުލީމު ޙާޞިލުކުރެއްވުމަށްފަހު ދިރުއުޅުއްވަމުން ގެންދަވަނީ މާލޭގައެވެ. މުޙައްމަދު ޝަރީފުއަކީ ސަރުކާރުގެ މަތީފެންވަރުގެ މަގާމްތަކެއް ފުރުއްވެވި، ގިނަދުވަހު ސަރުކާރަށް ޚިދުމަތް ކުރައްވާފައިވާ ބޭފުޅެކެވެ. އަދި ރާއްޖޭގެ ރިސޯޓު އޯނަރުންގެތެރޭގައި ހިމެނިވަޑައިގަންނަވާ ފުދުންތެރި މާލޭގެ ގެދޮރުވެރި ބޭފުޅެކެވެ. އަޙުމަދު ޝަފީގަކީވެސް ރާއްޖޭގެ ކުޅިވަރުގެ ދާއިރާގައި ވަރަށްބޮޑަށް ވިދާލި ނަން މަޝްހޫރު ފުޓްބޯޅަ ކުޅުންތެރިއެކެވެ. އަޙުމަދު ޝަފީގު ނުވަތަ ކުޅިވަރުގެ ދާއިރާގައި މަޝްހޫރުވެފައިވާ ނަމުންނަމަ "ސައްޕޭ" އެެންމެބޮޑަށް ވިދާލައިފައިވަނީ ކްލަބް ވެލެންސިއާގެ ކުޅަދާނަ ޑިފެންޑަރގެ ގޮތުގައެވެ.\nއަލްމަރުޙޫމު މުސްތަފާ މަންޞޫރު ދެއަންބަށް، ބޭފުޅަކާއި ކައިވެނި ބައްލަވައިގަތެވެ. އެއީ ދެއްވަދޫ އިސްމާޢީލްދީދީގެ މުޙައްމަދުދީދީގެ ޢާއިޝާދީދިގެ މަރިޔަމްދީދީއާއެވެ. މިދެކަނބަލުންގެ މި ކައިވެނިފުޅަށް ބޭފުޅަކު ލިބިވަޑައިގެންފައިނުވެއެވެ. ދުނިޔެ ދޫކުރެއްވުމާއި ހަމަޔަށްވެސް މަރިޔަމްދީދީ އިންނެވީ މުސްތަފާ މަންޞޫރުގެ އަނބިކަނބަލުންގެ ގޮތުގައެވެ. އޭގެފަހުން އިތުރު ބޭފުޅުންތަކަކާއި މަންޞޫރު ކައިވެނި ބެއްލެވިއެވެ. އެގޮތުން ކައިވެނިބައްލަވައިގެންނެވި ބޭފުޅުންގެތެރެއިން ނަޑައްލާ ފާތުމަތު މުނީރާއަށް އަންހެން ބޭފުޅަކު ލިބިވަޑައިގަތެވެ. ނަމަކީ ޝަހީދާ މަންޞޫރުއެވެ. މިޝަހީދާ މަންޞޫރުވެސް ދިރިއުޅުއްވަމުން ގެންދަވަނީ މާލޭގައެވެ.\nއަލްމަރުޙޫމު މުސްތަފާ މަންޞޫރު ދުނިޔެދޫކުރެއްވުމުގެ އާލާސްކަންފުޅު ޖެހިވަޑައިގަތީ މަންޞޫރު ގެންގުޅުއްވާއޮޑި މަރާމާތުކުރެއްވުމަށް އައްޑުއަތޮޅަށް ވަޑައިގެން އައްޑުއަތޮޅު ފޭދޫގައި އުޅުއްވަނިކޮންނެވެ. އައްޑުއަތޮޅުގައި އޮޑި މަރާމާތުކުރެއްވުމުގެ ބޭނުންފުޅަކަށްވީ ފުވައްމުލަކާއި، އައްޑުއަތޮޅުން ލަކުޑި ހޯއްދެވުމަށް ފަސޭހަފުޅުވާނެތީކަމަށް ބެލެވެއެވެ. އައްޑުއަތޮޅުހިތަދޫއަށް އޮޑި އެހެލުމަށްފަހު މަރާމާތުގެ މަސައްކަތުގައި އުޅުއްވަނިކޮށް ކުޑަދުވަސްކޮޅަކު އާލާސްކަންފުޅާ އުޅުއްވުމަށްފަހު މުސްތަފާ މަންޞޫރު ދުނިޔެދޫކުރައްވާފައި ވަނީ 1969 ވަނައަހަރުގެ މެދެއްހާތާނގައި އައްޑުއަތޮޅު ފޭދޫގައެވެ. ފަސްދާނުލެވިފައިވަނީ ފޭދޫ ހުކުރުމިސްކިތުގެ ޙަރިއްމަ ތެރޭގައެވެ. މަންޞޫރުގެ އެ އޮޑިވެސް އެހެންހުރެ ހަލާކުވެ ދިޔައީއެވެ. އަލްމަރުޙޫމު މުސްތަފާ މަންޞޫރުއަކީ ތިނަދޫއާއި، މާލޭގެވެސް ގިނަބައެއްގެ ލޯތްބާއި އިޙުތިރާމު ހޯއްދަވާފައިވާ ތިނަދޫގެ ޤަދަރުވެރި ޢިއްޒަތްތެރިއެކެވެ. މާތް ﷲ މަރުޙޫމުގެ ފާފަފުއްސަވައި ސުވަރުގެ މިންވަރުކުރައްވާށިއެވެ. އާމީން.\nމުޙައްމަދު ޒުހައިރު، މާގަލާ/ތިނަދޫ\n16 އޮކްޓޫބަރ 2020


Seon Ho Ge Dhariakah Balive In Meehaku Dharivattaalan Majubooru Kuri Thuhumatheh! - Vaguthu\nއަތޮޅުތަކުގެ ހާލަތު ގޯސް -4ގަޑިއިރު ކުރިން\nސިއޯން ހޯގެ ދަރިއަކަށް ބަލިވެ އިން މީހަކު ދަރިވައްޓާލަން މަޖުބޫރު ކުރި ތުހުމަތެއް!\nދެކުނު ކޮރެޔާގެ ޑުރާމާ އެކްޓަރ ކިމް ސިއޯން ހޯގެ ދަރިއަކަށް ބަލިވެ އިން މީހަކު ދަރިވައްޓާލަން މަޖުބޫރު ކުރި ކަމުގެ ތުހުމަތެއް ކޮށްފިއެވެ.\nއެކަމާއި ގުޅޭގޮތުން ސިއޯން ހޯގެ އެޖެންސީއިން ބަޔާނެއް ވެސް ވަނީ ނެރެފައެވެ.\n2020 ވަނަ އަހަރުގެ މަގުބޫލު ޑުރާމާ ''ސްޓާޓް އަޕް'' އިން އެންމެންގެ ހިތްތަކުގައި ރަސްކަން ކުރަން ފެށި ސިއޯން ހޯ މަޝްހޫރުވެފައިވަނީ ''ގުޑް ބޯއީ'' ގެ ނަމުންނެވެ.\nދެކުނު ކޮރެޔާ ޑުރާމާތަކުގެ ތެރެއިން މި އަހަރު އެންމެ މަގުބޫލު އެއް ޑުރާމާ ކަމުގައިވާ ''ހޯމްޓައުން ޗަޗަޗަ'' އިގެ ކާމިޔާބީއަށް ފަހު ސިއޯން ހޯއާއި ބެހޭގޮތުން މީސް މީޑިއާގައި ވާހަކަތަކެއް ވަނީ ދެކެވެން ފަށައިފައެވެ.\nއެގޮތުން އަންހެނަކު ކޮށްފައިވާ ޕޯސްޓެއްގައި އޭނާ ބުނެފައިވަނީ އޭނާއަކީ ''އެކްޓަރ ކޭ'' ގެ ކުރީގެ ލޯބިވެރިޔާ ކަމަށާއި އެ އެކްޓަރަށް އޭނާ ބަނޑުބޮޑުވުމުން ދަރި ވައްޓާލަން ބުނި ކަމަށެވެ. އަދި އޭނާއަކީ އޮން ސްކްރީންއިން ފެންނަ ކެރެކްޓަރއާއި ވަރަށް ތަފާތު މީހެއް ކަމަށް ބުނެފައިވެއެވެ.\nއަދި އޭނާ ދަރިވައްޓާލި ފަހުން އޭނާގެ އުޅުމަށް ވަރަށް ބޮޑަށް ބަދަލު އައިސްފައިވާ ކަމަށް ބުނެފައި ވެއެވެ.\nމި ޕޯސްޓުގައި ގެނެސްފައިވާ ''އެކްޓަރ ކޭ'' އަކީ ކިމް ސިއޯން ހޯއަކަށް ވަރަށް ގިނަ ބަޔަކު ދަނީ ބުނަމުންނެވެ. އެކަމާއި ގުޅިގެން ސިއޯން ހޯގެ އެޖެންސީ ''ސޯލްޓް އެންޓަޓެއިންމަންޓް'' އިން ވަނީ ބަޔާނެއް ނެރެފައެވެ.\nމި ބަޔާނުގައި ބުނެފައިވަނީ ދެކެވެމުންދާ ވާހަކަތަކުގެ ހަގީގަތްތައް ބަލަމުންދާ ކަމަށާއި ރަނގަޅަށް ތަހުގީގު ކުރުމަށް ފަހު ބަޔާނެއް ނެރޭނެ ކަމަށެވެ. އަދި ބަޔާން ނެރެންދެން ކެތްތެރިކަމާއި އެކު ތިބުމަށް ވެސް ސިއޯން ހޯގެ ސަޕޯޓަރުންގެ ފަރާތުން އެދިފައިވެއެވެ\nކިމް ސިއޯން ހޯއަކީ މިހާރު ދެކުނު ކޮރެޔާގެ ޗާޓުތަކުގައި އެއްވަނައިގައި ހިމެނޭ އެކްޓަރެވެ.\nބްލެކްޕިންކުގެ ލިސާ ކޮވިޑަށް ފައްސިވެއްޖެ\nޕާކް ޝީން ހައެއާއި ޗޮއި ތައެ ޖޫން ކައިވެނި ކުރަނީ\nނޮވެމްބަރު މަހުގެ އެންމެ މަގުބޫލު ކޮރެއާ ޑުރާމާތަކަކީ މިއީ


Arsenal aai Leicester 100 percent record dhemehetti iru, Milan balivejje - AO News\nއާސެނަލް އާއި ލެސްޓާ ސައްތައިގެ ރެކޯޑް ދެމެހެއްޓިއިރު، މިލާން ބަލިވެއްޖެ\nރޭގެ މެޗުގައި މޯލްޑް ކޮޅަށް ލަނޑުޖެހުމަށްފަހު އާސެނަލްގެ ކުޅުންތެރިން އުފާ ފާޅުކުރަނީ. --ފޮޓޯ: ޔުއެފާ.ކޮމް\nޔުއެފާ ޔުރޮޕާ ލީގުގައި ރޭ ކުޅުނު މެޗުތަކުން އާސެނަލް އާއި ލެސްޓާ ސިޓީ މޮޅުވެ ސައްތައިގެ ރެކޯޑް ދެމެހެއްޓިއިރު، މިވަގުތު ރަނގަޅު ފޯމެއްގައި އޮތް އޭސީ މިލާން ބަލިވެއްޖެއެވެ.\nއާސެނަލް ވަނީ އަމިއްލަ ދަނޑުގައި 4-1 އިން ނޯވޭގެ މޯލްޑް ބަލިކޮށްފައެވެ. ލެސްޓާގެ ދަނޑުގައި ޕޯޗުގަލްގެ ބްރާގާ އަތުން 4-0 އިން މޮޅުވިއިރު، މިލާންގެ ދަނޑުގައި އެ ޓީމު ލިއްލޭ އަތުން ބަލިވީ 3-0 އިންނެވެ.\nއެމިރޭޓްސް ސްޓޭޑިއަމްގައި ރޭ ކުޅުނު މެޗުގައި ހީކުރިގޮތާ ހިލާފަށް ކުރީން ލީޑްނެގީ މޯލްޑް އެވެ. މެޗުގެ 22 ވަނަ މިނެޓުގައި އެ ޓީމަށް މިލަނޑުޖަހައިދިނީ މާޓިން އެލިންސަން އެވެ. ފުރަތަމަ ހާފުގެ އިތުރުވަގުތުގައި އާސެނަލުން އެއްވަރުކުރި ލަނޑަކީ މޯލްޑްގެ ކްރިސްޓޮފާ ހޯގަން އަތުން ބައިކޮޅަށް ވަތް ގޯލެކެވެ.\nރޭގެ މެޗުގައި އާސެނަލުން ފުރަތަމަ ފަހަރަށް ލީޑްނެގީ ވެސް މޯލްޑްގެ ކުޅުންތެރިއަކު އަތުން ބައިކޮޅަށް ވަތް ގޯލަކުންނެވެ. މެޗުގެ 62 ވަނަ މިނެޓުގައި މި ލަނޑުޖަހައިދިނީ މޯލްޑްގެ ޝެރީފް ސިންޔަން އެވެ. އޭގެ ހަތް މިނެޓުފަހުން އާސެނަލްގެ އައިވަރީ ކޯސްޓް ވިންގާ ނިކޮލަސް ޕެޕޭ ވަނީ ނަތީޖާ 3-1 އަށް ބަދަލުކޮށްލާފައެވެ. މި މެޗުގައި އާސެނަލުން ޖެހި ފަހު ލަނޑު، މެޗު ނިމެން ދެ މިނެޓަށްވެފައިވަނިކޮށް ކާމިޔާބުކޮށްދިނީ ޒުވާން މިޑްފީލްޑަރު ޖޯ ވިލޮކް އެވެ.\nއޭސީ މިލާނާ ދެކޮޅަށް ލިއްލޭ ކުޅުނު މެޗުގެ ތެރެއިން. –ފޮޓޯ: ޔުއެފާ.ކޮމް\nމި މެޗުން މޮޅުވެ ސައްތައިގެ ރެކޯޑަކާއެކު އާސެނަލުން ގްރޫޕުގެ އެއްވަނައިގައި އޮތްއިރު، 2017/18 ވަނަ އަހަރުގެ ސީޒަނަށްފަހު މި މުބާރާތުގެ ގްރޫޕް ސްޓޭޖުގައި އެ ޓީމު އެންމެ ފަހުން ކުޅުނު 21 މެޗުގެ ތެރެއިން 15 މެޗު ވަނީ ކާމިޔާބުކޮށްފައެވެ. ހަތަރު މެޗުން އެއްވަރުވިއިރު، ދެ މެޗުން ވަނީ ބަލިވެފައެވެ.\nމި މުބާރާތުގައި ރޭ ލެސްޓާ ކުޅުނު މެޗުގައި އެ ޓީމުން ޖެހި ހަތަރު ލަނޑުގެ ތެރެއިން ދެލަނޑު ކާމިޔާބުކޮށްދިނީ ނައިޖީރިއާގެ ފޯވާޑް ކެލެޗީ އިހެނާޗޯ އެވެ. އެ ޓީމުގެ އަނެއް ދެލަނޑުޖަހައިދިނީ ޑެނިސް ޕްރަޓް އާއި ޖޭމްސް މެޑިސަން އެވެ. ރޭގެ މޮޅާއެކު މިހާތަނަށް ކުޅުނު ތިން މެޗު ކާމިޔާބުކޮށް ސައްތައިގެ ރެކޯޑަކާއެކު ލެސްޓާ ވެސް އޮތީ ގްރޫޕް ޖީގެ އެއްވަނައިގައެވެ. ދެވަނައިގައި އޮތް ބްރާގާ އަށް ވަނީ ހަ ޕޮއިންޓް ލިބިފައެވެ.\nމި ފަހަރުގެ ސީޒަނުގެ މިހާ ހިސާބަށް އައިއިރު ޔޫރަޕްގެ ވަރުގަދަ ލީގުތަކުގައި އެއްވެސް މެޗަކުން ބަލިނުވެ އޮތް މަދު ޓީމުތަކުގެ ތެރޭގައި ހިމެނުނު މިލާނަށް ރޭ ނާކާމިޔާބީއާ ކުރިމަތިލާންޖެހުނުއިރު، މި މެޗުގައި ލިއްލޭ އިން ޖެހި ތިން ގޯލްވެސް ކާމިޔާބުކޮށްދިނީ ތުރުކީގެ ފޯވާޑް ޔޫސުފް ޔަޒީޝީ އެވެ. މިއީ މި ފަހަރުގެ ޔުރޮޕާ ލީގުގައި އޭނާ ހެދި ދެވަނަ ހެޓްރިކެވެ.\nމިނަތީޖާއާއެކު ލިއްލޭ ވަނީ ކުޅުނު ތިން މެޗުން ހަތް ޕޮއިންޓް ހަމަކޮށް ގްރޫޕް އެޗްގެ އެއްވަނައަށް ޖެހިލާފައެވެ. އޭގެ އެއް ޕޮއިންތް ފަހަތުން ދެވަނައިގައި މިލާން އޮތްއިރު، މި ގްރޫޕުގައި ހިމެނޭ އަނެއް ދެ ޓީމުގެ ކުރިމަތިލުމުގައި ސެލްޓިކްގެ ދަނޑުގައި 4-1 އިން މޮޅުވެ ޗެކްރިޕަބްލިކްގެ ސްޕާޓާ ޕްރާގް ވަނީ ތިން ޕޮއިންޓާއެކު ތިންވަނަ އަށް އަރާފައެވެ. އެންމެ ފުލުގައި އޮތް ސެލްޓިކަށް ލިބިފައިވަނީ އެއް ޕޮއިންޓެވެ.\nކުޅިވަރުއާސެނަލްއޭސީ މިލާންދުނިޔެލިއްލޭލެސްޓާ ސިޓީޔުރޮޕާ ލީގު


Reyge muzaaharaa in hayyaru kuri emmen dhookollaifi | Mihaaru\nޚަބަރު / ރައީސް އަބްދުﷲ ޔާމީން\nރޭގެ މުޒާހަރާއިން ހައްޔަރުކުރި އެންމެން ދޫކޮށްލައިފި\nއިދިކޮޅުން ކުރި މުޒާހަރާއަކުން މީހަކު ހައްޔަރު ކުރަނީ: ރޭގެ މުޒާހަރާއިން ހައްޔަރުކުރި އެންމެން މިހާރު ވަނީ ދޫކޮށްލާފައި -- ފޮޓޯ/މިހާރު\nރޭ އިދިކޮޅު ފަރާތްތަކުން މާލޭގައި ކުރި މުޒާހަރާއިން ހައްޔަރުކުރި މީހުން މިހާރު ދޫކޮށްލާފައިވާ ކަމަށް ފުލުހުން ބުނެފި އެވެ.\nކުރީގެ ރައީސް އަބްދުﷲ ޔާމީން ފަސް އަހަރަށް ޖަލަށްލާން ކުރި ހުކުމާ އެކު، އެމަނިކުފާނު މިނިވަންކުރަން ގޮވާލައި އިދިކޮޅު ކޯލިޝަނުން މިހާރު ދަނީ މާލޭގައި ކޮންމެ ރެއަކުން ހެން މުޒާހަރާ ކުރަމުންނެވެ. އަދި އެ ކޯލިޝަނަށް ނިސްބަތްވާ ބައެއް މެމްބަރުން ވަނީ ރައްޔިތުންގެ މަޖިލީހުގައި ވެސް މިއަދު އެކަމާ ދެކޮޅަށް އިހްތިޖާޖް ކޮށްފަ އެވެ.\nފުލުހުން ބުނީ ރޭގެ މުޒާހަރާގައި ނުވަ މީހަކު ފުލުހުންގެ ބެލުމުގެ ދަށަށް ގެންދިޔަ ކަމަށާއި އޭގެ ތެރެއިން ފަސް މީހަކު ރޭ ދޫކޮށްލާފައިވާ ކަމަށެވެ. އަދި ބާކީ ތިބި ހަތަރު މީހުން ވެސް މިއަދު ދޫކޮށްލާފައިވާ ކަމަށް ފުލުހުން ބުންޏެވެ.\nޔާމީންގެ މައްޗަށް ދައުލަތުން ކުރި މަނީ ލޯންޑްރިންގެ ދައުވާ ސާބިތުވެ، އެމަނިކުފާނު ފަސް އަހަރަށް ޖަލަށްލުމާ އެކު ފަސް މިލިއަން ޑޮލަރުން ވަނީ ޖޫރިމަނާކޮށްފަ އެވެ. އެ ހުކުމާ އެކު، އެމަނިކުފާނު މާފުށީ ޖަލަށް މިހާރު ގެންގޮސްފައިވާއިރު، އެ މައްސަލަ އިސްތިއުނާފް ކުރުމުގެ މަސައްކަތް ދަނީ ކުރަމުންނެވެ.\nމުޒާހަރާ ފުލުހުން އިދިކޮޅު ފަރާތްތައް ޕީޕީއެމް ރައީސް އަބްދުﷲ ޔާމީން ޕީޕީއެމް/ޕީއެންސީ އިއްތިހާދު\n12 ކޮމެންޓް, 10 ރިއެކްޝަންސް\nއުއްމީދު ކުރަނީ ކޮންމެ ރެއަކުވެސް މުޒާހަރާ ތެރޭން ބަޔަކު ހައްޔަރުކޮށް ގިނަ އިރުތަކެއް ވަންދެން ދޫކޮށްނުލާ ބައިތިއްބާފަ އަނެއް ދުވަހު ދޫކޮށްލާނެ ކަމަށް، މީ މަޖާ ކަމެއް.\nހުއްދަނުނަގައި ހުއްދަނުއޮންނަ ތަންތަނުގަ މުޒާހަރާކުރާނަމަ، އެކަންވާނީ ޤާނޫނާއި ޚިލާފުކަމަކަށް. މިމީސްމީހުން ޤާނޫނާއި ޚިލާފުވީމަ ފިޔަވަޅުނާޅައި، ތިގޮތަށްދޫކުރާނަމަ، ޕާކިންގާއި ޓްރެފިކާއި ޚިލާފުވާމީހުންވެސް ޤާނޫނީގޮޅިޔަށްނުފައްތައި ތިގޮތަށް ދޫކޮށްލަންޖެހޭނެ. އެމީހުންވެސް ހަމަޚިލާފުވަނީ އޮންނަޤަވާޢިދާ އޮންނަޤާނޫނާ. އެމީހުން ޖޫރިމަނާކޮށްފަ މިމީހުންދޫނުކުރޭ! މިމީހުންވެސް ޖޫރިމަނާކުރެވޭގޮތެއްހަދައި، ޖޫރިމަނާދެއްކީމަނޫނީ ދޫނުކުރާގޮތެއް ހަދަންއެބަޖެހޭ.\nޢާމުރައްޔިތުންނާއި ގުޅުންހުރި ކަމެއްގައި އެއްވެ އުޅެވޭނީ މަދުވެގެން ކިތައްމީހުން ހަމަވެގެންތޯ ޤާނޫނުގައި ކަނޑައެޅިފައި ނެތްނަމަ ، ޤައުމީ އަދި އިޖްތިމާޢީ ކަންކަމުގައި އެއްވެ އުޅުމާއި ތެދުމަޢުލޫމާތާއެކު ހޭލުންތެރިކަން ދިނުމަށް ހުރަހެއްނެތި މަދުވެގެން2މީހުންނަށް މުޒާހަރާކުރުމުގެ ޤާނޫނީ މިނިވަންކަން ލިބުމުގެ ޖާގަ އޮންނަންޖެހޭ\nކީކުރަން ދޫކުރަނީ...15 ދުަވަސް ޖަހާލަބަލަ..\nޕީޕީއެމް ގެ އެށްވުން ތަކުން ގިނަވާނީ ޒުވާން އެކްޓިވިސްޓުން. ޕޕމ ގަ ޒުވާނުން އެހާ ގިނަޢީ އަޅުގަންޑު މެންގެ ލީޑާސިޕް ގަ ތިށްބެވި ބޭފުޅުން ގެ މޮޑަން ވިސްނުން ފުޅާ ހެދި. މީ އުފާވެރި ކަމެށް. ޕިޕިއެން ހޮޕް ހޮޕް. ބެން އެންޑި އެން!\nތިޔަ މުޒާހަރާޔަށް ކިތައް މީހުން ދިޔަތަ؟ ގައިމު ބިބައިގަނޑު ބުނި މުޒާހަރާގެ ބަދަލުގައި ހައްޖަށް ދާންވީނޫންހޭ. ހައްތަހާވެސް ރޯނުއެދުރުން.\nކޮންމެރެއަކު ފަންސާސް މީހުން ނުކުމެ މިކުރަނީ މުޒާހިރާތޯ؟\nގޯހެއް ނޫން، ކޮންމެ ރެއަކުވެސް ތިގޮތަށް ހައެއްކަ އަށެއްކަ މީހުން ހައްޔަރުކުރާތި، ދޫކޮށްނުލާ ބޭތިއްބޭނެ އެންމެ ގިނައިރަކު ބައިތިއްބާފަ ދޫކޮށްލުމަކީ ވަރަށް އޯގާތެރިކަމެއް.\nއެއްވެސް ޔޫއޭއީ އެއް ނޯންނާނެ، "ދިވެހިންގެ ކަންތައް ދިވެހިން އަމިއްލައަށް ނިންމާނެ" މަނިއްޕުޅު އެހެންވެސް ބުނި އުތަ.


Bodu3Mubaaraathehge Final Match Thah UEFA In Faskoffi - Vaguthu\nއެއްވެސް ކޮންޓްރޯލެއް ނެތި ދުނިޔޭގެ އެކިކަންކޮޅުތަކުގައި ހަލުއިކަމާއިއެކު ފެތުރެމުން އަންނަ ކޮރޯނާވައިރަސް ނުވަތަ ކޮވިޑް-19 ރޯގާއާ ގުޅިގެން ޔޫރަޕްގެ ކްލަބް ފުޓްބޯޅައިގެ ބޮޑު ތިން މުބާރާތެއްގެ ފައިނަލް މެޗުތައް މުއްދަތެއް ނެތް ގޮތަށް ފަސްކުރަން ޔުއެފާ އިން ނިންމައިފި އެވެ.\nޔޫރަޕްގެ ފުޓްބޯޅައާ ބެހޭ މައި އިދާރާ ޔުއެފާ އިން މި ނިންމުން ނިންމާފައިވަނީ މިދިޔަ ހަފުތާގެ އަންގާރަ ދުވަހު ވީޑިއޯ ކޮންފަރެންސް މެދުވެރިކޮށް ބޭއްވި ކުއްލި ބައްދަލުވުމުގައި އެ އިދާރާގެ މެންބަރު ގައުމުތަކުގެ މަޝްވަރާ ހޯދުމަށްފަހު އެވެ. އަންގާރަ ދުވަހުގެ ބައްދަލުވުމުގައި ޔުއެފާ އިން ވަނީ ހާއްސަ ވޯކިން ގްރޫޕެއް ވެސް އެކުލަވާލައިފަ އެވެ. އެ ގްރޫޕުގެ ބޭނުމަކީ ނިއުޅެމުންދާ ހާލަތު ވަޒަންކުރުމާއި ކޮވިޑް-19 ބަލިމަޑުކަމުގެ ސަބަބުން ދިމާވާ މައްސަލަތަކަށް އެޑްރެސް ކުރުމެވެ. އެ ގްރޫޕުން ފަސްކުރަން ނިންމާފައިވަނީ ޗެމްޕިއަންސް ލީގާއި ޔުރޮޕާ ލީގު އަދި އަންހެނުންގެ ޗެމްޕިއަންސް ލީގުގެ ފައިނަލް މެޗުތަކެވެ. އަދި މި ތިން މުބާރާތުގެ ފައިނަލް މެޗުތައް ކުޅޭނެ ތާރީޚެއް ފަހުން ކަނޑައަޅާނެ ކަމަށް ވޯކިންގް ގްރޫޕާ ހަވާލާދީ ޔުއެފާ އިން ރޭ ނެރުނު ބަޔާނުގައި ވަނީ ބުނެފައެވެ.\nކޮވިޑް-19 ވައިރަހުގެ ސަބަބުން މި ތިން މުބާރާތް ވެސް ވަނީ މެދުކަނޑާލާފައެވެ. އެހެންނަމަވެސް އަންނަ ޖޫން މަހުގެ 30 ގެ ކުރިން މި ސީޒަނުގެ ކްލަބް ފުޓްބޯޅައިގެ ހުރިހާ މުބާރާތްތަކެއް ނިންމުމަށް ޔުއެފާ އިން މަސައްކަތް ކުރަމުން އަންނަ ކަމަށް ރިޕޯޓުތައް ބުނެއެވެ. ޑޮމެސްޓިކް ލީގުތައް ފުރިހަމަ ކުރުމަށް ގައުމުތަކުގެ އެފްއޭ އަށް ފުރުސަތު ދިނުމުގެ ގޮތުން ޔުއެފާ އިން ވަނީ ޖޫން މަހު ބޭއްވުމަށް ތާވަލުކޮށްފައި އޮތް ޔޫރޯ ފުޓްބޯޅަ މުބާރާތް ވެސް އަންނަ އަހަރަށް ފަސްކޮށްފައެވެ.\nދުނިޔޭގައި މިހާރު ފެތުރެމުން އަންނަ ކޮވިޑް-19 އާ ގުޅިގެން ދުނިޔޭގެ ފުޓްބޯޅަ ވަނީ މުޅިންހެން ހުއްޓުމަކަށް އައިސްފައެވެ. އެގޮތުން ޔޫރަޕްގެ އެންމެ ބޮޑު ފަސް ލީގުގެ ކުޅުން ވަނީ މެދުކަނދާލާފައެވެ. އެއީ އިނގިރޭސި ޕްރެމިއާ ލީގާއި، ސްޕެނިޝް ލީގާއި، އިޓާލިއަން ލީގާއި، ފްރެންޗް ލީގުގެ އިތުރުން ޖަރުމަން ލީގެވެ.


އދ. އަތޮޅު ހޮސްޕިޓަލްގެ ޖެނެރަލް ވޯރޑް މަރާމާތުކުރުން\nއދ. އަތޮޅު ހޮސްޕިޓަލްގެ ޖެނެރަލް ވޯރޑްގައި ކުރަންހުރި މަރާމާތުކޮށް، އެއަރކަންޑިޝަން ކޮށްދޭނެފަރާތެއް ހޯދުމަށް ކުރި (ނަމްބަރު: (IUL)ADAH-AH/INDIV/2019/4) އިޢުލާން، މަސައްކަތުގެ މަޢުލޫމާތައް ބަދަލުގެންނަންޖެހުމާއި ގުޅިގެން ބާޠިލްކޮށް އަލުން އިޢުލާނު ކުރަމެވެ.\nވީމާ މިކަމަށް ޝައުޤުވެރިވެ ވަޑައިގަންނަވާ ފަރާތްތަކުން 08 މެއި 2019 ވާ ބުދަދުވަހުގެ 11:00 އަށް އދ. އަތޮޅު ހޮސްޕިޓަލަށް ދުރުވެ މަޢުލޫމާތު ސާފުކުރެއްވުމަށްފަހު 15 މެއި 2019 ވާ ބުދަދުވަހުގެ 11:00 އަށް އދ. އަތޮޅު ހޮސްޕިޓަލަށް ދުރުވެ އަންދާސީ ހިސާބު ހުށަހެޅުއްވުން އެދެމެވެ.\nއަދި ދަންނަވަމެވެ. މަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކުގެ އަންދާސީ ހިސާބާއި މަޢުލޫމާތު ފުރިހަމަ ނުވާ އަންދާސީ ހިސާބު ބާތިލްކުރެވޭނެއެވެ.


RoboThink: STEM ge zariyyaain Coding adhi Engineering ah ahuluverikohdhey! - vNews.mv\nރޮބޯތިންކު: ސްޓެމްގެ ޒަރިއްޔާއިން ކޯޑިން އަދި އިންޖިނިއަރިންއަށް އަހުލުވެރިކޮށްދޭ --- ފޮޓޯ: ރޮބޯތިންކު\nރޮބޯތިންކު: ސްޓެމްގެ ޒަރިއްޔާއިން ކޯޑިން އަދި އިންޖިނިއަރިންއަށް އަހުލުވެރިކޮށްދޭ!\nޒިދާން މުޙައްމަދު Male' | 18 December 2021, 15:30\nސައިންސް ޓެކޮންލޮޖީ އިންޖިނިއަރިންގ އަދި މެތަމެޓިކްސް (ސްޓެމް) އެޑިއުކޭޝަން މުޅި ދުނިޔެއަށް އިންގިލާބީ ބަދަލުތައް ގެނެސްދީފިއެވެ.\nމި ދާއިރާތަކަކީ ދުނިޔޭގެ މިސްރާބު މިހާރު އަމާޒު ކުރެވިފައިވާ ދިމާލަށް ދަތުރުކުރުމަށް އެންމެ މުހިއްމު ދާއިރާތަކެކެވެ. މިހާރުގެ ދަރިވަރުންނާއި ކުރިއަށް އަންނަން އޮތް ދަރިވަރުންގެ ޖީލުތަކަށް މުހިއްމު ހުނަރުތަކެކެވެ. މިހުނަރުތައް ކުދިންނަށް ފޯރުކޮށްދިނުމުގައި އެންމެ ބޮޑު ރޯލެއް އަދާކުރަނީ މި ކަމަށް ހާއްސަ ތައުލީމީ މަރުކަޒުތަކާއި ސްކޫލްތައް އަދި ޓިއުޝަން ސެންޓަރުތަކެވެ.\nމި ފަދަ ސެންޓަރުތަކުން ސްޓެރެޓެޖީ އާއި ހުނަރު އަދި އެކި ވަސީލަތްތަށް ބޭނުންކޮށްގެން ސައިންސް، ޓެކްނޮލޮޖީ، އިންޖިނިއަރިންގ އަދި މެތަމެޓިކްސް ކުދިންނަށް ދަސްކޮށްދެއެވެ.\nއެގޮތުން ފާހަގަކޮށްލެވޭ ނަން މަޝްހޫރު އެއް ސެންޓަރަކީ ދުނިޔޭގެ އެންމެ މަގުބޫލް ކޯޑިން، ރޮބޮޓިކްސް އަދި އިންޖިނިއަރިން ޕްރޮގްރާމް ހިންގާ "ރޮބޯތިންކު"އެވެ. އުފާކުރަންޖެހޭ ކަމަކީ ރޮބޯތިންކުގެ ސެންޓަރުތައް ދުނިޔޭގެ 17 ގައުމެއްގައި ހުރި އިރު، ދިވެހިރާއްޖެ ވެސް އެ ގައުމުތަކުގެ ތެރޭގައި ހިމެނުމެވެ.\nމި ސެންޓަރުތަކުގައި ޖުމުލަ 50،000 ދަރިވަރުން މިހާރު ވެސް ދަނީ ތައުލީމާއި ތަމްރީން ލިބިގަންނަމުންނެވެ. ދިވެހިރާއްޖޭގައި ރޮބޯތިންކުގެ ސެންޓަރެއް ހުޅުވާފައި ވަނީ 12 ޑިސެމްބަރު 2021ގައެވެ. "ނެކްސްޖެން އެޑިއުކޭޝަން" އިން ތައާރަފުކުރި މި ސެންޓަރުން ހިންގާ ޕްރޮގްރާމަކީ ކޯޑިން އާއި ރޮބޮޓިކްސް އަދި އިންޖިނިއަރިން ފަދަ ދާއިރާތަކުން ކުޑަކުދިންނަށް ކިޔަވައިދޭ ދުނިޔޭގެ އެންމެ ކާމިޔާބު ޕްރޮގްރާމެވެ.\nމި ޕްރޮގްރާމުތައް ހިންގަނީ ސްޓެމްގައި ހިމެނޭ ދާއިރާތައް ކަމަށްވާ ސައިންސާއި ޓެކްނޮލޮޖީ އާއި އިންޖިނިއަރިން އާއި މެތަމެޓިކްސްގެ ޒަރިއްޔާއިން ކުދިން ކޯޑިން އާއި ރޮބޮޓިކްސް އަދި އިންޖިނިއަރިން ފަދަ ދާއިރާތަކަށް އަހުލުވެރިކޮށްދިނުމަށެވެ.\nމަލަސް ޤުރްއާން ކުލާސް\nމިއީ 21 ވަނަ ގަރުނުގެ ޓެކްނޮލޮޖީ އަށް ކުޑަކުދިން އަހުލުވެރި ކުރުވާ ޕްރޮގްރާމެކެވެ. މި ޕްރޮގްރާމް މެދުވެރިކޮށް، މާލޭގައި ހުޅުވާފައިވާ ރޮބޯތިންކުގެ ޑިސްކަވަރީ ސެންޓަރުގައި ނާސާގެ އިންޖިނިއަރުންނަށް ވުމަށާއި ވީޑީއޯ ގޭމް ތައްޔާރުކުރުމަށް ކޯޑިން އިން ކުދިން ތަމްރީން ކުރާނެއެވެ.\nމި ޕްރޮގުރާމުތައް ހިންގުމަށް ބޭނުންކުރާ ސްޓެމް އެޑިއުކޭޝަނަކީ އެކި ގައުމުތަކުން ވަރަށް ބޮޑަށް އިންވެސްޓު ކުރާ ދާއިރާއެކެވެ. އެއީ ޓެކްނޮލޮޖީގެ ދާއިރާ އިން ކުރިއަށް ދާން ބޭނުންވާ ކުދިންނަށް ކުޑައިރުން ފެށިގެން އެ ދާއިރާ އަށް އަހުލުވެރިކޮށް، ބޭނުންވާ ތައުލީމު ދިނުމުގެ ބޭނުމުގައެވެ. މާލޭގައި ތިބެގެން މި ޕްރޮގްރާމުގައި ބައިވެރިވުމުގެ ފުރުސަތު ހުޅުވާލާފައި ވަނީ އުމުރުން ފަސް އަހަރުން މަތީގެ ކުދިންނަށެވެ.\nރޮބޯތިންކް ވެބްސައިޓު މެދުވެރިކޮށް ނުވަތަ 7310305 އަށް ގުޅައިގެން މި ޕްރޮގްރާމްގައި ރަޖިސްޓަރީ ވެވޭނެއެވެ. އެ ޕްރޮގްރާމްގައި ބައިވެރިވާން ހުޅުވާލާފައިވަނީ މަދު ޖާގަތަކެކެވެ.\nސްޓެމް ދަސްކޮށްގެން ކުދިންނަށް ވަރަށް މުހިންމު ހުނަރުތައް ދަސްވެއެވެ. ސްޓެމްއިން އައު ކަންކަމާއި މެދު ވިސްނުމާއި އައު ޓެކްނޮލޮޖީ އުފެއްދުމަށް ބާރު އަޅައި ދެއެވެ. އަދި ކުދިންނަށް ކަންކަން އިތުރަށް އެކްސްޕްލޯކުރުމަށާއި އަމިއްލައަށް ތަޖުރިބާކުރުމަށް ކުރުމަށް މަގުފަހިކޮށްދެއެވެ.\nމިގޮތަށް ކިޔަވައިދޭއިރު ގެންގުޅެނީ ޕްރޮޖެކްޓް-ބޭސްޑް ލަރނިންގކަމާއި، މީހުންނަށް ކުރިމަތިވާ އެކިއެކި މައްސަލަތަކަށް ހައްލު ހޯދާނޭ ގޮތާއިމެދު ވިސްނުމަށް މީގެން ކިޔާދެވެއެވެ.\nމި ލާރނިންގ އެޕްރޯޗްގައި، ދިރިއުޅުމުގައި ކުދިންނަށް ދިމާވެދާނެ ގޮންޖެހުންތަކާއި ކުރިމަތިލާން ދަސްކޮށްދެއެވެ. ސްޓެމް އެޑިއުކޭޝަން ބިނާވެފައިވަނީ ޓީމްވޯކް އަދި މުވާސަލާތު ކުރުމުގެ މައްޗަށެވެ.\nސްޓެމްއާއެކު ރޮބޯތިންކްގެ ޕްރޮގްރާމުތަކަކީ ކްރިޓިކަލް ތިންކިން އާއި ޕްރޮބްލަމް ސޯލްވިން އަދި ވަށައިގެންވާ މާހައުލުގައި ހިނގާ ކަންތައްތަކަށް ކުދިން ލޯހުޅުވައިދީ، މުސްތަގުބަލުގައި ބޭނުން ހިފޭނެ ހުނަރުތައް ދަސްވާނެ ގޮތަށް ފަރުމާކޮށްފައިވާ ޕްރޮގްރާމުތަކެކެވެ.\nމިހާރުވެސް ޕްރޮގްރާމުތަކުގައި ބައިވެރިވުމަށް ބޮޑު ތަރުހީބެއް ލިބެމުން އަންނައިރު، ރޮބޯތިންކުން މާލޭގައި ކްލާސްތައް ކުރިއަށް ގެންދާނީ ފަސް ސެޝަނަކަށް ބަހާލައިގެންނެވެ.\nހެނދުނު 8ގައި ސެޝަންތައް ފަށާއިރު ކޮންމެ ސެޝަނެއްގައި ކްލާހަކު ތިބޭނީ އަށް ކުދިންނެވެ.\nވިޔަފާރި ތައުލީމު ރިޕޯޓް\nމިފަދަ ކަންކަން ވިސްނުމުގަ ބަހައްޓައިގެން ސަރުކާރުން މަސައްކަތް ކުރާނެ ނަމައޭ ހިތަށް އަރާ. އަމިއްލަ ބަޔަކު މިފަދަ ކަމަކަށް އިސްނެގިއިރު މިޒަމާނުގައި ސަރުކާރުގެ ޕޮލިޓެކްނިކް ފަދަ ތަންތަން މިކަންކަމަށް މާކުރިން އިސްނެގެން ޖެހޭނެ ހެޔޮވިސްނުމެއްގަ ރަނގަޅު ނިޔަތުގަ ކަންކުރަން ބޭނުންނަމަ


އެމް.ޑީ.ޕީ އާއިއެކު ސަރުކާރުން ބޭއްވި 3ވަނަ މަޝްވަރާ ބައްދަލުވުން ރޭ ބާއްވައިފި – Maldivian Democratic Party\nއެމް.ޑީ.ޕީ އާއިއެކު ސަރުކާރުން ބޭއްވި 3ވަނަ މަޝްވަރާ ބައްދަލުވުން ރޭ ބާއްވައިފި\nދިވެހި ރައްޔިތުންގެ ޑިމޮކްރެޓިކް ޕާޓީ އާއި އެކު ސަރުކާރުން ކުރަމުންދާ މަޝްވަރާ ބައްދަލުވުންތަކުގެ 3ވަނަ ބައްދަލުވުން ރޭ ބާއްވައިފިއެވެ. އެމްޑީޕީއާއެކު ބޭއްވި ތިން ވަނަ މަޝްވަރާ ބައްދަލުވުމަށް ފަހު ރައީސް އޮފީހުގައި ބޭއްވި ނިއުސް ކޮންފަރެންސްގައި އުމަރު ވިދާޅުވީ، ކަމަކަށް އެއްބަސް ނުވެވުނަސް، ވާހަކަތައް ދިޔައީ ވަރަށް އެކުވެރި މާހައުލެއްގައި ކަމަށެވެ. އަދި ކުރިޔަށް އޮތްތަނުގައި މާރަނގަޅު މަޝްވަރާތައް ކުރެވޭނެ ކަމަށް އޭނާ ވިދާޅުވި އެވެ.\nމައިގަނޑު ގޮތެއްގައި އާދިއްތަ ދުވަހުގެ ރޭ ވާހަކަ ދެއްކީ، މަޝްވަރާތައް ކުރިއަށް ގެންދާނެ މާހައުލެއް ގާއިމުކުރަން އެމްޑީޕީން ހުށަހަޅާފައިވާ ކަންކަމުގެ މައްޗަށެވެ. އެމްޑީޕީ އިން ދޫ ދިނުމަށް ސަރުކާރުން އެއްވެސް ކަމެއް ހުށައެއް ނާޅައެވެ. އެމްޑީޕީ އިން މަޝްވަރާތަކުގެ ފުރަތަމަ ބައްދަލުވުމުގައި ސަރުކާރަށް ހުށަހެޅި ހުރިހާ ކަމެއް ކުރުމަށް ވަކި ތާރީހެއް ކަނޑައެޅުމުގެ ވިސްނުމެއް މިހާރު ދެ ފަރާތުގައި ވެސް ނެތެވެ. އެފަދަ ގޮތަކަށް ތާރީހެއް ކަނޑައެޅުމަކީ ފިއްތުމެއް ކަމަށާއި މަޖުބޫރުން ކަމެއް ކުރުވުން ކަމަށް ހޯމް މިނިސްޓަރ އުމަރު ނަސީރު ފާހަގަ ކުރެއްވިއެވެ.\nރޭ މަޝްވަރާގައި އެމްޑީޕގެ ފަރާތުން ބައިވެރިވެވަޑައިގަތީ އިބޫ އާއި އެމްޑީޕީ ސެކްރެޓޭރިއަޓްގެ ލީގަލް ޑިރެކްޓަރު ހިސާން ހުސައިން އެވެ. ސަރުކާރުގެ ފަރާތުން ބައިވެރިވެވަޑައިގަތީ ހޯމް މިނިސްޓަރު އުމަރު ނަސީރު އަދި ފިޝަރީޒް މިނިސްޓަރު މުހައްމަދު ޝައިނީ އެވެ.


ތިލަދުންމަތީ ދެކުނުބުރީ ނޮޅިވަރަމު ކައުންސިލްގެ އިދާރާ\nމިކައުންސިލަށް ބޭނުންވާ ކެބިން، ގޮނޑި އަދި ފައިލިންގ ކެބިނެޓް ސަޕްލައިކޮށްދެއްވާނެ ފަރާތެއް ހޯދުން\nމިކައުންސިލަށް ބޭނުންވާ ކެބިން، ގޮނޑި އަދި ފައިލިންގ ކެބިނެޓް ސަޕްލައިކޮށްދެއްވާނެ ފަރާތެއް ހޯދުމަށް ބޭނުންވެއްޖެއެވެ.\nމި ބީލަން ހުޅުވާލެވިފައިވަނީ، ވިޔަފާރި ރަޖިސްޓަރީ ކުރުމުގެ ޤާނޫނު (ޤަނޫނު ނަންބަރު: 2014/18) ގެ ދަށުން ވިޔަފާރި ރަޖިސްޓަރީ ކުރެވިފައިވާ ފަރާތްތަކަށާއި، އަމިއްލަ ފަރުދުންގެ ވިޔަފާރީގެ ޤާނޫނު (ޤާނޫނު ނަންބަރު: 2014/19) ގެ ދަށުން ރަޖިސްޓަރީ ކުރެވިފައިވާ ފަރާތްތަކަށެވެ.\nކުންފުންޏެއްގެ ފަރާތުން މަޢުލޫމާތު ސާފުކުރަން ވަޑައިގަންނަވާ ފަރާތެއްނަމަ އެކަން އެނގޭނެ ކުންފުނީގެ ލިޔުމަކާއި ހާޒިރުވާ ފަރާތުގެ އައިޑީކާޑު ކޮޕީއެއް ގެންނަންޖެހޭނެއެވެ. އަދި އަމިއްލަ ފަރުދުންގެ ވިޔަފާރީގެ ވެރިފަރާތްނޫން ފަރާތެއް މަޢުލޫމާތު ސާފުކުރަން ވަޑައިގަންނަވާނަމަ ވެރިފަރާތުގެ ލިޔުމަކާއި ހާޒިރުވާ ފަރާތުގެ އައިޑީކާޑު ކޮޕީއެއް ގެންނަންޖެހޭނެއެވެ. އެނޫން ފަރާތްތަކަށް މަޢުލޫމާތު ސާފުކުރުމުގައި ބައިވެރިނުވެވޭނެ ވާހަކަ ދަންނަވަމެވެ.\n14 ޑިސެމްބަރު 2020 (ހޯމަ)\n22 ޑިސެމްބަރު 2020 (ބުދަ)\nމިބީލަމުގައި ބައިވެރިވާން އެދޭ ފަރާތްތަކުން، 2020 ޑިސެމްބަރު 07 އިން 2020 ޑިސެމްބަރު 13 އަށް ބަންދުނޫން ކޮންމެ ދުވަހަކު 09:00 އިން 13:00 އަށް ނަންނޯޓްކުރެއްވުން އެދެމެވެ.\nމިބީލަމާ ބެހޭގޮތުން އެއްވެސް ސުވާލެއްވާނަމަ 2020 ޑިސެމްބަރު 13 ވާ އަދީއްތަ ދުވަހުގެ 14:00ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުން އެދެމެވެ.\nމި ބީލަމުގައި ބައިވެރިވާން އެދި ނަން ނޯޓްކުރައްވާ ފަރާތްތަކަށް، މި ބީލަމާއިގުޅޭ މަޢުލޫމާތު ކަރުދާހާއި ސްޕެސިފިކޭޝަންތައް މެއިލް ކުރެވޭނެ ވާހަކަ ދެންނެވީމެވެ. މަޢުލޫމާތު ކަރުދާހާއި ސްޕެސިފިކޭޝަންތައް މި އިޢުލާނާ އެޓޭޗް ކުރެވިފައިވާނެއެވެ.\nއަމީނީމަގު، ހދ. ނޮޅިވަރަން، ދިވެހިރާއްޖެ.\nސުންގަޑި: 14 ޑިސެންބަރު 2020 1030


Kanduge Oxygen level dhavve, nurakkalah | Mihaaru\nކަނޑުތަކުގެ އޮކްސިޖަން ލެވެލް ދަށްވެ، ދިރުންތައް ނުރައްކަލަށް\n10 ޑިސެމްބަރ 2019 - 07:02\nއިންޓަނޭޝަނަލް ޔުނިއަން ފޮ ކޮންޒަވޭޝަން އޮފް ނޭޗާ (އައިޔޫސީއެން) އިން އާންމުކޮށްފައިވާ ރިޕޯޓްގައި ބުނީ މޫސުމަށް އަންނަ ބަދަލުތަކާ ގުޅިގެން ހޫނުގަދަވެ، ކަނޑުފަޅުގެ އޮކްސިޖެން ލެވެލް ކަންބޮޑުވާ މިންވަރަށް ދަށްވަމުންދާ ކަމަށެވެ. އަދި މިކަމުގެ ސަބަބުން ކަނޑުގެ އެކި ދިރުންތައް ނުރައްކަލަށް ހުށަހެޅިފައިވާ ކަމަށާއި އޭގެ ތެރޭގައި ކަޅުބިލަ މަހާއި މިޔަރާއި މާލިން ފަދަ މަހުގެ އާބާދީ ހިމެނެ އެވެ.\nއައިޔޫސީއެންގެ ރިޕޯޓްގައި ފާހަގަކޮށްފައިވާ ގޮތުގައި ހޫނުގަދަވުމުގެ ސަބަބުން ކަނޑުފަޅުގެ ނިއުޓްރިއެންޓްތައް އަސަރުކޮށް، ދިރުންތަކަށް ބޭނުންވާ ކާނާ އުފެއްދުމަށް ވެސް ބޮޑެތި ހުރަސްތަކެއް ކުރިމަތިވެފައިވެ އެވެ.\nއޭގައި ފާހަގަކޮށްފައިވާ ގޮތުގައި ދުނިޔޭގެ 700 ކަނޑުފަޅެއްގެ އޮކްސިޖަން ލެވެލް ވަނީ ވަރަށް ބޮޑު ތަނުންވެފަ އެވެ. މި މައްސަލަ 1960 ހަމަ އަށް ފާހަގަކުރެވިފައި ވަނީ ގާތްގަނޑަކަށް 45 ވަރަކަށް ކަނޑުންނެވެ.\nއައިޔޫސީއެން އިން ބުނިގޮތުގައި ކަނޑުފަޅުތަކުގެ ނިއުޓްރިއެންޓްސް ދަށްވަމުންދިއުމުގެ މައިގަނޑު ސަބަބަކީ އެކި ކަހަލަ ސިނާއީ މަސައްކަތްތަކުގެ ތެރޭގައި ކަނޑުފަޅުތަކަށް ދޫކުރޭ އެކި ބާވަތުގެ ވިހަ މާއްދާތައް ކެމިކަލްތައް އިތުރުވަމުންދާތީ އެވެ. އޭގެ ތެރޭގައި ނައިޓްރޮޖެން އާއޮ ފޮސްފޮރެސް ފަދަ މާއްދާތައް ހިމެނެ އެވެ. ހަމަމިއާ އެކު އަހަރުން އަހަރަށް މޫސުމަށް އަންނަ ބަދަލުތަކުން ކުރިމަތިވާ ނޭދެވޭ އަސަރުތަކުގެ ގެއްލުން ކަނޑުފަޅުތަކަށް ކުރަމުންދާ ކަމަށް ދައްކަ އެވެ.\nސައިންޓިސްޓުން އަންދާޒާކޮށްފައިވާ ގޮތުގައި 1960-2010 އާ ދޭތެރޭ ކަނޑުތަކުގައި ޑިސޯލްވާ ގޭހުގެ ނިސްބަތް ވަނީ ދެ ޕަސެންޓަށް ދަށްވެފަ އެވެ. އަދި މި މައްސަލަ ޓްރޮޕިކަލް ސަރަހައްދުތަކުގައި 40 ޕަސެންޓަށް އަރާނެ ކަމަށް ބުންޏެވެ.\nއައިސީޔޫއެންގެ ރިޕޯޓްގައި ފާހަގަކޮށްފައިވާ ގޮތުގައި ކަނޑުފަޅުތަކުން އޮކްސިޖަން މަދުވުމަކީ ޖެލީފިޝް ކަހަލަ ދިރުންތަކަށް ރަނގަޅު ބަދަލަކަށް ވިޔަސް، އިންސާނުންގެ ރޯދީގެ މުހިއްމު ބާވަތެއް ކަމަށްވާ ކަޅުބިލަމަހުގެ އާބާދީ އަށް އެއީ ވަރަށް ބޮޑު ނުރައްކަލެކެވެ.\n"އެހެންވީމާ ކަނޑުތައް ޑި-އޮކްސިޖެނޭޝަންވުމަކީ ވަރަށް ބޮޑު ގެއްލުމަކަށް ވާނެ. އަދި މިކަމާއި ކްލައިމެޓް ޗޭންޖާ އޮތް ގުޅުން އިތުރަށް ހޯދުމަކީ ވެސް ވަރަށް މުހިއްމު ކަމެއް،" އައިޔޫސީއެންގެ އޮފިޝަލެއް ކަމަށްވާ މިއްނާ އެޕްސް ވިދާޅުވި އެވެ. "އެހެންވީމާ އެބަޖެހޭ ވިހަ ގޭސްތަކަށް ހައްލެއް ހޯދޭނެ ދާއިމީ ގޮތްތަކެއް ހޯދަން."\nއައިޔޫސީއެން އިން ބުނިގޮތުގައި ކަނޑުތަކުގެ އޮކްސިޖެން ލެވެލް މިހާރު ދަށްވަމުން ލެވެލާއި އެކަމަށް މަގުފަހިކުރާ ސަބަބުތަކަށް ހައްލެއް ހޯދަން މަސައްކަތްނުކުރާ ނަމަ 2100 އާ ހަމައަށް އަންނަ އިރު، މުޅި ދުނިޔޭގެ ކަނޑުފަޅުތަކުގެ 3-4 ޕަސެންޓް އޮކްސިޖަން ބީވެގެން ދާނެ އެވެ.\nއިތުރު ލިޔުންތައް ތިމާވެށި ދިރާސާ މަސް ކްލައިމެޓް ޗޭންޖް ކަނޑުމަސް މެރިން ރިޒާވް


ރުޤްޔާ ކިޔެވުމުގައި ތަޖުރިބާއަށް ބަރޯސާވުން – DhiSalafiyyah\nރުޤްޔާ ކިޔެވުމުގައި ތަޖުރިބާއަށް ބަރޯސާވުން\n17/03/2012 ޢަޤީދާއާއި ފިރުޤާތައްއައްޝައިޚް މުޙައްމަދު ސިނާން\nއަޅުގަނޑު، “ރުޤްޔާހެދުމުގައި ޤުރުއާނުގެ ބައެއް އާޔަތްތައް ޚާއްޞަކުރުން” މިމަޢުޟޫގެ ދަށުން ލިޔެފައިވާ ލިޔުމުގައި ވާނީ ރުޤްޔާހެދުމުގައި ޤުރުއާނުގެ ބައެއް ސޫރަތްތަކާއި އާޔަތްތައް ޚާއްޞަކުރުމާބެހޭގޮތުން އަޅުގަނޑަށް ލިބިފައިވާ މަޢުލޫމަތުކޮށްޅެއް ލިޔުންތެރިންނާ ހިއްސާކޮށްލާފައެވެ. ރުޤްޔާ ހަދާބައެއް ފަރާތްތަކުން، ކިޑުނީގެ ބަލިތަކަށް ނުވަތަ ހިތުގެ ބަލިތަކަށް ނުވަތަ އެހެންވެސް ބަލިތަކަށް ބައެއް ސޫރަތްތަކާއި، އާޔަތްތައް ޚާއްޞަކޮށް، ވަކި ޢަދަދަކަށް ކިޔުމަށް ބުނާ އެއްސަބަބަކީ އެބޭފުޅުންނަށް، ނުވަތަ އެހެން ބޭފުޅަކަށް ކުރެވިފައިވާ ތަޖުރިބާއަކަށްވުމަކީ އެކަށީގެންވާކަމެކެވެ. މިގޮތަށް ކުރެވޭ ތަޖުރިބާތަކަކީ އިސްލާމީ ޝަރުޢުގައި ކިހާވަރެއްގެ ޤަދަރެއް ދެވިފައިވާ ކަމެއްތޯ ބަލާލުމަކީ މުހިއްމުކަމެއްކަމުގައި ދެކެމެވެ.\nމިގޮތުން ބައެއް ޢިލްމުވެރިންގެ ކިބައިންވެސް އެޢިލްމުވެރިންނަށް ކުރެވިފައިވާ ތަޖުރިބާތައް ނަޤުލުވެފައިވެއެވެ. ބައެއް ތަޖުރިބާތަކަކީ ޟަޢީފް ޙަދީޘަކަށް، ނުވަތަ މަޢުޟޫ ޙަދީޘަކަށް (އެބަހީ: ރަސޫލާގެ މައްޗަށް ހެދިފައިވާ ނުވަތަ ހަދާފައިވާ ދޮގު ޙަދީޘްތައް)، ނުވަތަ ދީނުގައި އެއްވެސް އަޞްލެއް ފެންނަންނެތް ކަމަކަށް ބުރަވެ ކުރެވިފައިވާ ތަޖުރިބާއަކަށް ވެދާނެއެވެ. ނަމަވެސް ވިސްނާލުން ހުއްޓެވެ!\nކުރެވޭ ކޮންމެ ތަޖުރިބާއަކީ ތިމާއެކަމަށް ބުރަވެ، އެހެންމީހުންނަށް އެކަންކުރުމަށް ބުނެ ލާޒިމުކުރެވޭނެކަމެއް ނޫނެވެ. އަޅުގަނޑުމެން މިސާލެއްގެގޮތުން ބަލާލަމާތޯއެވެ. ޔަޙްޔާ ބިން އަބީ ކަޘީރު ރަޙިމަހުﷲ ވިދާޅުވެފައިވާކަމަށް ނަޤުލުވެފައިވެއެވެ. “ޔާސީން ސޫރަތް ރެއަކު ކިޔަފައިކަމުގައިވާނަމަ، ހެނދުނު ވެއްޖައުމަށް ދާންދެން އުފާވެރިކަން ފިލައިނުދާނެއެވެ.” ޔަޙްޔާގެ މިބަސްފުޅާބެހޭގޮތުން އިބްނު ޢަޠިއްޔާ ރަޙިމަހުﷲ ވިދާޅުވެފައިވެއެވެ. “ތަޖުރިބާއިން އެކަންވަނީ ތެދުވެފައެވެ.”(1) އަޅުގަނޑުމެން މިފަދަ ތަޖުރިބާއަކަށް ބިނާކޮށް އެހެންމީހުން އެގޮތަށް ކިޔުމަށް ލާޒިމުކޮށް އެންގޭނީ ކޮންފަދައަކުންތޯއެވެ؟ ކުރީގެ ލިޔުމުގައި ދެންނެވިފައިވާނޭފަދައިން، މިފަދަ ކަންކަމަކީ ހަމައެކަނި ކިޔާލުމަށްވުރެ، މީހާގެ އީމާންކަމާއި، ތަޤްވާވެރިކަމާއި، ޞާލިޙުކަން ފަދަ ގިނަ ސަބަބުތަކާ ގުޅިފައިވާ ކަންކަމެވެ. އެކަކަށް ކުރެވޭ ތަޖުރިބާ އަނެކަކުގެ ކައިރީގައި މަންފާނުކޮށްފާނެއެވެ.\nޝަރުޢުގައި ބަޔާންވެގެންނުވާ ގޮތަކަށް ވަކި ޢަދަދަކަށް ރުޤްޔާ ކިޔެވުމަކީ މިފަދަ ތަޖުރިބާގެ މައްޗަށް ބިނާވެފައިވާ ކަމެކެވެ. މިގޮތަށް ތަޖުރިބާގެ މައްޗަށް ބިނާކޮށް ކަމެއް ޝަރުޢުކުރުމަކީ ހުއްދަކަމެއް ނޫންކަން ފާހަގަކޮށްލަމެވެ.\nޢަމަލެއް އިސްތިޙްބާބުކުރުމާއި، ނުވަތަ އަޅުކަމެއްގެގޮތުގައި ކުރެވޭނީ ހަމައެކަނި ޤުރުއާނާއި ސުންނަތުގެ ނައްޞުތަކުން ޘާބިތުވާ ޢަމަލުތަކެވެ. ޤުރުއާނާއި ސުންނަތުގެ ދަލީލުން ދަލީލުނަގައިގެން ކުރެވޭ ތަޖުރިބާތައް އިސްލާމީ ޝަރީޢަތަށް ނިސްބަތްކުރުން ހުއްދަވެގެންނުވެއެވެ. ޝެއިޚުލް އިސްލާމް އިބްނު ތައިމިއްޔާ ރަޙިމަހުﷲ ވިދާޅުވެފައިވެއެވެ. “އަދި ޢަމަލުތައް މުސްތަޙައްބުކުރުމާއި، ޢަމަލެއް ދީނުގެ ގޮތުގައި ނެގުން ޘާބިތުކުރެވޭހުށީ ﷲގެ ފޮތާއި، ރަސޫލުﷲ ޞައްލަﷲ ޢަލައިހިވަސައްލަމަގެ ސުންނަތުންނާއި، ކުރީގެ ބޭކަލުންގެ (އެބަހީ: ސަލަފުއްޞާލިޙުންގެ) ބަސްފުޅުތަކުންނާއި ޢަމަލުފުޅުތަކުންނެވެ. މިގޮތްތަކުން ފިޔަވައި (އައިސްފައިވާ) ކަންކަމަކީ އަލަށް އުފެއްދިފައިވާ ކަންކަމެވެ. ފަހެ، (އެފަދަ ޢަމަލެއް) މުސްތަޙައްބުވެގެންނުވެއެވެ. (އެފަދަ ޢަމަލެއްގައި) ބައެއްފަހަރަށް ފައިދާތަކެއް އެކުލެވިފައިވީނަމަވެސް މެއެވެ. އެހެނީ، އަހަރެމެންނަށް އެނގިގެންވާގޮތުގައި އެފަދަ ޢަމަލުތަކުންކުރާ ފައިދާއަށްވުރެ، އޭގެސަބަބުންކުރާ ފަސާދަބޮޑުވާނެއެވެ.”(2)\nއައްޝަޥްކާނީ ރަޙިމަހުﷲ ވިދާޅުވެފައިވެއެވެ. “ތަޖުރިބާއިން ޘާބިތުވެފައިވާކަމެއް އެއީ ޝަރުޢުން ނުވަތަ ޝަރުޢުގެ އަހުލުވެރިންގެ ކިބައިން ޘާބިތުވެފައިވާކަމެކޭ ބުނެގެންނުވާނެއެވެ.”(3) އަދިވެސް ވިދާޅުވެފައިވެއެވެ. “ކުރެވޭ ތަޖުރިބާއަކުން ސުންނަތެއް ޘާބިތެއްނުކުރެވޭނެއެވެ.”(4)\nޝެއިޚް ޢަބްދުއްރަޙްމާން އަލްމުޢައްލިމީ ރަޙިމަހުﷲ ވިދާޅުވެފައިވެއެވެ. “ދެނެގަންނަންޖެހޭ ކަމަކީ ތަޖުރިބާއަށް ނިސްބަތްކުރުމަކީ ޙުއްޖަތެއް ނޫނެވެ. އަދި ޙުއްޖަތާ ވައްތަރުކަމެއްވެސްނޫނެވެ. އަދި އެއީ (އެބަހީ: ތަޖުރިބާއަކީ) ޙުއްޖަތެއްކަމަށް މިއުއްމަތުގެ އެއްވެސް ސަލަފު ބޭކަލަކު، އަދި އިމާމްވެރިބޭކަލަކު، އަދި ޢިލްމުވެރިކަމުގައި މަތިވެރިންވެގެންވި އެއްވެސް ޢިލްމުވެރިޔަކު ވިދާޅުވެފައެއްނުވެއެވެ.”(5)\nޝައިޚް އަލްއަލްބާނީ ރަޙިމަހުﷲ ވިދާޅުވެފައިވެއެވެ. “(ކަމެއްގައި) ތަޖުރިބާއިން ކާމިޔާބުވުމަކީ، އެކަމެއް ޝަރުޢުވެގެންވާކަމަށް ދަލީލުކުރުމަކަށް ނުފުދޭނެއެވެ. ޝައްކެއްނެތްގޮތުގައި ޝަރީޢަތުގައި އެކަމަކަށް ދަލީލުކުރާ ދަލީލެއް އޮންނަންޖެހޭނެއެވެ. އެހެންނޫނީ (އެކަމަކީ ޝަރުޢީކަމަކަށް) ނުވާނެއެވެ.”(6)\nތަޖުރިބާގެ އަލީގައި ރުޤްޔާކިޔެވިދާނެކަމަށް ބުނާ މީހުންގެ ދަލީލަކީ ޖާބިރު ރަޟިޔަﷲ ޢަންހުގެ ކިބައިން ރިވާވެފައިވާ ޙަދީޘެއެވެ. އެޙަދީޘްގައި ނަބިއްޔާ ޞައްލަﷲ ޢަލައިހިވަސައްލަމަ ރުޤްޔާހެދުމާބެހޭގޮތުން ޙަދީޘްކުރައްވާފައިވެއެވެ. ((مَنِ اسْتَطَاعَ مِنْكُمْ أَنْ يَنْفَعَ أَخَاهُ فَلْيَفْعَلْ))މާނައީ: “ތިޔަބައިމީހުންގެ ތެރެއިން އެމީހެއްގެ އަޚާއަށް މަންފާކޮށްދިނުމަށް ކުޅަދާނަވެގެންވާމީހާ، ފަހެ، އެކަމެއްކުރާށެވެ.”(7) ނަމަވެސް މިޙަދީޘަކީ ތަޖުރިބާގެ މައްޗަށް ރުޤްޔާހެދުން ހުއްދަކުރުމަށްވާ ދަލީލެއް ނޫނެވެ. ޙަދީޘުން އެބަޔާންކޮށްދޭ ރުޤްޔާއަކީ ޝަރުޢީގޮތުން ޘާބިތުވާގޮތުގެ މަތިން، ޝިރުކާއި ބިދުޢައިގެ އެއްވެސް ޢަމަލަކާނުލައި ކުރެވޭ ރުޤްޔާއެވެ. އަދި ޢަވްފު ބިން މާލިކް އަލްއަޝްޖަޢީ ރަޟިޔަﷲ ޢަންހުގެ ކިބައިން ރިވާވެފައިވާ ޙަދީޘެއްގައިވެއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. ((لَا بَأْسَ بِالرُّقَى مَا لَمْ يَكُنْ فِيهِ شِرْكٌ))މާނައީ: “ރުޤާގައި ޝިރުކުނުވާހާ ހިނދަކު އެރުޤާގައި މައްސަލައެއްނެތެވެ.”(8) ތަޖުރިބާގެ މައްޗަށް ރުޤްޔާކިޔެވުމަށް މިޙަދީޘްތަކުން ދަލީލުނަގާމީހުންނަށް ރައްދުދެއްވަމުން އިބްނު ޙަޖަރު ރަޙިމަހުﷲ ވިދާޅުވެފައިވެއެވެ. “ބައެއްމީހުން މިޙަދީޘްތަކުގެ ޢާއްމުމާނާގައި ހިފައިގެން، މަންފާ ލިބޭކަމަށް ތަޖުރިބާކުރެވިފައިވާ ކޮންމެ ރުޤްޔާއެއް، އޭގެމާނަ ނޭނގުނުކަމުގައިވީނަމަވެސް ހުއްދަކުރެއެވެ. ނަމަވެސް ޢަޥްފު (ރަޟިޔަﷲ ޢަންހު) ގެ ޙަދީޘުން ދަލީލުކުރާގޮތުގައި ޝިރުކަށް މަގުފަހިކޮށްފާނެ ކޮންމެ ރުޤާއެއްވަނީ މަނާވެގެންނެވެ. އަދި (ރުޤްޔާގައި) މާނައެއް ނުވިސްނޭކަންކަމަކީ ޝިރުކަށް ވާޞިލުކޮށްދިނުމުން އަމާންކަންލިބިގެންވާކަމެއްނޫނެވެ. ފަހެ، އެފަދަ ކަންކަންވަނީ ޝިރުކަށް ހުށަހެޅިދާނެކަމަށްޓަކައި މަނާވެގެންނެވެ.”(9) އެބަހީ، އެފަދަކަންކަމަކީ ޝިރުކަށް މަގުފަހިކޮށްފާނެ ކަންކަމެވެ. ޝަރުޢުގައި ވަކި ޢަދަދަކަށް ކިޔަން ބަޔާންވެގެންނުވާ އާޔަތެއް ނުވަތަ ސޫރަތެއް ދާއިމީކޮށް، އެއާޔަތްތަކާއި ސޫރަތްތަކުގައި ޚާއްޞަކަމެއް އެކުލެވިގެންވާކަމަށް ޤަބޫލުކޮށްގެން ވަކި ޢަދަދަކަށް ކިޔެވުމަކީ ޝަރުޢުގައި ކޮންކަހަލަކަމެއްތޯ ދިރާސާކޮށްލުމަކީ މުހިއްމުކަމެއް ކަމުގައިދެކެމެވެ.\nހަމައެފަދައިން ތަޖުރިބާއަށް ބުރަވުމަކީ ބިދުޢައިގެ ފެށުންކަމުގައިވުމަކީވެސް އެކަށީގެންވާކަމެކެވެ. މިސާލަކަށް ކުރިން ނަންގަނެވުނު ފަދައިން ޔާސީން ސޫރަތް އެނިޔަތުގައި ކޮންމެ ރެއަކު ކިޔެވުމާއި، އެހެންމީހުންނަށް އެކަންކުރަން ލާޒިމުކުރުމަކީ އެކަމުގައި ބިދުޢައިގެ ފެށުންކަމުގައި ވެދާނެއެވެ. މިއީ ގިނަ ބިދުޢަތައް ފެށިގެންއައިގޮތެވެ. އަދިހަމައެހެންމެ، ތަޖުރިބާއަށް ބުރަވެ ރުޤްޔާގެގޮތުގައި ކިޔެވޭ ވަކި އާޔަތްތަކެއް ކިޔެވުމަކީ މުޅި ޤުރުއާން ޝިފާއެއްކަމުގައި ވުމާމެދު މީސްތަކުންގެ ހިތްތަކުގައި ޝައްކުއުފެދިދާނެކަމެކެވެ. އަދި ކުރީގެ ލިޔުމުގައި ބަޔާންކޮށްފައިވާނޭ ފަދައިން، ޝަރުޢުގައި ޚާއްޞަކުރައްވާފައިވާނުވާ ކަންކަން ޚާއްޞަކުރުމަކީ ޝިރުކާއި ބިދުޢައިގެ އަނދަވަޅަށް ވާޞިލުކޮށްފާނެކަމެކެވެ. ދީނުގައި ޚާއްޞަކުރައްވާފައިވާ ނުވާ ކަންކަން ޚާއްޞަކުރުމުގެ ސަބަބުން ޤަބުރުތަކަށް އަޅުކަންކުރާމީހުންނާއި، އެހެނިހެން ބާޠިލު ފިރުޤާތަކުގެ މީހުން މަގުފުރެދިފައިވާކަން ދަންނަންޖެހެއެވެ. ޢިލްމުވެރިއެއް ކުރައްވާފައިވުން ނުވަތަ ޢިލްމުވެރިއެއް ވިދާޅުވެފައިވުން ފަހަރެއްގައި ޝަރުޢުއާ ތަޢާރުޟުވުމަކީވެސް އެކަށީގެންވާކަމެކެވެ. އެހެންކަމުން އެބޭކަލުން ބަސްފުޅާއި ޝަރުޢުއާ ދިމާވޭތޯ ދިރާސާކުރަންޖެހޭނެއެވެ. ފަހަރެއްގައި އެބޭކަލުންގެ އަރިހުގައި ޞައްޙަ ޙަދީޘަކަށް ވެދާނެއެވެ. ނުވަތަ އެބޭކަލުން ޙިކާޔަތެއްގެގޮތުން އެފަދަ ވާހަކައެއް ނަޤުލުކުރައްވަފާނެއެވެ. ޢިލްމުވެރިންގެ ބަސްފުޅުތަކުގެ އަލީގައި ތަޖުރިބާއަކީ ޝަރުޢީ ދަލީލަކަށް ފުދޭނެކަމެއް ނޫންކަން އިސްވެހިނގައްޖެއެވެ.\nނިންމާލަމުން ދަންނަވާލަންއޮތީ، ރުޤްޔާހެދުމަކީ ޝަރުޢީކަމެކެވެ. ރުޤްޔާހެދުމުގައި ޝަރުޢުގައި ބަޔާންކުރައްވާފައިވާގޮތަށް ތަބާވުމަކީ ލާޒިމުކަމެކެވެ. އެހެންކަމުން، ރުޤްޔާ ހަދާއިރު ތަޖުރިބާގެ އެހީ ހޯއްދަވާއިރު އެކަމަށް އެހާބޮޑަށް ބުރަވުމަކީ އޭގެ ގެއްލުން ބޮޑުވާނެކަމެކަމުގައި ދެކެމެވެ. އިބްނު ތައިމިއްޔާ ރަޙިމަހުﷲ ވިދާޅުވެފައިވާފަދައިން އެފަދަ ކަންކަމުން ފައިދާކޮށްފާނެއެވެ. ނަމަވެސް އޭގެ ފަސާދަބޮޑުވާނެއެވެ. އިންޓަނެޓުން ފެންނަ ލިޔުންތަކުންނާއި އިވޭ އަޑުތަކަށް ބަލާއިރު ތަޖުރިބާގެ އަލީގައި ޚާއްޞަކުރެވިފައިވާ އާޔަތްތައް ގިނަގުނަވެ، ކޮންމެ ބައްޔަކަށް ވަކިވަކި ސޫރަތްތަކާއި އާޔަތްތައް ޚާއްޞަކުރެވިފައިވާތަން ފެންނަންފަށައިފިއެވެ. މީގެ ބަދަލުގައި ޤުރުއާނުގެ ކޮންމެ ސޫރަތަކާއި އާޔަތަކާއި، ޝަރުޢުގައި ދަލީލު ލިބޭ ސޫރަތްތަކާއި އާޔަތްތައް ޚާއްޞަކޮށްގެން މީސްތަކުންނަށް ބަޔާންކޮށްދިނުމަކީ ޝަރުޢުއާ އެންމެ ކައިރިގޮތްކަމުގައި ދެކެމެވެ. والله أعلم.\nﷲ ސުބުޙާނަހޫ ވަތަޢާލާ އަޅުގަނޑުމެންނަށް ތެދުމަގު ދައްކަވާށި! އަދި އެއިލާހުގެ ޝަރުޢަށް ފުރިހަމައަށް ތަބަޢަވާބައެއްކަމުގައި ލައްވާށި!\n(1) المحرر الوجيز: 4/445.\n(2) اقتضاء الصراط المستقيم: 462.\n(3) تحفة الذاكرين: 199 بتصرف يسير.\n(4) تحفة الذاكرين: 183.\n(5) تحقيق البدعة: 33.\n(6) تنبيه الأنام ببدع وضلالات المعالجين بالقرآن لأحمد الزغبي: 36، وأحال إلى علاج المصروع.\n(7) ޞަޙީޙް މުސްލިމް: 2199.\n(8) މުސްލިމް: 2200.\n(9) ފަތުޙުލްބާރީ: 10/241.


European Super League: Europe ge football hanguraama akah! - One Online\nޔޫރަޕް ފުޓުބޯޅައިގެ މައި އިދާރާ ޔޫއެފާއިން ވަނީ ސުޕަ ލީގުގެ ކަންތަކުގައި ހަރުކަށި ބަޔާނެއް ނެރެފައި --- ފޮޓޯ/ ގެޓީ\nޔޫރަޕްގެ ވަރުގަދަ 12 ކްލަބުގެ ބައިވެރިވުމާއެކު އިއުލާން ކޮށްފައިވާ ޔޫރޮޕިއަން ސުޕަ ލީގު (އީއެސްއެލް) އާއެކު މުޅި ފުޓުބޯޅަ ގުޑުވާލައިފިއެވެ. ފުޓުބޯޅައިގެ އެންމެ ނުފޫޒުގަދަ ބައްރު ކަމަށްވާ ޔޫރަޕްގެ ތެރޭގައި މުޅިން "ހައިޖާން" ވެއްޖެއެވެ. ކްލަބުތަކުގެ ނިންމުމަށް ފީފާއާއި ޔޫއެފާއިން ދެކޮޅު ހަދާފައިވާއިރު، ޔޫއެފާގެ ބަޔާނެއްގައި ވަރުގަދަ އިންޒާރުތަކެއްވެސް ކޮށްފައިވެއެވެ. ގިނަ ބަޔަކު ގަބޫލުކުރާ ގޮތުގައި މިހާރު އޮތް ލީގުތަކަށް ގޮން ޖަހާ، ބޮޑެތި ކްލަބުތަކުން ނިންމި ނިންމުމަކީ ސީދާ "ފައިސާގެ ދަހިވެތި" ކަމުގައި ނިންމި ނިންމުމެކެވެ.\nކޮންމެ ގައުމެއްގެވެސް ޑޮމެސްޓިކް ސީޒަން ކުރިއަށްދާއިރު، ހަފްތާ ތެރޭގައި މިހާރު ކުޅޭ ދެ މުބާރާތަކީ ޔޫއެފާ ޔޫރޮޕާ ލީގާއި ޔޫއެފާ ޗެމްޕިއަންސް ލީގެވެ. އޭގެ ބަދަލުގައި ޔޫރޮޕިއަން ސުޕަ ލީގު ކުޅެން މިހާތަނަށް ބޮޑެތި 12 ކްލަބަކުން އެއްބަސްވެ، އެކަން ރަސްމީކޮށް އިއުލާން ކޮށްފައިވެއެވެ. އޭގެ ތެރޭގައި އިނގިރޭސި ޕްރިމިއާ ލީގުގެ އެންމެ ވަރުގަދަ ހަ ކްލަބެއްވެސް ހިމެނެއެވެ. ޗެލްސީއާއި މެންޗެސްޓާ ޔުނައިޓެޑް، ލިވަޕޫލްގެ އިތުރުން އާސެނަލްއާއި ޓޮޓެންހަމް އަދި މެންޗެސްޓާ ސިޓީ ޕްރިމިއާ ލީގު ޓީމުތަކުގެ ތެރޭގައި ހިމެނޭއިރު، އެ ޓީމުތަކުގެ އިތުރުން ދެން ހިމެނެނީ އޭސީ މިލާންއާއި އެތުލެޓިކޯ މެޑްރިޑް، ބާސެލޯނާ، ރެއާލް މެޑްރިޑްގެ އިތުރުން ޔުވެންޓަސްއާއި އިންޓަ މިލާނެވެ.\nލީގަށް އަދި އިތުރު ތިން ކްލަބަކުން ގުޅޭނެ ކަމަށްވެސް ރަސްމީ ބަޔާނުގައި އިއުލާން ކޮށްފައިވެއެވެ.\nޔޫއެފާ ރަތަށް، ފީފާއިންވެސް ލީގާ ދެކޮޅު\nސުޕަ ލީގު އިއުލާން ކުރުމާއެކު ޔޫއެފާއިން ވަނީ އެކަމާ ދެކޮޅަށް ހަރުކަށި ބަޔާނެއް ނެރެފައެވެ. އެގޮތުން އެ ބަޔާނުގައި ބުނެފައި ވަނީ "ސުޕަ ލީގުގައި ބައިވެރިވާ ކޮންމެ ކްލަބެއްގެ އިތުރުން ކޮންމެ ކުޅުންތެރިޔަކު ޔޫރަޕްގެ ފުޓުބޯޅައިގެ އެއްވެސް ހަރަކާތެއްގައި ދެން ބައިވެރިނުވެވޭނެ ގޮތަށް ފިޔަވަޅު އަޅަން ވިސްނާ،" ކަމަށެވެ.\nޔޫއެފާގެ ބަޔާނުގައި ހަރުކަށި އަދަބުތައް ފާހަގަކޮށްފައިވާއިރު، އޭގެ ފަހުން ފީފާއިން ނެރުނު ބަޔާނުގައި ބުނެފައި ވަނީ ފީފާއިން ސުޕަ ލީގުގެ ވިސްނުމާއި ދެކޮޅު ކަމަށާއި، އެ ލީގަކީ އިންޓަނޭޝަނަލް ފުޓުބޯޅަ އޮނިގަނޑުގެ ބޭރުން، ހެދިފައިވާ އުސޫލަށް ގޮންޖަހާލަން ވުޖޫދުކޮށްފައިވާ ލީގެއް ކަމަށް ބެލެވޭ ކަމަށެވެ.\nޔޫރަޕްގެ ފުޓުބޯޅަ އިދާރާގެ އިތުރުން ފީފާއާއެކު އިނގިރޭސި ބޮޑުވަޒީރު ބޮރިސް ޖޯންސަންވެސް ވަނީ ސުޕަ ލީގުގެ ވިސްނުމާ މުޅިން ދެކޮޅުކަން ފާހަގަކުރައްވާފައެވެ. އެއާއެކު އެ ލީގުގެ ފައުންޑިން ކްލަބުތަކުގެ ބޮޑެތި ސަޕޯޓާސް ގްރޫޕްތަކުންވެސް ވަނީ ސުޕަ ލީގުގެ ވިސްނުމާ ދެކޮޅުކަން ހާމަކުރަމުންނެވެ.\nމިއަދުގެ ވަގުތެއްގައި ޔޫއެފާއާއި ފީފާވެސް ޚާއްސަ ބައްދަލުވުމެއް ބާއްވަން ނިންމާފައިވާ ކަމަށް ހަބަރުތައް ބުނެފައިވެއެވެ. އަދި މިއަހަރުގެ އިތުރުން އަންނަ އަހަރުގެ ޗެމްޕިއަންސް ލީގާއި ޔޫރޮޕާ ލީގާ މެދު ވަކި އެއްޗެސް ރަސްމީކޮށް އަންގާފައެއް ނުވެއެވެ. އެ ކަންކަމާއި ގުޅިގެން ސުޕަ ލީގުން ބުނެފައި ވަނީ ކުރިއަށް އޮތްތަނުގައި ފީފާއާއި ޔޫއެފާއާއެކު ވާހަކަތައް ކުރިއަށް ގެންގޮސް ގުޅިގެން މަސައްކަތް ކުރުމަށް ވިސްނާ ކަމަށެވެ.\nޔޫރަޕްގެ ބޮޑެތި ކްލަބުތަކުގެ ނިންމުން، ފައިސާގެ ވިސްނުމެއް؟\nއާ ލީގެއްގެ ވާހަކަ އެންމެ ފުރަތަމަ ދެކެވިފައިވަނީ ޕެންޑަމިކާއި ގުޅިގެން ފުޓުބޯޅަ ކްލަބުތަކަށް ކުރިމަތިވި ލޮޅުމެއްގެ ތެރޭގައި މިދިޔަ އަހަރު އޮކްޓޯބަރު މަހުގައެވެ. އޭރު ކްލަބުތައް ގުޅިގެން ވޯލް ސްޓްރީޓް ބޭންކްގެ ޖޭޕީ މޯގަންއާއެކު ކްލަބުތަކުން 4.6 ބިލިއަން ޕައުންޑްގެ ފުޓުބޯޅަ މުބާރާތެއް ފެށުމަށް ވަނީ ވާހަކަތައް ދައްކާފައެވެ.\nއެ ވާހަކަތައް ހިފެހެއްޓުމަށް ޔޫއެފާއިން ޗެމްޕިއަންސް ލީގު ރިފޯމް ކުރަން ވާހަކަ ދައްކާފައި އޮތް ނަމަވެސް އެކަން ނުވެ ދިޔުން ވެގެން ދިޔައީ ކްލަބުތަކުން ހިތްހަމަ ނުޖެހުނު އެންމެ ބޮޑު ސަބަބަށެވެ. ރެއާލް މެޑްރިޑްގެ ރައީސް ފްލޮރެންޓީނޯ ޕެރޭޒް މިވަގުތު ޗެއާ ކުރައްވާ ސުޕަ ލީގުގެ ފަރާތުން ބުނެފައި ވަނީ އެ ރިފޯމް ކުރިއަށް ދާނެ ކަމަށް ގަބޫލުނުކުރާ ކަމަށައި، ޕެންޑަމިކާއެކު ފުޓުބޯޅައިގައި މިހާރު އޮތް މޮޑެލް އެކޮނޮމިކަލީ ސަސްޓެއިން ނުވާ ކަމަށެވެ.\nސުޕަ ލީގުން ގަބޫލުކުރާ ގޮތުގައި މިހާރު އިއުލާން ކޮށްފައިވާ ސުޕަ ލީގުގެ ސަބަބުން މެޗުތަކުގެ ފެންވަރު ރަނގަޅުވުމަށް ފުރުސަތު ލިބި، އެންމެ ބޮޑު ކަމެއްގެ ގޮތުން ކްލަބުތަކުގެ މާލިޔާތަށް ބޮޑު ކުރިއެރުމެއް އަންނާނެއެވެ. އެއީ އިމާރާތް ކުރުމުގެ އިތުރުން އެހެނިގެން ކަންކަމުގައި ކްލަބުތަކުން ކުރާ ހޭދައަށް ސުޕަ ލީގުން އެހީތެރިވާނެ ކަމަށް އޮތުމުންނެވެ.\nސުޕަ ލީގުގެ ފޯމެޓް\nސުޕަ ލީގަކީ 20 ޓީމެއްގެ މައްޗަށް އެކުލެވޭނެ ލީގެކެވެ. ބޮޑެތި ކްލަބުތަކަށް އެކަނި ފުރުސަތު އޮތުން އެއީ ބޭ އިންސާފެއްގެ ގޮތުގައި ގިނަ ބަޔަކު ފާހަގަކޮށްފައިވީ ނަމަވެސް، ސުޕަ ލީގުގެ ބޯޑަށް އެކަން ކަންބޮޑުވުމަކަށް ނުވެއެވެ. ނުފޫޒުގަދަ ފައިސާގެ ބޮޑެތި ކްލަބުތަކުގެ ފުޓުބޯޅަ ބެލުމަށް ހުރިހާ ސަޕޯޓަރުންވެސް ބޭނުންވާއިރު، މާލީ ގޮތުން ހޯދަން ބޭނުންވާ މަންފާ ލިބުމަށް ލީގު ޝައުގުވެރި ކުރުވަން މަޖުބޫރުވެސް ވާތީއެވެ.\nމިހާރު ހުށަހަޅާފައިވާ ގޮތުން ޑޮމެސްޓިކް ލީގުތައް ކުޅެމުންދާއިރު، އޯގަސްޓް މަހު އީއެސްއެލް ވެސް ފެށޭނެއެވެ. 10 ޓީމުގެ ދެ ގްރޫޕަށް ބަހާލައިގެން ހޯމް އާއި އަވޭ މެޗުތައް ކުޅެން ނިންމާފައިވާއިރު، ލީގު ބުރު ނިމޭއިރު ދެ ގްރޫޕްގެވެސް އެންމެ މަތީގައި އޮންނަ ތިން ޓީމު ކުއާޓާއަށް ދަތުރު ކުރާނެއެވެ. ހަތަރު ވަނަ އަދި ފަސްވަނައަށް ދާ ޓީމު ޕްލޭ އޮފަކުން ބާކީ ދެ ޖާގައަށް ފުރުސަތު ހޯދާއިރު، ދެން އެހިސާބުން ކުރިއަށްދާނީ ޗެމްޕިއަންސް ލީގުގެ ފޯމެޓަށެވެ.\nސުޕަ ލީގު އިއުލާން ކުރުމާއެކު މުޅި ފުޓުބޯޅައަށް ވަރުގަދަ 'ލޮޅުމެއް" އައިސްފައިވާއިރު، ގިނަ ބަޔަކު ގަބޫލުކުރާ ގޮތުގައި ޔޫރަޕްގެ ފުޓުބޯޅަ ބަނަވެއްޖެއެވެ. ޔޫއެފާއާއި ފީފާއާ ދެކޮޅަށް ބޮޑެތި ކްލަބުތަކުން ވަރުގަދަ ސްޓޭންޑެއް ނަގާފައިވާއިރު އެ ނިންމުމަކީ މުޅި ފުޓުބޯޅައިގެ މުސްތަގުބަލަށް ހިޔަނި އެޅިގެންދާނެ ވިސްނުމެއް ކަމަށް ގިނަ ބަޔަކު ގަބޫލުކުރެއެވެ.\nގުޅޭ ޓެގު ފުޓްބޯޅަ ޔޫއެފާ ޗެމްޕިއަންސް ލީގު ޔޫއެފާ ފީފާ


ސައިރެން – 13 – Esfiya\n“ނޫރީން؟” ސައިރެންއެއްގެ ސިފައިގައި ނިކާންގެ ލޯބިވާ ކޮއްކޮ ހުރިކަމުގައި ވިއަސް އޭނާއަށް ނޫރީން ވަކިކުރަން އުނދަގުލެއް ނުވިއެވެ.\n“ދޮންބޭ!” ނޫރީން ރޮއެގަންނަމުން ނިކާންގެ ގައިގައި ބައްދައިލިއެވެ. “ނިކާން..” ޒައިކާން ނިކާންއަށް ހުރިހާ ވާހަކަތަކެއް ކިޔައިދިނުމަށްފަހު ޒައިނީމެންނާއި ތަޢާރަފުކޮށްދިނެވެ.\n“އަވިއާނާ……” ނޫރީންއަށް ބުނެވުނެވެ. “އަހަންނަށް ހީވަނީ އަވިއާނާ މިހާރުު އިންނާނީ…. އެފަށް ބާއްވައިފައި އޮންނަ ކޮޓަރީގަހެން.” ޒަފްރުލް އެހެން ބުނުމާއިއެކު އެންމެން އެއްބަސްވީ އެކޮޓަރިއަށް ދިއުމަށެވެ.\n“މަންމާ؟” ނޫރީންއަށާއި ނިކާންއަށާއި ޒައިކާންއަށާއި ޒައިނީއަށް އެހެން ބުނެވުނީ އެއްފަހަރާއެވެ. އެތާ ހުރީ ޒާބިޔާ އާއި މާޔާއެވެ. އެދެމީހުންވެސް ތިބީ ސައިރެންގެ ސިފައިގައެވެ.\n“ދަރިފުޅުމެން މިތާ ކީތްކުރަނީ؟” ފާރަވެރިއަކަށް އަޑު އިވިދާނެތީ މާޔާ ވާހަކަ ދެއްކީ މަޑުންކަމުގައި ވިއަސް އެއަޑުގައި ހިތްހަމަނުޖެހުން އެކުލެވޭކަން އެކުދިންނަކަށް ސިއްރެއް ނުވިއެވެ.\n“މީ…..” ޒައިކާން ބޮޑު ބިރެއް ފެނުނު ފަދައިން އެއްޗެކޭ ބުނަން އުޅުނެވެ.\n“ދޮން…ދޮންބެ ހައްޔަރުކޮށްފަ ހު..ހުރީމަ ދޮންބެ ސަލާމަތްކުރަން އައީ.” ނޫރީން ބުންޏެވެ.\n“ދެން ބުނެބަލަ! ކީތްވެ ޒަފްރުލް އާއިއެކު ތިއުޅެނީ؟” މިފަހަރު ޒާބިޔާ ވާހަކަދެއްކި އިރު އެއަޑުގައި މަޑު ތުރުތުރުވުމެއްވާކަން އެކުދިންނަށް ފާހަގަވިއެވެ.\n“ދައްތާ! ސުވާލެއް އަހައިލަންތަ؟” ޒައިކާން މާޔާއަށް ބަލައިލުމަށްފަހު އެއްސެވެ. މާޔާ އާއެކޭ ބުންޏެވެ.\n“ތިއީ އަސްލު ނޫރައްތަ ތަ؟” ޒައިކާން އެހެން އެހުމާއިއެކު ނޫރީންއަށާއި ނިކާންއަށް ވަޓްއޭ ބުންވުނެވެ.\n“އޯލް ރައިޓް. އާނ! އަހަރެންގެ އަސްލު ނަމަކީ ނޫރާ ނުހާޒް… މާޔާ އަލީއެއް ނޫން. އަހަރެން ތިދެކުދިންނަށް އަސްލު ނަން އޮޅުވައިލީ ހަމަ ތިދެކުދިންގެ ރައްކަލަކަށް. އަހަރެންނަށް މަޖުބޫރުވީ. ތިދެކުދިންގެ އަސްލު ބައްޕައަކީ ޖުމާންއެއް ނޫން. ނިހާންއަކީ އަސްލު ތިކުދންގެ ބައްޕަ. އަހަރެންނާއި ނިހާން ދިމާވީ އަހަރެންގެ އުމުރުން 22 އަހަރުގަ. މޫދުގައި ގެނބެނިކޮށް ނިހާން އަހަރެން ސަލާމަތްކޮށްދިނީ. އޭގެ ފަހުން އަހަރެމެން ދެމީހުން އެކަކު އަނެކަކުދެކެ ލޯބިވެގެން އެއްއަހަރު ރައްޓެހިވެގެން އުޅުމަށްފަހު ކައިވެނި ކުރީ. އޭގެ އެއްއަހަރު ފަހުން ނިކީ ލިބުނީ. ނިކީ ލިބުނުތާ 2އަހަރު ފަހުން ނޫރީ ލިބުނީ. އޭގެ އަހަރުތަކެއް ފަހުން ނިހާން އަހަރެންނަށް ފަށެއް ދީފައި ބުނީ އެފަށް ރައްކާކޮށް އޭތި ގެންގުޅޭށޭ. ނިހާން ތިދެކުދިން ދޫކޮށްފަ ދިޔައި ހަމަ އަހރެމެންނަށްޓަކައި. އަހަރެމެން އުފަލުގައި އުޅުމަށް…” ނޫރާ ކިޔައިދިނެވެ.\n“އެހެންވީމާ އަހަރެންނަށް ވާހަކަ ދެއްކީ ބައްޕަ! ބައްޕާ!” ނޫރީންއަށް ބުނެވުނެވެ. “ފާރަވެރިންތަކެއް އަންނަންވާއިރަށް ދާން ހިނގާ!” ޒައިނީ ބުންޏެވެ.\n“މަ…މަން..މަންމާ!” ޒައިކާންގެ އެހެން ބުނީ ތުރުތުރު އަޅާ އަޑަކުންނެވެ.\n“ކިހިނެތްވީ ޒައިކް؟” ޒާބިޔާ ހިތްއަވަސްކަމާއި އެކު އެހެން ބުނެލިއިރު ކޮންމެވެސް ސަބަބަކާއިހުރެ އޭނާގެ ހިތް ދިޔައީ ނޭނގޭ ބާރު މިނެއްގައި ތެޅެމުންނެެވެ.\n“ބައް..” “ބައްޕަ؟” ޒައިކާން ބުނަން އުޅުނު ބަސް ޒައިނީ ފުރިހަމަކޮށްދިނެވެ.\n‘ސައިރެން’ ގެ 14ވަނަ ބަޔަށް އިންތިޒާރުކުރައްވާ!\nIs hillaalumah fahu kiyan odd dhw. Kiyaanee is ufulaalumahfahu ingey. Mithankolhu rangalhu kollahchey. Story varah varah reethi. Luv from me .stay safe, take care dear\nނުފިލާނޭ މިހިތަކުން… 22\nމަންޝާ (ހަވަނަ ބައި)\nވަންހަނާ – 03\nއެހެނިހެން June 5, 2018\nއިތުބާރުކުރާނީ ކާކަށް ހެއްޔެވެ؟\nލޯބި June 27, 2013\nލޯބިވަން ޔާރާއޭ 5


މޮނިޓަރިން އުވާލުމާއި ގުޅިގެން ލުއިތަކެއް ދިނުން - R. Fainu Council\nފުރަތަމަ ޞަފްޙާ ކޮވިޑް19 ކޮވިޑް19 އާއި ގުޅޭ އެންގުންތައް އިޢުލާން\nމޮނިޓަރިން އުވާލުމާއި ގުޅިގެން ލުއިތަކެއް ދިނުން\nއިބްރާހީމް ފަހީމް 8:59 AM ކޮވިޑް19, ކޮވިޑް19 އާއި ގުޅޭ އެންގުންތައް, އިޢުލާން\n15 ޖުލައި 2021 ގައި މިރަށް މޮނިޓަރިންގެ ހާލަތުން ނަގާފައިވާތީ ވޭތުދެވިޔަ މޮނިޓަރިންގެ ދުވަސްތަކުގައި އަޅާފައިވާ ފިޔަވަޅުތައް ނިމުމަކަށް ގެނެސް ތިރިގައިމިދަންނަވާ ކަންކަން ކުރުމުގެ ހުއްދަ ދިނުމަށް ނިންމައިފީމެވެ.\n1.\tއެޗް.ޕީ.އޭގެ ގައިޑްލައިނާއި އެއްގޮތަށް ހޮޓާ، ކެފޭ، ރެސްޓޯރަންޓް، ފިހާރަތަކުގެ ހިދުމަތް ކުރިއަށް ގެންދިއުން.\n2.\tއެޗް.ޕީ.އޭގެ ގައިޑްލައިނާއި އެއްގޮތަށް ފުޓްސަލް ދަނޑު ބޭނުންކުރުމަށް އާންމުކޮށް ހުޅުވާލުން.\nމޮނިޓަރިންގެ ހާލަތުން ނެގި ނަމަވެސް ހުރިހާ ވަގުތެއްގައިވެސް އެޗް.ޕީ.އޭގެ ގައިޑްލައިން އާއި އެއްގޮތަށް ރައްކާތެރިކަމުގެ ފިޔަވަޅުތައް އެޅުމަށް އިލްތިމާސްކުރަމެވެ. އެގޮތުން މާސްކް އެޅުމާއި އިޖްތިމާއީ ގައިދުރުކަން ބެހެއްޓުމަށް ސަމާލުކަން ދެއްވުމަށްވެސް ދަންނަވަމެވެ. އަދި ރޯގާގެ އެއްވެސް އަލާމާތެއް ފެނިއްޖެނަމަ ލަސްނުކޮށް ސިއްޙީމަރުކަޒަށް ގުޅުއްވާ ޞިއްހީމަރުކަޒުން ދެއްވާ އިރުޝާދާއިއެއްގޮތަށް އަމަލުކުރެއްވުމަށްވެސް ދަންނަވަމެވެ.\nވޭތުވެދިޔަ ދުވަސްތަކުގައި ރަށުގެ ރައްޔިތުންގެ ފަރާތުން ލިބުނު އެއްބާރުލެއްވުމާއި އެހީތެރިކަމަށް މިފުރުސަތުގައި ޝުކުރު ދަންނަވަމެވެ.\nތާރީޚް ހ: 06 ޛުލްހިއްޖާ 1442 ތާރީޚް މ: 16 ޖުލައި 2021\nމޮނިޓަރިން އުވާލުމާއި ގުޅިގެން ލުއިތަކެއް ދިނުން Reviewed by އިބްރާހީމް ފަހީމް on 8:59 AM Rating: 5


ހެޔޮގޮތުގައި ދަރިން ތަރުބިއްޔަތުކުރުމަކީ، މައިންބަފައިންގެ އެންމެ ބޮޑު މަސްއޫލިއްޔަތު: ހުކުރު ޚުޠުބާ\nFebruary 14, 2020 13:12:54\nހެޔޮގޮތުގައި ދަރިން ތަރުބިއްޔަތުކުރުމަކީ، މައިންބަފައިންގެ އެންމެ ބޮޑު މަސްއޫލިއްޔަތުކަމުގައި، މިއަދުގެ ޚުތުބާގައި ޒިކުރުވެގެން ހިނގައްޖެއެވެ. ހަމަ އެހެންމެ، ދަރީންނަކީ މައިންބަފައިންނާއި ހަވާލުކުރެވިފައިވާ އަމާނާތެއްކަމާއި، ހެޔޮމަގުން ދަރީން އެއްކިބާވުމުގައި އެންމެބޮޑު ޒިންމާއެއް ނަގަންޖެހޭނީ މައިންބަފައިން ކަމުގައި، ޚުތުބާގައިވެއެވެ. ކޮންމެ ކުއްޖަކުވެސް، އުފަންވަނީ މަޢުޞޫމު ދަރިއެއްގެ ގޮތުގައިކަމަށާއި، އެ ކުދިންގެ އުޅުންބުޅުމާއި ގުޅުންތައް، އަޚުލާޤާއި ސުލޫކު ބިނާވެގެންވަނީ މައިންބަފައިން ދޭ ތަރުބިއްޔަތުގެ މައްޗަށްކަމުގައި ވެސް ވެއެވެ.\nމީގެ އިތުރުން، މުދައްރިސުންނާއި މުރައްބީންގެ ދައުރު ވެސް، އެހާމެ މުހިންމުކަން ފާހަގަކޮށްފައިވެއެވެ. އަދި ކީއްތޯއެވެ! މި ކަމުގައި، މުޖުތަމަޢުގެ ކޮންމެ ފަރުދެއްގެ ޒިންމާ ވެސް އެހާމެ ބޮޑުކަން ފާހަގަކޮށްފައިވެއެވެ.\nދެން އަޅުގަނޑު މި އަލިއަޅުވައިލަނީ، ހެޔޮގޮތުގައި ދަރީން ތަރުބިއްޔަތުކުރުމަށްޓަކައި، ޚުތުބާގައި ޒިކުރުވެވުނު މުހިންމު ނުކުތާތަކެއްގެ މައްޗަށެވެ. މި ގޮތުން ބަލާއިރު، ދަރީންދެކެ ޙަޤީޤީ ލޯބިވުމަކީ އިސްލާމީ ތަރުބިއްޔަތަކުން، ދަރިން ތަރުބިއްޔަތުކުރުންކަމުގައި ޚުޠުބާގައިވެއެވެ. މި ތަރުބިއްޔަތު ދިނުމަށްޓަކައި، ލޮބުވެތި ނަބިއްޔާ ޞައްލައްﷲ ޢަލައިހި ވަސައްލަމްގެ ސީރަތު އުނގަންނައި ދިނުމަކީ ކޮންމެހެން ވެސް ކުރަންޖެހޭ ކަމެއްކަމަށް ޚުޠުބާގައި ފާހަގަކުރިއެވެ. އޭގެ އިތުރުން، ދީނުގެ ރުކުންތަކާއި ޙުކުމްތަކަށް މާތްކޮށް ހިތުމަށާއި، ދީނީ ވާޖިބުތައް އަދާކުރުމުގައި ފަރުވާތެރިވުމަށް ނަޞޭހަތްތެރިވުމަށް ވެސް ޚާއްސަ ސަމާލުކަމެއްދޭންޖެހޭކަމަށް ބަޔާންވެގެންދިޔައެވެ. ދަރިންގެ ޢުމުރާއި އެކަށީގެންވާ މިންވަރަށް، ތައުޙީދުގެ ޢިލްމު އުނގަންނައި ދިނުމަށާއި، އަދި ދަރީން ނަމާދުކުރުމަށް ބާރުއެޅުމަށް، ޚާއްސަ ސަމާލުކަމެއް ދިނުމަށް ހަނދާންކޮށްދެއްވިއެވެ. ހަމަ އެހެންމެ، މި ކަންތައްތަކުގެ ނަތީޖާ ފެންނާނީ، މައިންބަފައިން ނަމޫނާ ބަޔަކަށްވުމުންކަން ވެސް، ޚުތުބާގައި ހާމަވެގެންދިޔައެވެ.\nމީގެ އިތުރަށް ފާހަގަކުރެވުނު މުހިއްމު ނުކުތާތަކުގެތެރޭގައި، ތިމާގެ ދަރީން އިންޓަނެޓުގެ ބޭނުންކުރެވޭ ވަސީލަތްތަކުގެ ބޭނުންހިފަނީ ރަނގަޅުގޮތުގައިތޯ ބެލުމަކީ، މައިންބަފައިންގެ ޒިންމާއެއްކަން ބަޔާންވެގެންދިޔައެވެ. އަދި ހަމަ އެހެންމެ، ޓީވީ ޗެނަލްތަކުން ދައްކާ ކުޑަކުދިންގެ ޕޮރޮގުރާމުތަކަކީ، އަޚުލާޤީ މިންގަނޑުތަކާއި، ދީނާއި ފުށުނާރާ ކަންތައްތަކެއްތޯ ބެލުމަކީ މައިންބަފައިންގެ މަސްއޫލިއްޔަތެއްކަން ވެސް ސަމާލުކަމަށް ގެނެސްދީފައިވެއެވެ.\nއެއްވެސް ޝައްކެއްނެތެވެ. އަންހެން ދަރީންނަކީ، އަގުބޮޑު ނިޢުމަތެކެވެ. މިއަދުގެ ޚުޠުބާގައިވަނީ، އަންހެންދަރިންގެ ހެދުމާ މެދު ޚާއްޞަ ސަމާލުކަމެއް ދިނުމަށް ވެސް އިރުޝާދުދީފައެވެ. ތިބާގެ ދަރީން ހެދުން ލަނީ ޢުމުރާ ގުޅޭ މިންގަނޑަކަށް ތޯ ބަލަންވާނެކަމުގައި ޚުތުބާގައިވެއެވެ. އަދި ކީއްތޯއެވެ! އިސްލާމީ ގިއުގަނޑުގެތެރޭގައި ހެދުންލައްވާ ނަމަ، އެ ދަރީންނަކީ މުސްތަޤުބަލުގައި އިސްލާމީ މިންގަނޑަށް ފޭރާން އެޅުމަށް ލޯބިކުރާނެ ދަރީންކަމުގައި ވާނެކަމަށް ޚުޠުބާގައިވެއެވެ. ހަމަ އެހެންމެ، ހީވެސްނުކުރާ ފަދަ ބޮޑެތި ފިތުނަތަކުން ސަލާމަތްވުމަށް މަގުފަހިވެގެންދާނެކަމުގައި ވެސް ޚުޠުބާގައިވެއެވެ.\nމަނިކުންނޭ ރޯދީންނޭވެ! ތިޔަ ހުރިހައި މައިންބަފައިން، ތިޔަ އުފުލަމުންދާ ބުރަދަން ހުރި މަސްއޫލިއްޔަތު އަދާކުރުމުގައި، ހަނދާން ނައްތާލައިގެން ނުވާނެކަމެއް ވެސް، ޚުޠުބާގައި ޒިކުރުވެގެންދިޔައެވެ. އެއީތޯއެވެ! އާދޭހެވެ. އެއީ ދަރިންނަށް ހެޔޮދުޢާކުރުމުގައި ދެމިތިބުމެވެ.


September 03, 2020 112\nކޮންޓްރޯލެއް ނެތް، ޑޮލަރުގެ އަގު މައްޗަށް!\nމާލޭގައި ވަރަށް ފުޅާ ދާއިރާއެއްގައި ޑޮލަރު ގަނެވިއްކާ ތަނަކަށް އިއްޔެ ވަތް އިރު ކަމުދާކަށް ނެތެވެ؛ އެތަނުގައި މިހާރު ވިއްކަން ހުރީ ތަރުކާރީ އެވެ! މާރުކުރާނެ ޑޮލަރެއް ނުލިބެ އެވެ. އާންމުކޮށް ޑޮލަރުގެ ބާޒާރު އޮތް ޗާނދަނީ މަގުގެ ގެސްޓް ޝޮޕް ސަރަހައްދުން ފެންނަނީ މާޔޫސްކަމެވެ. އެތަންތަނަށް ޑޮލަރު ނުލިބޭ އިރު ވަންނާނެ ޓޫރިސްޓަކު...\nAugust 26, 2020 38\nAugust 25, 2020 68\nކޮވިޑްގެ އަތްމަތިދަތިކަން ދެމިގެންދަނީ\nބިލު ނުދެއްކޭތާ ގިނަ ދުވަސް ވެގެން އެޕާޓްމެންޓުން ފެން ކަނޑާލުމުން ހައްވަ (އަސްލު ނަމެއް ނޫން) އެކަމަށް ހައްލު ހޯދީ އެކި މީހުންގެ އަތުން ދަރަންޏަށް ފައިސާ ނަގައިގެންނެވެ. ފެން ބިލަށް 1،700 ރުފިޔާ ހަމަވި އެވެ. އެކަމަކު ކަރަންޓު ބިލަށްވާ 3،900 ރުފިޔާ އޮތީ ނުދެއްކި އެވެ. ހަ އަހަރުގެ ދަރިފުޅު ގޮވައިގެން މާލޭގައި އެކަނި އުޅޭ މި މަންމަ، ރޮށި...


Tax thakehge sungadhi hama vanee: MIRA huree hulhuvaafai\nޓެކްސްތަކެއްގެ ސުންގަޑި ހަމަވަނީ: މީރާ ހުރީ ހުޅުވާފައި\nމީރާގެ ކައިރީގައި ހިދުމަތް ހޯދަން ބަޔަކު ގޮސް: މިއަދު ހިދުމަތް ދޭނެ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) މިއަދު ހުޅުވައި ހިދުމަތް ދޭއިރު، ގިނަ ޓެކްސްތަކެއްގެ ސުންގަޑި މިއަދުގެ ނިޔަލަށް ހަމަވާނެ އެވެ.\nމީރާ އިން ބުނީ ސަރުކާރު ބަންދުވީ ނަމަވެސް މިއަދު މީރާގެ ކައުންޓަރު ތަކުން ހިދުމަތް ދޭނެ ކަމަށާއި ހިދުމަތް ދޭއިރު ގިނަ ޓެކްސްތަކެއްގެ ސުންގަޑި ވެސް މިއަދު ހަމަވާނެ ކަމަށެވެ. މިއަދު މެންދުރު 1:00 ޖެހުމާ ހަމަ އަށް މީރާއިން ޓޯކަން ދޫކުރާނެ އެވެ.\nސުންގަޑި ހަމަވާ ޓެކްސްތަކުގެ ތެރޭގައި 2020 ގެ ޖޫން މަސް އަދި ދެވަނަ ކްއާޓަރުގެ ޖީއެސްޓީ ދެއްކުމާއި ބަޔާން ހުށަހެޅުން ހިމެނެ އެވެ. މީގެ އިތުރުން 2019 ވަނަ އަހަރުގެ ބޭންކް ޕްރޮފިޓް ޓެކްސް އާއި ޖޫން 2020 ގެ ގްރީން ޓެކްސް އަދި ބަޔާން ހުށަހެޅުން ވެސް ހިމެނޭ ކަމަށެވެ.\nޓެކްސް ދެއްކުމުގެ ސުންގަޑިއެއް ހަމަވާއިރު، ކޮވިޑް-19 އިގެ ސަބަބުން ސަރުކާރު ބަންދުކޮށް ލޮންޑައުން ކޮށްފައި އޮތުމުން ޓެކްސްގެ ގިނަ ސުންގަޑިތަކެއް މީރާ އިން ލަސް ކޮށްދިނެވެ.\nމީރާގެއިން ވަނީ އެ އޮތޯރިޓީގެ އޮފީހަށް ގޮސް ޓެކްސް ދެއްކުމުގެ އިތުރުން އޮންލައިންކޮށް ޓެކްސް ދެއްކުމުގެ އިންތިޒާމު ވެސް ހަމަޖައްސާފައިވެ އެވެ. މީރާ އިން ބުނި ގޮތުގައި ފައިސާ ބަލައިގަތުމުގެ ހިދުމަތް ދެމުން ގެންދާނީ އޮންލައިން ޕޯޓަލް "ވާރު ޕޭ" އިން ކަމަށެވެ."ވާރު ޕޭ" ހިދުމަތް މެދުވެރިކޮށް މީގެ ކުރިން ވެސް ކުންފުނިތަކުގެ އަހަރީ ފީ އާއި، އެއްގަމު އުޅަނދު ފީ އަދި ކަނޑު އުޅަންދުގެ އަހަރީ ފީގެ ޓްރެފިކާ ގުޅޭ ގޮތުން ކުރާ ޖޫރިމަނާ އާއި މުދަލު ޒަކާތާއި މިނޫން ވެސް ބައެއް ފައިސާ ބަލައި ގަންނަމުން ދިޔަ އެވެ. ނަމަވެސް މީރާ އިން ވަނީ ވާރުޕޭ ގެ ހިދުމަތް އިތުރަށް ފުޅާކޮށްފަ އެވެ. މި ބަދަލާއެކު ހުރިހާ ފައިސާއެއް މީރާގެ އޮފީހަށް ނުގޮސް ބަލައިގަތުމުގެ ފުރުސަތު ލިބޭނެ އެވެ.\nކޮވިޑް-19 ގެ ސަބަބުން ދައުލަތަށް ލިބޭ އާމްދަނީ ވަނީ ބޮޑުތަނުން ދަށްވެފަ އެވެ. މީރާއިން ބުނެފައިވާ ގޮތުގައި މި އަހަރުގެ ފުރަތަމަ ކްއާޓަރުގައި ދައުލަތުގެ އާމްދަނީ 11.5 ޕަސެންޓް ވަނީ ހީނަރުވެފަ އެވެ.\nމީރާ ކޮވިޑް-19 ޓެކްސް އެޕީލް ޓްރައިބިއުނަލް + ޓެކްސް\nނުދެއްކި ހުރި ޓެކްސް ބަހާލައި ދެނީ\nތިން ޓެކުހެއް ދައްކަން އިތުރު ވަގުތު


China ge kunfunithakun invest kuraanee enme7rashugai: Safeeru\nޗައިނާ ކުންފުނިތަކުން އިންވެސްޓް ކުރަނީ އެންމެ ހަތް ރަށުގައި: ސަފީރު\nޗައިނާގެ ބީޔޫސީޖީ އިން ބްރިޖްގެ މަސައްކަތް ކުރަނީ.\nޗައިނާގެ ކުންފުނިތަކުން ރާއްޖޭގެ ހަތް ރަށަށް ވުރެ އިތުރަށް އިންވެސްޓް ކުރަން ޕްލޭންކޮށްފައި ނުވާ ކަމަށް ބުނެ ކުރީގެ ރައީސް މުހައްމަަދު ނަޝީދަށް ވަރަށް ބޮޑަށް ފާޑުކިޔައިފިއެވެ.\nރާއްޖޭގެ ރަށްތަކެއް ޗައިނާގެ ބާރުގެ ދަށަށް ގޮސްފައިވާ ކަަމަށް ވިދާޅުވެ، ނަޝީދު ދެއްކެވި ވާހަކަފުޅަށް ރައްދުދިނުމަށް ރާއްޖޭގައި ހުންނަ ޗައިނާ އެމްބަސީން ނެރުނު ބަޔާނެއްގައި ބުނީ ވަނީ ރާއްޖޭގައި ފާއިތުވި ހަތަރު އަހަރު ދުވަހުގެ ތެރޭގައި 30 ގައުމެއްގެ ކުންފުނިތަކުން 124 ރަށަކަށް އިންވެސްޓްކޮށްފައި ވާއިރު ޗައިނާގެ ކުންފުނިތަކުން އިންވެސްޓްކުރަން ޕްލޭން ކޮށްފައި ވަނީ އެންމެ ހަތް ރަށުގައި ކަމަށެވެ. އަދި ބުނީ ރާއްޖޭގައި އިންވެސްޓްކުރާ ގައުމުތަކުގެ ތެރެއިން ޗައިނާ އަންނާނީ ހަވަނައަށް ކަަމަށާއި އެއީ އިންވެސްޓްމެންޓްތަކުގެ 5.6 ޕަސެންޓް ކަމަށެވެ.\n" ލިބެން ހުރި ތަފާސް ހިސާބުތަކުން އެނގޭ ގޮތުގައި ރާއްޖޭގައި 100 އަށް ވުރެ ގިނަ ޓޫރިސްޓް ރިސޯޓުގެ ތެރެއިން ޗައިނާގެ ކުންފުނިތަކުން ބައިވެރިވަމުން އަންނަނީ މަދު އަދަދެއްގެ ރަށްތަކެއްގައެވެ، " ބަޔާނުގައި ވެއެވެ.\nނަޝީދަށް ފާޑުކިޔަމުން ޗައިނާގެ ބަޔާނުގައި ބުނެފައި ވަނީ ރާއްޖެއަށް އެއްބާރުލުންދީ ރާއްޖޭގައި މަޝްރޫއުތައް ހިންގަން ފެށީ ކުރީގެ ރައީސް ނަޝީދުގެ ވެރިކަމުގައި ކަަމަށެވެ.\n" ލާމު ލިންކް ރޯޑާއި ހައުސިން މަޝްރޫއުތައް ފަދަ އެއްބާރުލުން ނަޝީދުގެ ވެރިކަމުގައި ވެސް ފަށާފައެވެ. ގަބޫލުކުރެވޭ ގޮތުގައި ޗައިނާ- ދިވެހިރާއްޖެ ގުޅުމުން ދިވެހި ރައްޔިތުންނަށް ގެނެސްދިން ފައިދާތައް ނަޝީދު އަމިއްލަފުޅަށް ތަޖުރިބާކުރައްވާފައިވާނެ. އިގުތިސާދީ އަދި ވިޔަފާރީގެ މިއާދައިގެ ގުޅުމަށް އެމަނިކުފާނުގެ ވެރިކަމުގައި ތާއީދު ކުރެއްވުމަށް ފަހު މިހާރު އެކަމާ ވަރުގަދައަށް ދެކޮޅު ހައްދަވަނީ ކީއްވެ؟" ޗައިނާގެ ބަޔާނުގައި ބުނެފައި ވެއެވެ.\nބަޔާނުގައި ތުހުމަތުުކޮށްފައި ވަނީ މިހާރު ނަޝީދު ދައްކަވަމުން ގެންދަވާ ވާހަކަފުޅު ތަކަކީ ދެގައުމުގެ ދެމެދުގައި އޮތް ގުޅުމުގެ އަގު ވައްޓާލަން ދައްކަވާ ވާާހަކަފުޅެއްގެ ގޮތުގައެވެ. އަދި މިހާރު އެގޮތަށް ކުރައްވަނީ ކީއްވެތޯ ސުވާލު ކުރުަމަށް ފަހުބުނެފައި ވަނީ އެއީ ޗައިނާއަށް އުފެދިފައިވާ ސުވާލުތަކެއް ކަމަށެވެ.\n" ރަށްތައް އަތުލުން، ބިން ހިފުން، ސަރަހައްދުގެ ސަލާމަތަށް ހުރަސްއެޅުން" ފަދަ އިބާރާތްތައް ބޭނުން ކުރައްވައިގެން ނަޝީދު ދެއްކެވި ވާހަކަފުޅު ތަކުން ޗައިނާ މީހުންނަށް ސީރިއަސް އަސަރުތަކެއް ކޮށްފައިވާ ކަމަށް ވެސް ބަޔާނުގައި ބުނެފައި ވެއެވެ.\nބަޔާން ނިންމާލަމުން ތަކުރާރުކޮށްފައި ވަނީ ރާއްޖޭގައި މިހާރު އުފެދިފައިވާ ސިޔާސީ ގަޑުބަޑާ ބެހޭ ގޮތުން އެގައުމުން ކުރިއްސުރެ ބުނަމުން އަންނަ ބުނުމެވެ. އެގޮތުން ބުނެފައި ވަނީ ރާއްޖޭގައި މިހާރު ހިނގަމުންދާ ކަންތައްތަކަކީ ރާއްޖޭގެ ދާހިލީ މައްސަލައެއް ކަމަށެވެ.\n" އަހަރެމެން ގަބޫލުކުރަނީ ހާލަތު ހަމަޖައްސާނެ ހިކުމަތް ތެރިކަން ދިވެހި ސަރުކާރާއި ޕާޓީތަކާއި ރައްޔިތުންގެ ކިބައިގައި ހުންނާނެ ކަމަށް،" ޗައިނާގެ ބަޔާނުގައި ބުނެފައެވެ.\nރައީސް ނަޝީދު ދެއްކެވި ވާހަފުޅަށް ޗައިނާގެ ފޮރިން މިނިސްޓްރީން ވަނީ މިދިޔަ ހަފުތާގައި ރައްދު ދީފައެވެ. އެވާހަކަފުޅުތަކަށް ދެވަނަ ފަހަރަށް ޗައިނާއިން ރައްދު ދިނީ ކީއްވެ ކަމެއްް ނޭނގެއެވެ.


Kadhdhoo Airport Deputy Manager Vazeefaa In Vakikohfi - Vaguthu\nކައްދޫ އެއާޕޯޓުގެ ޑެޕިއުޓީ މެނޭޖަރު ވަޒީފާއިން ވަކިކޮށްފި\n2014 ވަނަ އަހަރުގެ ޑިސެމްބަރ 31 ވަނަ ދުވަހުން ފެށިގެން ލ.ކައްދޫ އެއަރޕޯޓުގެ ޑެޕިއުޓީ މެނޭޖަރުގެ މަގާމުގައި މަސައްކަތްކުރަމުން އައި މީހާ، ވަޒީފާއިން ވަކިކޮށްފިއެވެ.\nއޭނާ ވަޒީފާއިން ވަކިކޮށްފައިވަނީ މި މަހުގެ4ވަނަ ދުވަހު ވަޒީފާއިން ވަކިކުރުމުގެ އެއް މަސް ދުވަހުގެ ކުރިން ދޭ ޗިޓް ފޮނުވުމަށްފަހު، އެއް މަސް ވުމުގެ ކުރިން، މި މަހުގެ 8 ވަނަ ދުވަހުއެވެ. މީގެ ކުރިން ކައްދޫ އެއަރޕޯޓުގައި3ޑެޕިޔުޓީ މެނޭޖަރުން ތިބެއެވެ.\nޑެޕިއުޓީ މެނޭޖަރަކު މަގާމުން ވަކިކުރުމުން ހުސްވެފައިވާ ޖާގައަށް މީހަކު ހަމަޖައްސަން އަދި ވަޒީފާއަށް އިއުލާން ކޮށްފައެއް ނުވެއެވެ. ނަމަވެސް ލ.އޮތޮޅު ދާއިރާއެއްގެ މަޖިލިސް މެމްބަރެއްގެ އާއިލާ ބޭފުޅަކަށް އެ މަގާމު ދޭން އުޅޭކަމަށް މިހާރު ވަނީ އަޑު ފެތުރިފައެވެ.\nލ.އަތޮޅުގެ ސަރުކާރު ވަޒީފާތަކާއި ސަރުކާރު ކުންފުނިތަކުގެ ގިނަ މުވައްޒަފުންތަކެއް މިސަރުކާރު އައިސް ވަނީ ވަކިކޮށްފައެވެ. އަދި ބައެއް މަގާމުތަކަށް އެމްޑީޕީގެ ސަޕޯޓަރުން ގެންދަނީ އައްޔަން ކުރަމުންނެވެ. މިހާތަނަށް ގަން ރީޖަނަލް ހޮސްޕިޓަލްގެ މެނޭޖަރު ކަމަށާއި ފޮނަދޫ ޞިއްޙީ މަރުކަޒުގެ މެނޭޖަރުކަމަށް ވަނީ އެމްޑީޕީގެ އެކްޓިވިސްޓުން އައްޔަން ކޮށްފައެވެ. އަދި ޔޫތު މިނިސްޓްރީގެ މަގާމެއް ފޮނަދޫގައި އުފައްދާ އެމަގާމަށް ވެސް މީހަކު އައްޔަން ކޮށްފައިވެއެވެ.\nވެރިކަމުގެ ހުވާކުރެއްވުމުގެ ކުރިން ރައީސް އިބްރާހީމް މުޙައްމަދު ސޯލިހު ވިދާޅުވެފައިވަނީ، އެމަނިކުފާނުގެ ވެރިކަމުގައި އެއްވެސް މީހަކަށް ވަޒީފާގެ ބިރުވެރިކަމެއް ނޯންނާނެ ކަމަށެވެ. އެހެންނަމަވެސް ސަރުކާރުގެ ބައެއް ކުންފުނިތަކުގައި މަސައްކަތް ކުރަމުން އަންނަ މީހުންގެ ވަޒީފާތައް ގެއްލިގެން އެކަމުގެ ޝަކުވާ ގިނަ ބަޔަކު އަންނަނީ ކުރަމުންނެވެ.\nސޮނޭވާ ޖާނީ އިން 85 ވަޒީފާ، އިސްކަން ދެނީ ދިވެހިންނަށް\nގިނަ ޒުވާނުން ވަޒީފާ އަދާނުކުރޭ، ތައުލީމު ހާސިލްނުކުރޭ: ތަފާސްހިސާބުތައް\nމިނިމަމް ވޭޖް އާއި ރަށަށް ދިއުމުގެ ހައްގު ހިމެނޭ ވަޒީފާގެ ބިލް ތަސްދީގުކޮށްފި\nއޮގަސްޓް 31, 2019 21:44\nވަޒީފާއާއި ސިޔާސީ މަގާމުތަކަކީ ތަފާތު އެއްޗެއް. މިސާލަކަށް މިސަރުކާރު އައިސް ޔާމީނުއާ މުއިއްޒު ވަޒީފާއިން ވަކިކޮށްފިއޭ ބުނީމަ އެހާ ހަމައެއްނުޖެހޭނެ.\nސެޕްޓެމްބަރު 1, 2019 08:42\nކިހާބޮޑުކަމެއްތަ؟ ބަލަ ޕީޕީެއެމް ސަރުކާރުގައި ތަނެއްދޮރެއްނުބަލާ އެމީހުން ބޭނުންވާއަދަދަކަށް މީހުންއެޅީ ދެންއެމިހުން ކޮންމެހެން ބައިތިއްބައްޖެހޭތަ؟ ފިލްމްސްޓާރުންވެސް އެއްވެސް ބެލުމެއްނެތިއަޅާލީ ނުވިތާކަށް 14 ނުވަތަ 15 މަގާމުގެ ކުރިެރުން އެންމެ4މަސްތެރޭ ދިނުން އަހަރެން ގަބޫލްއެއްނުކުރާނަން އަނެއްކާ އެމީހުން އުޅެނީ އުޅޭނޭގޮތަކަށް މިދެން ކިހާބޮޑު ބަލާއެއްތަ؟؟؟\nސެޕްޓެމްބަރު 1, 2019 09:50


ރަސްމީ ގަޑި –4– Esfiya – Dhivehi Vaahaka Site\n- by Rainoppa - 38- September 11, 2019\nގެޔަށް އާދެވުނުއިރު ބަރާބަރު ފަހެއް ޖެހީއެވެ. ދެފައި ވައްކޮށްގެން ސޮފާމަތީގައި އިން ނީނާ ފެނި އަނެއް ފަރާތަށް އަހަރެން މޫނު އަނބުރާލީމެވެ. ދެނެހުރިކަމަށް ވެސް ނަހަދާ ބޫޓު ބާލަމުން އަހަރެން ތިން ކޮޓަރީގެ އެޕާޓްމަންޓަށް ވަނީ ހަލުވިކޮށެވެ. ހިތާމައަކީ އެވަރުންވެސް ނީނާގެ ސަމާލުކަން ލިބުނީމައެވެ. ބޮކެއް ފުންމަމުން އަންނަ ކަހަލަ ގޮތަކަށް އައިސް އަހަރެންގެ ކުރިމައްޗަށް ހުއްޓުނެވެ. ބަލާބެލުމަށް ހީވަނީ އެއްޗެއް ބޭނުން ވެގެން އުޅޭ ހެނެވެ.\n“ނީނާ ޕްރެގް ތަ؟ މަ ހީ ވެސް ނުކުރަން. ހާދަ އުފައޭ.”\nމަރުވެފައި ހުރި އަޑަކުން އެހެން ބުނެލިޔަސް ނީނާ ހިތްހަމަޖެހިއްޖެކަން އޭނާގެ ހިނިތުންވުމުން ދޭހަވިއެވެ. ނޫނޭވާ މީނަ ފިޔަވައި ދެން ތިބީ ހުސް ގަމާރުންނެވެ. ސިޓިންރޫމްގައި މަންޒަރު ބަލަން އިން އަހަރެންގެ އެއްބަނޑު އެއްބަފާ ކޮއްކޮ ޝާނިފް އެއްމިޔަކަނުން ހީލިއެވެ. އޭނާއާއި ދިމާލަށް ބަލާވެސް ނުލާ ކަންކަށި މައްޗަށް ވާން ކުރަމުން އަހަރެން ކޮޓަރިއަށް ވަނީ އިތުރު ބަހެއް ނުބުނެއެވެ. ފަހަތުން ނީނާ ވެސް އައެވެ.\n“ކިހިނެތް އޮފީސް؟ މިޔަދު ހާދަ ބިޒީކޮށް އުޅުނީ؟ ހުންނާނެ ބޯވަ ކޮޅެއް ހަދާފަ. ހިިނގާ ކާން. އަހަރެން މިހިރީ ސުލްތާން އަންނަންދެން.”\nތުންފަތް އޫކުރަމުން އަހަރެންގެ ގަމީސް ބޭލުމަށްފަހު ކޮނޑުގައި ވެސް އަޅުވައިދިނީ ނީނާގެ އަމިއްލަ ދެއަތުންނެވެ. ކުޅަދާނައޭ ބުނާކަށް ކުޅަދާނައެވެ. އޮސްކާއެއް ވެއްޖިއްޔާ ލިބެން ޖެހޭނީ މީނާއަށެވެ.\nއެހެން ބުނިއިރުވެސް އަހަރެންގެ ބަނޑުން އަޑު ގޮަވައެވެ. ހާންތިވެގެން ގޮސް މޭވެސް ނުބައި ކުރިއެވެ. އެކަމަކު ނީނާގެ އަތުން ކާކަށް އަހަރެން ނޭދެމެވެ. އެޔަށްވުރެ ބަނޑަށް މަރުވުން ވެސް މާ ރަނގަޅެވެ.\n“އެހެން ދޯ؟ މަށަށް އިނގޭ ސުލްތާން އަންނާނީ ކައިގެންކަން. އެހެންވީމަ ޝާނިފްއާ މަށާ ކައިފިން މާ ކުރިން ވެސް.”\nއަހަރެންގެ ނިއްކުރިއަށް ދޮނެއް ދެމުން ނީނާ ވަނީ ފާހަނަޔަށެވެ. އެއީ ވާވަރެވެ. އަބަދުވެސް ހުންނާނީ އަހަރެން އަންނަންދެން ނުކައެވެ. އެކަމަކު އިރުކޮޅަކުން ބުނި ބަސް ބަދަލުވާނެއެވެ. މިހާރުވެސް ގޮސް ތެލީގެ މަތި ނެގިޔަސް ކާނެ އެއްޗެއް ނުހުންނާއެވެ. އެކަމަކު ނީނާ ބުނާނެއެވެ. ބޯވަ ހުންނާނެއެވެ. ފަތު ސަޓަންޏާއި ބޮޑު ސުފުރާއެއް ހުންނާނެއެވެ. ހުސް ދޮގެވެ. ރޯ ބުހުތާނު ދޮގެވެ.\nއަނގަޔަށް ސިގިރޭޓެއް ޖަހަމުން އަހަރެން ނިކުމެލީ ބޭރަށެވެ. ގޭ ދޮރުމައްޗަށެވެ. ސިގިރޭޓުގެ ވަހަކީ ނީނާ އެއްވެސް އިރެއްގައި އެހާ ގަޔާނުވާ ވަހަކަށް ވީމައެވެ. ނިކުންއިރުވެސް ފޯނު ހިފައިގެން ހެވިފައި ޝާނިފް އިނެވެ. ދެލޯ ކުނާކޮށްލުމުން ރައްދުގައި ޝާނިފްގެ މަލާމާތުގެ ހިނިގަނޑު ކަންފަތުގައި ގުގުމައިގެން ދިޔައެވެ. މިވެސް ހަމަ އަހަރެންގެ ލޭ ހެއްޔެވެ؟\nފުން ހިޔާލަކަށް ގެއްލިފައި ހުއްޓައި ކުރިމަތީގައި އިން ގޯޅިއަކުން މަގަށް ނިކުން އަންހެންކުއްޖާ އަހަރެންގެ ލޮލުގައި އަޅައިގަތެވެ. އަންހެންކުއްޖާ ކައިރިވީވަރަކަށް އެއީ ކާކުކަން ސާފުވާންފެށިއެވެ. ހުރިހާ ކޮޅަކަށް ދެލޯ އުކަމުން ކުޅަދާނަނުވާހާ ވަރަށް ބާރަށް ހިނގަމުން އެ އަންނަނީ ރަހްމާއެވެ. އޭނާގެ މޫނުގައި ހިއްލާފައި ހުރި އޮށްދާ މިހިސާބަށް ވެސް ފެނެއެވެ. މަޖާވެފައި އަހަރެން ބަލަން ހުއްޓާ ރަހްމާ ވަންތަން ފެނިފައި އަނގައިގައި އޮތް ސިގިރޭޓު ނުވެއްޓުނީ ކިރިޔާއެވެ. އެ ގޯޅީގައި ހުރި ދުވަހު ކުއްޔަށް ކޮޓަރިދޭ އިމާރާތެއްގެ ތެރެއަށް ރަހްމާ ވަދެ ފިލައިފިއެވެ. އަހަރެން ގާތަށް އައީ އަމަށަކު ހިންޏެއް ނޫނެވެ. މިއީ ހިކިވަރު އެރި މީހާއަށް ވީ ވަރެވެ. ޔަގީނުންވެސް ކޮންމެވެސް ފިރިހެނަކާ އެއްކޮށް މަޖާކޮށްލަން ވަނީއެވެ. މި އަންހެނުން މީ ހާދަ މަތި އޮމާންކުރަން ކުޅަދާނަ ބައެކެވެ.\nއަހަރެން ދޮރު ކައިރިން ގުޑާނުލާ ހުރީ ރަހްމާ ނިކުންނާނެ އިރެއްގެ އިންތިޒާރަކަށެވެ. އޭނާ ވަނީ ކޮން ފިރިހެނަކާއި އެއްކޮށް ކަން ޔަޤީންކުރާށެވެ. ދެފައިން ވަރުދޫވި އިރުވެސް ރަހްމާ ނިކުންނާކަށް ނޫޅެއެވެ. ހާދަ ވަރުގަދަ މެޗެއް ކުޅެލަނީތާދޯއެވެ. އަމިއްލައަށް މަޖާވެގެން ހެމުން ގެޔަށް ވަންނަން ދިމާކުރީމެވެ.\nގެޔަށް ވަންއިރު އިރުއޮއްސޭ ވަގުތާއި ގާތް ކުރަނީއެވެ. ސިޓިންރޫމުގައި ނީނާގެ މަންމަ، ބަދޫރާ ނަމާދުކުރަން އިނެވެ. އަހަރެން ވަރަށް އަދަބުވެރިކަމާއި އެއްކޮށް ގޮސް ވުޟޫކޮށްލައިގެން މިސްކިތަށް ދިޔައީމެވެ. އޭރު ނީނާ އާއި ޝާނިފް ފެންނާކަށް ނެތެވެ. ފެންނަން ނެތްކަން ވެސް ނަސީބެކެވެ. އެހެން ނޫނިއްޔާ ބަދޫރާ ކުރިމަތީގައި ބުނެވޭނެ އެއްޗެއް ވެސް ނޭނގެއެވެ.\nނަމާދުން ފައިބައިގެން ވެސް އަހަރެން ރަހްމާ ވަން އިމާރާތަށް ބަލަން އެތަކެއް އިރެއް ހުރީމެވެ. ދެނަމާދު ދޭތެރޭގެ ވަގުތުގައި ވެސް އެތަނަށް ވަންނަ ޒުވާން ފުރައިގެ ކުދިން މަދެއް ނޫނެވެ. މަގުމަތީގައި އެކުދިން އުޅޭ ގޮތުން ހީވަނީ ދެންމެ ދެންމެއަކު އޮރިޔާން ވެދާނެހެނެވެ. ދެން ބަންދު ކޮޓަރިއަަކަށް ވަނުމުން މިމީހުންގެ ދުނިޔެ ރަންވީއެއް ނޫން ހެއްޔެވެ؟\nފޫހިވެގެން އަހަރެން ގެޔަށް ވަންއިރު ޝާނިފް ގެޔަކު ނެތެވެ. ގަޔަށް ދޫ ޓީޝާޓު ލައިގެން ބޮލު މެދަށް ހުޅިއެއް ޖަހައިގެން ނީނާ ހުރީ ކާން ތައްޔާރުކުރާށެވެ. މެންދުރު އޭނާ ކެއްކި ބޯވައެއް ގައިމުވެސް ނެތެވެ. ބޯވަ ކެއްކިކަމެއް ނޫނީ ކެއްކީ ނީނާގެ ހިޔާލީ ފޮލާ ކަމެއް ނޭނގެއެވެ. ގައިމުވެސް ބޯވައެއް ނެތެވެ.\nއުމުރުން ދުވަސްވިއެއް ކަމަކު ބަދޫރާގެ ރީތިކަން ނީނާއަށް ލިބިފައިވުމަކީ އޭނާގެ ނަސީބެވެ. އެތެރެފުށް ރީތި ނުވިޔަސް ބޭރުފުށް ރީތި ވުން ވެސް އެއީ ބޮޑުވަރެވެ.\n“އާން. ކާންވީ؟ ކޮބާ ބޯވަ؟”\nބަދޫރާ އަހަރެންނާއި ދިމާލަށް ބަލާލީ ވާނުވާގަ ހުރިހެންނެވެ. އަމިއްލަ އަނގަޔަށް ހިނިގަނޑު ހިންދާލަމުން އަހަރެން ކަޅިއަޅާލީ ނީނާގެ މޫނަށެވެ.\n“އެއީ މަންމާ، މެންދުރު އަހަރުން ކެއްކި ބޯވައެއް. މަށާ ޝާނިފްއާ.”\nބަދޫރާ މޮޔަ ހެއްދިޔަސް އަހަރެން ނެހެއްދޭނެއެވެ. ހިނިތުންވަމުން އަހަރެން ކާން ފެށީމެެވެ. އަތަށް ސަމުސާ ހެޔޮވަރު ނުކޮށްލެވެނީސް ޝާނިފް ގެޔަށް އައެެވެ. އޭނާ ނީނާއަށް ވަރަށް ހޫނު ހިނިތުންވުމެއް ރައްދުކޮށްލަމުން އަހަރެންގެ ގާތުގައި އިށީނެވެ. ނީނާ ވަރަށް ޝައުގުވެރިކަމާއި އެއްކޮށް ޝާނިފްގެ ތައްޓަށް ބަތް އަޅަމުން ދިޔައެވެ. ބަތް އެޅިވަރަކަށް އަހަރެންގެ ހިތަށް އަރަމުން ދިޔަ ވިހަ ހިޔާލުތައް ގިނަވިއެވެ.\nނީނާ ކާން އިށީންނަމުން ޝާނިފް ގާތު އަހާލިއެވެ. ޖަވާބުގައި ޝާނިފް ބޯ ޖަހާލިއެވެ.\n“އަަހަރެން މި ވިސްނަނީ ދެން ޝާނިފް މި ކޯސް ނިމުނީމަ މީހަކާ އިންނަން. ދެން އަމިއްލަ ތަނެއް ވެސް އެބަ ހޯދަން ޖެހެއްނު. ވަޒީފާ ލިިބި ލާރި ލިބުނީމަ އެކަން ވެސް ފަސޭހަ ވާނެ. މިހާރުވެސް އަހަރެން އެބަ ހޯދަން ތަންތަން.”\nއަހަރެން ވާހަކަ ދައްކަމުން ދިޔައިރު ނީނާގެ މޫނަށް އަރާ ފައިބަމުން ދާ ކުލަވަރުތަކަށް ހާއްސަ ސަމާލުކަމެއް ދިނީމެވެ. އޭނާގެ މޫނުން ބާރަ ޖެހިއިރު ކައިރީގައި އިން ޝާނިފް އެއް ފައި ތަޅުވާވަރުން މޭޒުވެސް ތެޅެނީއެވެ.\n“އަދި އެބަ އޮތެއްނު ތިކަމަށް ދުވަސް، ދޮންބޭ. އަހަންނަކަށް އަދި އިންނާކަށް ކުއްޖެއް ނުލިބޭ.”\nބަތް ސުވާ އަތުގައި ބާއްވައިގެން ޝާނިފް މަޑުމަޑުން ބުނެލި ޖުމުލައިން ރުޅިގަނޑު ކެކި ސިކުނޑީގެ ނާރެއް ފަޅައިގެން ދާހެން ހީވިއެވެ.\n“އާނ. އެބުނާހެން. އަދި ޝާނިފް ތި ހުރިހާ ކަމަކަށް ވިސްނާވަރަށް ވުރެ ކުޑައެއްނު.”\nނީނާ މީ ލަދެއް ވެސް ގަންނަ މީހެއް ނޫނެވެ. ކުޑަ ކުއްޖަކަށް ވަނީ މީނަ ބޭނުންވީމައެވެ.\n“ކޮބާ ތަ ކުޑަ ކުއްޖަކަށް ވެފަ؟ އޭނާއަށް މި އަހަރު ބާވީސް އަހަރު ފުރޭނެއެއްނު؟”\nއަހަރެންވެސް ހުރީ ދޫދޭ ކަހަލަ ގޮތަކަށް ނޫނެވެ. މިހާރު ވަރަށް ކެތް ކުރެވިއްޖެއެވެ. އަހަރެން ވެސް މިއީ އިންސާނެކެވެ.\n“ދެން ތިކަމާ ފަހުން ވާހަކަ ދައްކަބަލަ. ޓީވީ ގަނޑު ވެސް ނުބެލޭ.”\nބަތް ތަށި ހިފައިގެން ދުރުގައި އިން ބަދޫރާގެ އަޑު ގުގުމައިން ދިޔައެވެ. ފިރިމީހާ ނިޔާވި ފަހުން ބަދޫރާ ހުންނަނީ ޓީވީއާއީ ހިތާވެފައޭ ބުންޏަސް ދޮގަކަށް ނުވާނެއެވެ.\nއިތުރަށް ކާކަށްވެސް އަހަރެން ބޭނުމެއް ނުވިއެވެ. ސަމްސާ ތަށީގައި ބާރަކަށް ބާއްވާލަމުން އަހަރެން މިސްރާބުޖެހީ ކޮޓަރިއަށެވެ. ފާހަނަޔަށް ވަދެ ފެންވަރާލިއިރުވެސް ހީވަނީ ގައިން ހޫނު އާވި އަރާހެނެވެ. ހުން އަންނަނީ ތޯއްޗެވެ.\nނިދަން އެނދަށް އެރުމާއި އެކީ ބޮލުގައި ވަރުަގަދައަށް ރިއްސާލިއެވެ. ބޭހާއި އޭތި މީތި ހުންނާނެ ތަން އިނގޭނީ ނީނާއަށެވެ. އޭނާއަކީ މިހާރު ގޭގައި ހުއްޓަސް މީގެ އެއް އަހަރު ކުރިން ނަރުހެކެވެ. ވީމާ ބޭސް އަަޅާފައި ހުރި ތައްޓާއި އެހެން އެއްޗެހި ހުންނަނީ އޭނާ ފޮރުވާފައި ހުރި ތަނަކުއެވެ. ބޮލުގައި އަތް އަޅަމުން ކޮޓަަރިއިން ނިކުންއިރު ބާލުހާނާޔާއި ދިމާލުން ހުނުމުގެ އަޑު އިވެއެވެ. ސިޓިން ރޫމަކު އެކަކުވެސް ނެތެވެ. ބަދިގެޔަކު ވެސް ނެތެވެ. ބަދޫރާގެ އެއްވެސް ހިލަމެއް ނުވެއެވެ. ނިދީ ތޯއްޗެވެ.\nއަނެއްކާވެސް ބާލުހާނާއިން ހުނުމުގެ އަޑު އިވުމާއި އެކީ އެއީ ނީނާކަން އިނގިއްޖެއެވެ. ދޮރުފޮތިގަނޑުން ނިވާވެފައި ހުރި ދެފަރާތަށް ކަހާލެވޭ ބިއްލޫރި ދޮރުގެ އަތްގަނޑުގައި ހިފާލީމެވެ. ނަމަވެސް އަހަރެންގެ ހަރަކާތްތައް ގަނޑުވީ ޝާނިފްގެ ބަރު އަޑު ކަންފަތުގައި ޖެހުމުންނެވެ.\n“އަހަންނަށް ހާދަ ހީވޭ ދޮންބެއަށް އިނގޭ ހެން. ދެން ނީ. ވޯންޓް ޔޫ ޑިވޯސް ހިމް؟”\nއަހަރެންގެ ޝައްކު ޔަގީނަށް ބަދަލުވީތާއެވެ. ޝާނިފްގެ ކޮންމެ ޖުމުލައެއް އަަހަރެންނަށް އިވެމުން ދިޔައީ ހޮނުގުގުރިއެއް ހެނެވެ،. ކުރިން ހީވިޔަސް މިހާރު ޔަގީނަށް ބަދަލުވުމުން އަހަރެންގެ ހިތް ރޮއިގަތެވެ. އަތް މުއްކެވުނެއެވެ.\n“އައި ކާންޓް، ބޭބީ. އަހަރެން ސުލްތާންއާ އިނީ ކީއްކުރަން ކަން ނިފް އަށް އިނގޭނެ.”\nނީނާގެ އަޑުގައި ދުވަހަކު އަޑު ނީވޭ މަސްތީކަމެއް ވިއެވެ. އޭނާގެ ހުނުމުގައި ހާއްސަކަމެއް ވިއެވެ. އެއީ ދުވަހަކުވެސް އަހަރެންނާ ވާހަކަ ދެއްކި ގޮތެއް ނޫނެވެ.\n“ދެން ބަނޑުގައި ތި އޮތް ބޭބީ އޯ؟ ސުލްތާންއަށް ތީ އޭނާގެ ބޭބީއެއް ނޫންކަން އިނގިއްޖިއްޔާ މި ގެ ކީއްކުރަން ތި ކުއްޖާ ދުނިޔެއަކު ވެސް ނުބަހައްޓާނެ. އެހެން ނޫނަސް ނިފް ވެސް ކިޔަވައި މި ނިމެނީ. އައި ކޭންބީ މޯ ސަކްސެސްފުލް ދެން ހިމް، ނީ! އޭނާ ދޫކޮށްލަބަލަ.”\nރުޅިގަނޑު މައިތިރި ނުވެގެން ގޮސް އަހަރެން ބަދިގޭގައި އޮތް ބޮޑު ވަޅިއެއް ނެގީމެވެ. ދެލޮލަށް ޖަމާވަމުން ދިޔަ ކަރުނައިގެ ހޫނުން މޫނު އަނދާ ކަހަލައެވެ. މިފަހަރު މި ނުލަފާ ދޭތީގެ ދުވަސް ދުއްވާލާނަމެވެ. އަހަރެންގެ އަންހެނުންނެވެ. ނަމަވެސް އަހަރެންގެ މިލްކެއް ނޫނެވެ. އިދެގެން އުޅެނީ އަހަންނަށެވެ. އުފާ މިލިބެނީ އެހެން މީހަކަށެވެ. އުފަން ނުވާ އެ ކުއްޖާގެ ނަންވާނީ އަހަރެންގެ ނަމަށެވެ. އެކަަމަކު އެއީ އަހަރެންގެ ލެޔެއް ނޫނެވެ. ރައްޓެއްސެއް ނަމަ ހެވެއެވެ. އެކަމަކު އެއްބަނޑު އެއްބަފާ ކޮއްކޮ މިފަދަ ބޮޑު އަނިޔާއެއް ދިނީމާ ކެތް ވޭ ހެއްޔެވެ؟\n“ސުލްތާން. ކީއްތި ކުރަނީ؟”\nފަހަތުން އައިސް އަހަރެންގެ އުނަގަނޑުގައި ބައްދާލި ނީނާ ފެނި ލޮލުގައި ހުރި ކަރުނަ އާތްވަށް އަރައިގެން ދިޔައެވެ. ފަހަތުގައި ޝާނިފް ބަލަން ހުއްޓެވެ. އޭނާގެ މޫނުގައި ވަނީ ނުރުހުމެވެ. އަދިވެސް ރުޅި އަންނަންވީ މީނަ ހެއްޔެވެ؟ މިއަށް ވުރެ ހަޔާތްކުޑަ އިންސާނެއް އަދި އަހަރެން ނުދެކެމެވެ.\nނީނާ އަހަރެންގެ އަތުގައި ހިފައިގެން ގޮސް އެނދުގައި ބޭއްވިއެވެ. ޕެނެޑޯލް ގުޅައެއް ދެމުން ނިދާށޭ ބުނެލިއެވެ. އޭނާ ތެދުވެގެން ގޮސް ބޭރަށް ދާން ހިނގައިގަތެވެ.\n“މިދަނީ ކޮފީ އެއް ހަދަން. އަހަރެން ނިންޖެއް ނާދޭ. އަދި އެހާ ދަމެއް ވެސް ނުވެއެއްނު ދެން ޝާނިފް ބުނި އޭނާގެ ޕްރޮޖެކްޓަށް އެހީއެއް ވެދޭށޭ.”\nނީނާގެ ވާހަކަ ނުނިމެނީސް ސިންގާއެއް ފުންމާލާ އުސޫލުން ދޮރުގައި އަހަރެން އަތް އަޅާލީމެވެ. ނީނާގެ މަޑު މުށި ކުލައިގެ ލޮލުގައި ވަނީ ބިރުވެރިކަމެވެ. އަހަރެންނަށް ހެވެއެވެ. މިފަހަރު މީނައަށް ކުޅި ދައްކާލާނަމެވެ. ނީނާ ލައިގެން ހުރި ހެދުން ވީދާލީ އެއް ފަހަރުންނެވެ. އޭނާ ހަޅޭއް ލަވަން އަނގަ ހުޅުވާލިތަނާ ލައިގެން ހުރި ޓީޝާޓުން އަނގަ ހުޅުވާވެސް ނުލެވޭހާ ބާރަށް އައްސާލީމެވެ. ނީނާ މަރަށް ތެޅޭހެން ތެޅެން ފެށިއެވެ. ނަމަވެސް އަހަރެންގެ ހިތަށް ވަން ރަހުމެއް ނެތެވެ. އެޔަށް ވުރެ މި ހިތުގައި އަނދަމުން ދިޔަ ނަފްރަތުގެ އަލިފާން ބޮޑެވެ.\nނީނާ އަތްދަނޑިމައްޗަށް ލައިގެން ގޮސް އެނދަށް ގުޅައަކަށް ޖެހީމެވެ. ލައިގެން ހުރި ޖީންސް ބޭލިއިރު ވެސް ނީނާ ރޮނީއެވެ. އެނދުން ތެދުވަން އުޅޭ ކޮންމެ ފަަހަރަކު އަހަރެން އޭނާ ވައްޓާލީމެވެ. އެވަރުންވެސް ރުޅިގަނޑު މަތަނުވިއެވެ.\nދެތިން ފަހަރަކު އޭނާ ވައްޓާލިތަނާހެން ލޭ ތިކި ހުދު ކުލައިގެ އެނދުގައި ޖެހެން ފެށިއެވެ. އެ ހިސާބުން ނީނާގެ ހަރަކާތްތައް މަޑު ޖެހުނެއެވެ. ޝާނިފްގެ ދަރި ދެކެ މީނަ މިވަނީ ހާދަ ލޯތްބެއް ދޯއެވެ. ބަލާކަށެއް އަހަރެން ނުހުންނަމެވެ. ޝާނިފްގެ ހިިނިތުންވުން މިފަހަރު ޖަހައިގަންނާނަމެވެ. ނީނާގެ ދިރިއުޅުން ނަރަކައަކަށް ހަދާލާަނަމެވެ.\nHey guys! sorry for the delay. This story has been pending foralong time. More parts will be published more frequently. I have decided Sunday, Tuesday and Thursday for uploading this story.\nEnjoy and let me know your thoughts 🙂\nIt’s ok dear 😊😊😊 story is awesome vv reethi ❤❤💜💜Masha Allah\nRainoppaa🌺🌺🌺…u r an amazing writer🌸🌸🌺🌷🌷🌷🌻🌻🌻…sifakohdheyfa hurileh vx haadha furihama ey..ibaariy kurun vx😘😘😘💜💜💜🌺🌺🌺💐💐💐..N story v rythi..keep it up..ly\n😘My fav authours#\nDhiraa, eysh .1\nRainoppa, emm,jana .2\nMalsamalkomal, mimmi,aly .3\nThank you so much for the compliment, jiji. It’s an honor. 😘\nBreathtaking… Adhi kiriyaa kiyas hiy vaakahala vaahaka liyaa writer akaa mi dhimavi…. I regret rainoppa ge ehen storythah nukiyunyma… Keep it up 😘😘👍👍👍\nThank you Zoe for your support. I’m glad you think that way. 😊\nMasha Allah V v v reethi mi vhk ❤❤💙💙💙💙❤💙💙\nThanks for spending your precious time to read this. Much appreciated ❤


HSBC in STO medhuverikoh 25 million dollar ge loan eh\nއެޗްއެސްބީސީން އެސްޓީއޯ މެދުވެރިކޮށް 25 މިލިއަން ޑޮލަރުގެ ލޯނެއް\nއެސްޓީއޯގެ ހެޑް އޮފީސް: ސަރުކާރުން ވަނީ އެސްޓިއޯއިން ދައްކާ ގޮތަށް ލޯނު ނަގާފައި -- ފޮޓޯ: އަވަސް\nއެޗްއެސްބީސީން ދިވެހި ސަރުކާރުގެ ފިހާރަ ކުންފުނި އެސްޓީއޯ މެދުވެރިކޮށް، ސަރުކާރަށް 25 މިލިއަން ޑޮލަރު (ގާތްގަނޑަކަށް 386,5 މިލިއަން ރުފިޔާ) ގެ ލޯނެއް ދީފި އެވެ.\nއެސްޓީއޯ އިން ބުނީ ކޮވިޑް-19 އާ ގުޅިގެން އެޗްއެސްބީސީން އެ ކުންފުންޏަށް 25 މިލިއަން ޑޮލަރު ދީފައިވާ ކަމަށެވެ. އެ ކުންފުނިން ބުނީ 25 މިލިއަން ޑޮލަރުގެ މި ލޯނު މެނޭޖު ކުރާނީ ފިނޭންސް މިނިސްޓްރީން ކަމަށެވެ.\nއެނގިފައިވާ ގޮތުގައި އެޗްއެސްބީސީ އިން ދީފައިވާ މި ލޯނު ދައްކަން ޖެހެނީ ތިން އަހަރު ތެރޭގަ އެވެ. ނަމަވެސް މި ލޯނުގެ އިންޓެސްޓް ރޭޓާއި އިތުރު މައުލޫމާތެއް ހާމަ ކޮށްފައެއް ނުވެ އެވެ.\nއެސްޓީއޯގެ މެނޭޖިން ޑިރެެކްޓަރު ހުސެއިން އަމްރު ކުރެއްވި ޓުވީޓެއްގައި ވިދާޅުވި ގޮތުގައި ކޮވިޑް-19 އާ ގުޅިގެން ރާއްޖޭގެ އިގްތިސޯދަށް ދިމާވި ދަތި ތަކަށް އެސްޓީއޯ މެދުވެރިކޮށް މިހާތަނަށް ބޭރުގެ އެކި އިންސްޓިޓިއުޓް ތަކުން 62 މިލިއަން ޑޮލަރު (ގާތްގަނޑަކަށް 956 މިލިއަން ރުފިޔާ) ގެ ލޯނު ދީފައިވާ ކަމަށެވެ.\nރާއްޖެ އަށް ބޭނުންވާ ބޭހާއި ކާޑު އެތެރެ ކުރަން ސަރުކާރުން އެސްޓީއޯ އަށް 25 މިލިއަން ޑޮލަރު (ގާތްގަނޑަކަށް 385 މިލިއަން ރުފިޔާ) ގެ ގެރެންޓީއެއް ވެސް ދީފައިވެ އެވެ. އެ ފަހަރު ވެސް މި ގެރެންޓީ ވެސް ދީފައި ވަނީ ހޮންކޮންގް ޝަންހާއީ ބޭންކިން ކޯޕަރޭޝަންގެ މާލޭގެ ބްރާންޗުން ނެގި ލޯނަކަށެވެ.\nރާއްޖެއަށް ދަރަނި މަތިވުމުގެ މައްސަލަ ވަނީ ކުރިމަތިވެފަ އެވެ. އެހެންވެ އެކަމަށް ސަރުކާރުން ދަނީ ފިޔަވަޅުތަކެއް އަޅަމުންނެވެ.\nއެސްޓީއޯއިން ހިޓާޗީ ޓީވީގެ ޕްރޮމޯޝަނެއް\nއެސްޓީއޯ ޑިޖިޓަލް ބޭންކުގެ ހުއްދައަށް އެދެފި\nއެސްޓީއޯއަށް ބިލިއަން ރުފިޔާގެ ޓްރޭޑް ފެސިލިޓީއެއް\nފުށް ފެކްޓަރީ އަޅަން ބިން ހޯދަނީ


Quarantine muhdhathu kurukurun rakkaatheri eh noon: Nazla\nކަަރަންޓީން މުއްދަތު ކުރުކުރުން ރައްކާތެރިއެއް ނޫން\nރަށެއްގައި ކުދިންތަކެއް މޫދަށް އެރި: މާލެއިން ރަށްރަށައް ގޮސް 14 ދުވަހު ކަރަންޓީންވާން ޖެހޭ | އަވަސް\nކަރަންޓީން މުއްދަތު ކުރުކުރުމަކީ ރައްކާތެރިކަމެއް ނޫން ކަމަށާ 14 ދުވަހުގެ ކަރަންޓީން މުއްދަތަކީ ރައްކާތެރިކަމުގެ ގޮތުން ވަރަށް ފުރިހަމަ މުއްދަތެއް ކަމަށް ޓެގް ޓީމުގެ މެންބަރު ޑރ. ނަޒްލާ މުސްތަފާ ވިދާޅުވެއްޖެ އެވެ.\nމާލެއިން ރަށްރަށައްދާ މީހުން 14 ދުވަހު ކަރަންޓީންގައި ތިބެން ޖެހެއެވެ. އެއީ މާލެއަކީ ކޮވިޑްގެ ކޮމިއުނިޓީ ޓްރާސްމިޝަނެއް އޮތް ސިޓީއަކަށްވާތީއެވެ. މިއަހަރުގެ އޭޕްރީލް މަހުގެ 15 ވަނަ ދުވަހުން ފެށިގެން މާލެ ސިޓީ އޮތީ ލޮންޑައުން ކޮށްފައެވެ. އެއާއި ގުޅިގެން ރަށްރަށައް ނުދެވި އެތަށް ބަޔަކު މާލޭގައި ތާށިވިއެވެ.\nނަމަވެސް ކުރިން އެޅި ފިޔަވަޅުތަކަށް ބައެއް ލުއިތައް ދީ މިހާރު ޒަރޫރީ ބޭނުންތަކަށް ނޫން ނަމަވެސް ރަށްރަށައް ދެވޭނެ އިންތިޒާމް ވަނީ ހަމަޖައްސާފައެވެ. ނަމަވެސް 14 ދުވަހުގެ ކަރަންޓީނަށް ލުޔެއް ދީފައެއް ނުވެއެވެ. އެކަމާއި ގުޅިގެން ބޮޑު ޗުއްޓީއަށް ރަށްރަށައް ދާން ބޭނުންވެފައި ތިބި އެތައް ބަޔަކު ދަނީ ކަންބޮޑުވުން ފާޅު ކުރަމުންނެވެ.\nމިރޭ އެޗްއީއޯސީގެ ނޫސްވެރިންގެ ބައްދަލްވުމުގައި ވާހަކަދައްކަވަމުން ޑރ. ނަޒްލާ މުސްތަފާ ވިދާޅުވީ ކޮވިޑްގެ ހާލަތު އަދި ރަނގަޅު ވެފައި ނުވާއިރު 14 ދުވަހުގެ ކަރަންޓީން ވަރަށް މުހިންމު ކަމަށެވެ. ދިރާސާތަކުން ދައްކާ ގޮތުން ކަރަންޓީން މުއްދަތު ފަސް ދުވަހަށް ކުރުކޮށްފިނަމަ ކޮވިޑް ޖެހުމުގެ ފުރުސަތު އޮތް ނުވަތަ އެ ބަލީގެ 45 އިންސައްތަ މީހުން ދެނެނުގަނެވިދާނެ ކަމަށާ ހަތް ދުވަހަށް ކަރަންޓީން ކުރުކޮށްފިނަމަ 20 އިންސައްތަ މީހުން ދޫވުމުގެ ފުރުސަތު ބޮޑު ކަމަށެވެ.\nއަދި 11 ދުވަހަށް ކަރަންޓީން މުއްދަތު ކުރުކޮށް ޓެސްޓް ހެދިނަމަވެސް ތިން ޕަސެންޓް މީހުން ދެނެނުގަނެވިދާނެ ކަމަށް ނަޒްލާ ވިދާޅުވިއެވެ. މިއީ ރަށްރަށައް ބަލި ފެތުރިދާނެ ސަބަބަކަށްވާތީ ކަރަންޓީން މުއްދަތު މިވަގުތު ކުރުކުރުމަކީ ރައްކާތެރި ކަމެއް ނޫން ކަމަށް ވިދާޅުވިއެވެ.\n"މިހާރު އަޅުގަނޑުމެން މި ހަދާ ގޮތަށް 14 ދުވަހުގެ ކަރަންޓީނަށްފަހު ޓެސްޓް ހަދައިފިނަމަ 99 ޕަސެންޓް އެބަ ކަވާ ކުރެވޭ. އޭގެ މާނައަކީ އެކަކު ނޭންގި ހިނގައިދާނޭ. އެހެންވީމަ ބަލާ ބެލުމަށް 14 ދުވަހަކީ ވަރަށް ފުރިހަމަ މުއްދަތެއް. އެއީ މިހާތަނަށް އެންމެ ރަނގަޅަށް ކޮންޓްރޯލް ކޮށްފައިވާ ޗައިނާ، ނިއުޒީލެންޑް، އޮސްޓްރޭލިއާ، ކޮރެއާ، ސިންގަޕޯ، މެލޭޝިޔާ މި ހުރިހާ ގައުމުތަކެއްގައިވެސް ބަލަނީ 14 ދުވަހަށް،" ނަޒްލާ މުސްތަފާ ވިދާޅުވިއެވެ.\nނަޒްލާ ވިދާޅުވީ ރަށްރަށުގައި ރައްކާތެރިކަމުގެ ފިޔަވަޅުތައް ހުރީ އެންމެ ރަނގަޅަށް ނޫން ކަމަށާ ރަށްރަށުގައި އެ ފިޔަވަޅުތައް ތަންފީޒު ކުރުމުގައިވެސް ގޮންޖެހުންތައް ހުންނާނެ ކަމަށެވެ. އެހެން ކަމުން ކަރަންޓީން މުއްދަތު ކުރުކޮށްފިނަމަ ރަށްރަށުގައި އައުޓްބްރޭކެއް އައުމުގެ ފުރުސަތު ބޮޑު ކަމަށް ނަޒްލާ ވިދާޅުވިއެވެ.\nއަތޮޅުތެރޭގެ ސިއްހީ ނިޒާމަކީވެސް ރަނގަޅު ހާލަތެއްގައި އޮތް ނިޒާމެއް ނޫން ކަމަށް ވިދާޅުވެ ގިނަ ބަޔަކަށް ބަލި ޖެހިއްޖެނަމަ އެކަމުގެ ސަބަބުން ވަރަށް ގޯސް ހާލަތަށް ހިނގައިދާނެ ކަމަށް ވިދާޅުވިއެވެ. މާލެއިން ރަށްރަށައްދާން ބަޔަކު ބޭނުންވި ނަމަވެސް ރަށްރަށުގައި ތިބި ރައްޔިތުންނަށް ރައްކާތެރިކަން ކަށަވަރުކޮށް ދިނުމަކީވެސް ކުރަންޖެހޭ ކަމެއް ކަމަށް އޭނާ ވިދާޅުވިއެވެ.\n"މާލޭގައި އުޅޭ ބަޔަކު ބޭނުންވެދާނެ ފަސޭހައިން ރަށައްދާން. އެކަމު އަތޮޅުތެރޭ މީހުންގެ ހައްގުތަކެއްވެސް އެބައޮތް ދެއްތޯ. އެ މީހުންނަށް ރައްކާތެރިކަން ލިއްބައިދޭ ގޮތަށް އަޅުގަނޑުމެން ޖެހޭނެ ކަންކަން ކުރަން. އެއީ އެ ތާންގައި މާލެއާ އެއްގޮތަށް ހެލްތް ކެޕޭޝިޓީ ރަނގަޅެއް ނޫން. މިހާރުވެސް ނޮން-ކޮވިޑް ކެއާވެސް ހަމަ ކިރިއާ ދެވެނީ. އެއީ މާލެ ބަންދުވީމަ އަތޮޅު ހޮސްޕިޓަލްތަކަށް ވަނީ ބާރުވެފައި،"\nމިރޭގެ ނޫސްވެރިންގެ ބައްދަލްވުމުގައިވެސް ކަރަންޓީންވުމާއި ނުލައި ސަރުކާރުގެ އިސްވެރިން ރަށްރަށައް ދަތުރުކުރަމުން ދަނީ ކޮން އުސޫލަކުންތޯ ވަނީ ސުވާލުކޮށްފައެވެ. އަދި އެ ގޮތަށް ދަތުރުކޮށް އާންމުންނާއި ބައްދަލްކޮށް ޖަލްސާތައް ބާއްވާ ހެދުމަކީ ރައްކާތެރި ކަމެއް ނޫންތޯވެސް ސުވާލުކޮށްފައިވެއެވެ.\nއެ ސުވާލަށް ސީދާ ޖަވާބެއް ނުދީ ކޮންމެހެން ބާއްވަން ޖެހޭ ހަރަކާތެއް ނޫނީ ރަށްރަށުގައި ނުބޭއްވުމަކީ އެޗްޕީއޭގެ ވަރަށް ބޮޑު އިލްތިމާސްއެއް ކަމަށް ޑރ. ފާތިމަތު ނަޒްލާ ރަފީގު ވިދާޅުވިއެވެ. އަދި އެފަދަ ހަރަކާތަކަށް މާލެއިން ބަޔަކު ދިޔަނަމަވެސް ރައްކާތެރިކަމުގެ ފިޔަވަޅުތަކަށް އިސްކަންދީ ގިނަ ބަޔަކާ ބައްދަލު ނުކުރުމަށް ވަނީ އެދިފައެވެ.


Kandumathin Athulaigaiy Masthavathakethi Mahsalaigai Ithuru Bayaku Hayyaru Kohfi - Vaguthu\nކަނޑުމަތިން އަތުލައިގަތް މަސްތުވާތަކެތީގެ މައްސަލައިގައި އިތުރު ބަޔަކު ހައްޔަރުކޮށްފި\nމަސްތުވާތަކެތި ހިފައިގެން ދަތުރުކުރި ބޯޓުން ހައްޔަރު ކުރި މީހުންނާއި އެކު ސިފައިން – ފޮޓޯ: ޗީފް ޝަމާލް / ޓްވިޓާ\nހޮނިހިރު ދުވަހުގެ ރޭ ފުލުހުންނާއި ސިފައިން ގުޅިގެން ކަނޑުމަތީގައި ހިންގި އޮޕަރޭޝަންގައި އަތުލައިގަތް މަސްތުވާތަކެތީގެ މައްސަލައާއި ގުޅިގެން އިތުރު ތިން މީހަކު ހައްޔަރުކޮށްފައިވާ ކަމަށް ފުލުހުން ވިދާޅުވެއްޖެއެވެ.\nފުލުހުން ވިދާޅުވީ މިމައްސަލައިގައި ހައްޔަރު ކޮށްފައިވާ މީހުންގެ އަދަދު މިހާރު 13 އަށް އަރާފައިވާ ކަމަށެވެ. މިމައްސަލައިގައި މުޅިން ވެސް ހައްޔަރު ކޮށްފައި ވަނީ ފިރިހެނުންނެވެ.\nތިން މީހަކު ހައްޔަރު ކޮށްފައި ވަނީ ރޭ ކަމަށް ފުލުހުން ވިދާޅުވިއެވެ. ނަމަވެސް އެމީހުން ހައްޔަރު ކުރީ ކޮންތަނަކުން ކަމެއް ފުލުހުން ވިދާޅެއް ނުވެއެވެ.\nއިންޑިއާގެ ސަލާމަތީ ބާރުތަކުން ދިން މައުލޫމާތެއްގެ މައްޗަށް ބިނާކޮށް ކުރިއަށް ގެންދިޔަ އޮޕަރޭޝަންގައި ރާއްޖޭގެ ކަނޑުގެ ސަރަހައްދުން އަތުލައިގަތް ކަނޑުބޯޓުން 70 ކިލޯގެ މަސްތުވާތަކެތި ފެނުކަމަށް ފުލުހުން ވިދާޅުވެއެވެ. ނަމަވެސް އިންޑިއާގެ ސަލާމަތީބާރުތަކާއި ހަވާލާދީ އެގައުމުގެ މީޑިއާތަކުން ބުނާ ގޮތުގައި ދިވެހި ފުލުހުންނާއި ސިފައިން އަތުލައިގަތް މަސްތުވާތަކެތީގެ އަދަދު 150 ކިލޯ އަށް އަރައެވެ.\nކަނޑުބޯޓުގެ އިތުރުން އެބޯޓުން މަސްތުވާތަކެތި ނެގުމަށް ދަތުކުރި ރާއްޖޭގެ ދޯންޏެއް ވެސް ހިފަހައްޓާފައިވާ ކަމަށެވެ. ބޯޓުގައި ހަ މީހުން ތިބިއިރު ރާއްޖޭގެ މަސް ދޯނީގައި ދެ ދިވެހިންނާއި ދެ ބިދޭސީން ތިއްބެވެ.\nފުލުހުން ވިދާޅުވީ ބޯޓުގައި ތިބި ހަ މީހުންނާއި ދޯނިން ހައްޔަރު ކުރި ދެ ދިވެހިންނާއި ފަހުން ހައްޔަރު ކުރި ތިން މީހުންނަށް 15 ދުވަހުގެ މުއްދަތު ކްރިމިނަލް ކޯޓުން މިއަދު ޖަހާފައިވާ ކަމަށެވެ. އަދި ދޯނީގައި ތިބި ބަންގްލަދޭޝްގެ ދެ މީހުންނަށް، 10 ދުވަހުގެ މުއްދަތު ޖަހާފައިވާ ކަމަށް ފުލުހުން ވިދާޅުވިއެވެ.\nތިން ގޯންޏަކަށް އަޅާފައި ހުރި 70 ޕެކެޓް މަސްތުވާތަކެތީގެ ބަރުދަން 70 ކިލޯއަށް އަރަ އެވެ. އަދި އެ ތަކެތީގެ އަގު 59.2 މިލިއަން ރުފިޔާއަށް އަރާނެ ކަމަށް ޕޮލިސް ކޮމިޝަނަރ ވަނީ ވިދާޅުވެފައެވެ.\nމަޑަވެލިން މަސްތުވާތަކެތީގެ ވިޔަފާރީގެ ބޮޑެއް ހައްޔަރުކޮށްފި\nހަކިލޯގެ މަސްތުވާތަކެއްޗާއި އެކު ހައްޔަރުކުރި ދެމީހެއްގެ ވަނަވަރު ހާމަކޮށްފި\n5.5 ކިލޯގެ މަސްތުވާތަކެތި އައްޑޫން އަތުލައިގެންފި\nއޮކްޓޯބަރ 8, 2019 23:30\nދެން އަވަހަށް އެމީހުން ދޫކުރާތަން ފެންނާނީ،\nއޮކްޓޯބަރ 9, 2019 01:23\nއައިސިސް ތަ ؟؟؟\nއޮކްޓޯބަރ 9, 2019 01:31\nފުޓޯ ަ ،ވަރަށްރީއްޗެވެ، އެކަމަކު،ދެންއިވޭނީ،ކޯޓުން،ދޫކޮއްލައިފި،ބުނާއަޑެވެ،\nއޮކްޓޯބަރ 9, 2019 04:15\nބޯހަލާކް މިޔޮއްގައުމެއްވާދޯ ސަހަރޯ މަފްކުރާށޭ ކުށަކައް މިކަން މިވަންޏާ\nއޮކްޓޯބަރ 9, 2019 08:33\nވިއްކާލާ އޭރުން ބަޖެޓް ޑެފިސިޓް ކުޑަވާނެ. ތީބަޖެޓް ސަޕޯޓެއް.\nއޮކްޓޯބަރ 9, 2019 11:34\nތިޔަ ޑްރަގުތައް ގެނައީ އައްޑު ހިތަދުއަސްބަތްވާ އަދި އެމްޑީޕީ އާއި ހެދި މަރުދޭ ސޮރެކެވެ. އެއާޕޯޓުން އެސޮރު އުފުރާލާގެން ގެންދިޔަ އިރު އަހަރެން މަންމަ ބާލާ އެއާޕޯޓަށް ގޮސްފައި ހުރީމެވެ...ގެންދިޔައަސް ހަމ ަވާނެ އެއްކަމެއްވެސް ނޮއޮންނާނެވެ. ވެއްދި ދޮރުން ނިކުމގެން ދާނެވެ.\nއޮކްޓޯބަރ 9, 2019 15:14\nބޯޓުގައި އިނީ އީރާނު ދިދައެއް ފުރަތަމަ ޖެހިގެން އައިދުވަހު ކުއްލިއަކަށް ޕާކިސްތާނު ދިދައަކަށް ބަދަލް ވިކަމަށް ނަންހާމަކުރަން ބޭނުންނުވާ އެމްއެންޑީއެފް މީހަކު ބުނި.


Hidhumayi fulhaa kuran NSPA in hotline eh tha-araf kohfi\nހިދުމަތް ފުޅާ ކުރަން އެންސްޕާއިން ހޮޓްލައިނެއް ތައާރަފުކޮށްފި\nނޭޝަނަލް ސޯޝަލް ޕްރޮޓެކްޝަން އޭޖަންސީ (އެންސްޕާ) ގެ ހިދުމަތް އިތުރަށް ފުރިހަމަ ކުރުމަށް ހޮޓްލައިން ނަމްބަރެއް ތައާރަފުކޮށްފި އެވެ.\nއެންސްޕާގެ ހަތް ވަނަ އަހަރީ ދުވަސް ފާހަގަ ކުރުމުގެ ގޮތުން މިރޭ ދަރުބާރުގޭގައި ބޭއްވި ރަސްމިއްޔާތެއްގައި އެންސްޕާ ހޮޓްލައިން ނަމްބަރު އިފްތިތާހު ކޮށްދެއްވީ ހަފްލާ ޝަރަފުވެރިކޮށްދެއްވި ޔޫތު މިނިސްޓަރު އަހުމަދު ޒުހޫރު އެވެ.\nއެންސްޕާ ހޮޓްލައިން ނަމްބަރަކީ 3321409 އެވެ.\nމި ރަސްމިއްޔާތުގައި ވާހަކަ ދައްކަވަމުން ޒުހޫރު ވިދާޅުވީ އެންސްޕާ އަކީ އަބަދުވެސް އެހީތެރި ކަމަށް ބޭނުންވާ ފަރާތްތަކަށް ހަގީގީ އެހީތެރިކަން ފޯރުކޮށް ދިނުމުގައި މުހިންމު ރޯލެއް އަދާ ކުރާ ބައެއް ކަމަށެވެ. އެގޮތުން މިރޭ ތައާރަފު ކުރި ހޮޓްލައިން ނަމްބަރު ވެގެންދާނީ އެހީތެރިކަން ބޭނުންވާ ފަރާތްތަކަށް ވީހާވެސް އަވަސް ހިދުމަތް ފޯރުކޮށްދެވުމަށް މަގުފަހި ވެގެންދާނެ ނަމްބަރަކަށް ކަމަށެވެ.\n"އެންސްޕާ އަކީ އެހީތެރިކަން ބޭނުންވާ މީހުންނަށް އެހީތެރިކަން ފޯރުކޮށްދިނުމުގައި މުހިންމު ރޯލެއް އަދާ ކުރާ ބައެއް. އަދި މިރޭ މި ތާއާރަފު ކުރި ހޮޓްލައިންގެ ސަބަބުން ހިދުމަތް އިތުރަށް އަވަސް ވެގެން ދާނެ،" ޒުހޫރު ވިދާޅުވި އެވެ.\nއެންސްޕާގެ ހަތް ވަނަ އަހަރީ ދުވަހުގެ މުނާސަބަތުގައި ވަނީ އެންސްޕާގައި މަސައްކަތް ކުރާ މުވައްޒިފުން އެކި ރޮންގުން ހޯދައިފާވާ ކާމިޔާބީތަށް އަގު ވަޒަން ކުރުމުގެ ގޮތުން ހަނދާނީ ލިޔުން ދިނުން ވެސް މިރޭ އޮތެެވެ. އެގޮތުން ކަރަންޓް ސަބްސިޑީ ރީރަޖިސްޓްރޭޝަން މަސައްކަތް ކުރެއްވި މުވައްޒިފުންނަށް ސެޓުފިކެޓް ދިނުމާއި އެންސްޕާގެ މުވައްޒިފުންގެ ތެރެއިން މުޅި އަހަރު އެންމެ ގަޑިޔަށް ފަރުވާތެރިވި މުވައްޒިފުންނާއި ސަލާމް މަދު މުވައްޒިފުންނަށް ހަނދާނީ ލިޔުން ދިނެވެ.\nއެންސްޕާ އަކީ ހުސްނުވާ އާސަންދާ އާއި ބެޔަސް ނުބެޔަސް، މެޑިކަލް ވެލްފެއާ އެހީ، ނުކުޅެދުން ތެރިކަން ހުންނަ މީހުންނަށް ދޭ އެލަވަންސް އަދި ކަރަންޓް ސަބްސިޑީގެ ހިދުމަތް ފަދަ ހިދުމަތްތަށް ދެމުންގެންދާ މުއައްސާއެވެ.\nމިރޭގެ ހަފުލާގައި ޔޫތު މިނިސްޓަރު ޒުހޫރު އެންސްޕާގެ ހޮޓްލައިން ނަމްބަރު ތައާރަފުކޮށް ދެނީ -- ފޮޓޯ: އަވަސް\nކުއްޖާގެ ބައްޕަ ނުވަތަ މަންމަ ޖަލުގައިވާނަމަ އެހީ ދެނީ


Breaking: Humam merun faskurumah UN in Rajje ah amureh nerefi\nހުމާމު މެރުން ފަސްކުރުމަށް އދ.އިން ރާއްޖޭގެ މައްޗަށް އަމުރެއް ނެރެފި\nހުމާމު އޭނާގެ އާއިލާއާއެކު: ހުމާމު މަރަން ވަނީ ސުޕްރީމް ކޯޓުން ހުކުމްކޮށްފައި - އަވަސް ފޮޓޯ: މުހައްމަދު އަޒާން\nކުރީގެ މަޖިލިސް މެންބަރު އަދި ދީނީ އިލްމްވެރިޔާ ޑރ. އަފްރާޝީމް އަލީ އަވަހާރަކޮށްލި ކަމުގެ ކުށް ސާބިތުވެ ޝަރުއީ ތިން މަރުހަލާގެ ކޯޓުން ވެސް މަރަން ހުކުމް ކޮށްފައިވާ ހ. ލޮބީ ހުސެއިން ހުމާމު ނުމެރުމަށް އދ.އިން ރާއްޖެއަށް އަމުރުކޮށްފި އެވެ. އދ.އިން ރާއްޖޭގެ މައްޗަށް ވަގުތީ އަމުރެއް ނެރެފައިމިވަނީ ހުމާމުގެ ފަރާތުން އދ.ގެ ހިއުމަން ރައިޓްސް ކޮމިޓީއަށް ހުށަހެޅި މައްސަލައަކާ ގުޅިގެންނެވެ.\nހުމާމުގެ ގާނޫނީ ވަކީލް އަބްދުﷲ ހަސީން މިރޭ އަވަސްއަށް ވިދާޅުވީ، ހުމާމުގެ ފަރާތުން އދ. ގެ އެ ކޮމެޓީއަށް ހުށަހެޅި މައްސަލާގައި ބުނެފައިވަނީ ފަރުދީ އަދި ސިޔާސީ ހައްގުތަކާ ބެހޭ ބައިނަލްއަގުވާމީ މުއާހަދާ (އައިސީސީޕީއާރު)އާ ހިލާފަށް ހުމާމުގެ މައްޗަށް ޝަރީއަތް ހިންގާފައިވާ ކަމަށެވެ. އަދި ހުމާމުގެ ފަރާތުން އެ ކޮމެޓީގައި އެދިފައިވަނީ އެކަން ބަލައިދިނުމަށް ކަމަށް ހަސީން ވިދާޅުވި އެވެ. އައިސީސީޕީއާރް މުއާހަދާއަކީ ރާއްޖެ ބައިވެރިވާ މުއާހަދާއެއް ކަމުން އެ މުއާހަދާއަށް އަމަލުކުރުމަކީ ރާއްޖެއަށް ލާޒިމު ކަމެކެވެ.\nހަސީން ވިދާޅުވީ، މައްސަލާގައި ސަރުކާރުން ހަ މަސް ދުވަހުގެ ތެރޭގައި އދ.އަށް ޖަވާބުދާރީވުމަށް އަންގާފައިވާ ކަމަށެވެ. އަދި އެ މައްސަލަ އެ ކޮމެޓީން ބަލައި ނުނިމެނީސް ހުމާމު މަރައިގެން ނުވާނެ ކަމަށް ބުނެ އެ ކޮމެޓީން ވަނީ ރާއްޖޭގެ މައްޗަށް ވަގުތީ އަމުރެއް ވެސް ނެރެފަ އެވެ.\nއދ. އިން މީގެކުރިން ނެރުނު ބަޔާނުގައި ބުނެފައިވަނީ، ހުމާމަށް ޝަރީއަތުގެ މަޖިލީހުގައި ލިބެންޖެހޭ ހައްގުތައް ލިބުނު ކަމަށް ގަބޫލު ނުކުރާ ކަމަށެވެ. އަދި އޭނާގެ މައްޗަށް ހުކުމް އިއްވާފައިވަނީ ތަހުގީގު އެއްކޮށް ނުނިމެނީސްކަން ވެސް އދ.އިން ވަނީ ފާހަގަކޮށްފަ އެވެ. އަދި ޝަރީއަތް ބިނާކޮށްފައިވަނީ ހުމާމަށް މަޖުބޫރުކޮށްގެން ވެފައިވާ އިއުތިރާފެއްގެ މައްޗަށް ކަމަށް ވެސް އދ.އިން ވަނީ ބުނެފަ އެވެ.\nމީގެއިތުރުން ހުމާމުގެ މައްޗަށް ހިންގާފައިވަނީ އިންސާފުވެރި ޝަރީއަތެއް ނޫން ކަމަށާއި އެހެންކަމުން އޭނާގެ ޝަރީއަތް އަލުން ހިންގަން ޖެހޭ ކަމަށް ވެސް އދ.އިން ބުނެފައިވެ އެވެ. އަދި ޝަރީއަތް އަލުންކުރުމަށް ހުމާމު ނުމަރާ ބަހައްޓަންޖެހޭ ކަމަށް ވެސް ބުނެފައި ވެއެވެ.\nހުމާމުގެ މައްޗަށް މަރުގެ ހުކުމް ސުޕްރީމް ކޯޓުން އިއްވާފައިވަނީ އެ ކޯޓަށް އަފްރާޝީމްގެ ވާރިސުން ހުމާމު މެރުން ފަސްކޮށްދިނުމަށް އެދި ސިޓީއެއް ފޮނުވާފައިވަނިކޮށެވެ. ނުރަސްމީ ގަޑި ކަމަށް ބުނެ އެ ސިޓީ ބަލައިގެންފައެއް ނުވެ އެވެ.\nހުސައިން ހުމާމް މަރުގެ ހުކުމް ޔޫއެން\nމިސުރުގެ 75 މީހެއްގެ މަރުގެ ހުކުމް ބާތިލްކުރަން އދ. ގޮވާލައިފި


Saudi Ge Restaurant Thakugai Anhenunnai Firihenunnah Ehkoh Thibeveygoeh Hadhaifi - Vaguthu\nސައުދީގެ ރެސްޓޯރެންޓްތަކުގައި އަންހެނުންނާއި ފިރިހެނުންނަށް އެއްކޮށް ތިބެވޭގޮތް ހަދައިފި\nސައުދީ އަރަބިއްޔާގެ ރެސްޓޯރެންޓްތަކުގައި އަންހެނުންނާއި ފިރިހެނުން ރެސްޓޯރެންޓަށް ވަންނަން ވަކި ދެދޮރު ބެހެއްޓުމާއި، އަދި ރެސްޓޯރެންޓްތަކުގެ އެތެރޭގައި ވެސް އަންހެނުންނާއި ފިރިހެނުން ވަކިން ތިބެން ޖެހޭ ގޮތައް އޮތް އޮތުން އުވާލާ، އަންހެނުންނާއި ފިރިހެނުންނަށް އެއްތަނެއްގައި ތިބެގެން ރެސްޓޯރެންޓްތަކުން ހިދުމަތް ހޯދުމުގެ ހުއްދަ ދީފިއެވެ.\nމީގެ ކުރިން ސައުދީ އަރަބިއްޔާގެ ރެސްޓޯރެންޓްތަކަށް އަންހެނުންނާއި ފިރިހެނުން ވަންނަން ޖެހެނީ ވަކި ދެދޮރަކުންނެވެ. އަދި ރެސްޓޯރެންޓްގެ އެތެރޭގައި ވެސް އަންހެނުންނާއި ފިރިހެނުންނަށް އެއްތަނެއްގައި ނުތިބެވެއެވެ. އެއީ އާއިލާ މެންބަރުން ކަމަށް ވީނަމަވެސް ދެޖިންސުގެ މީހުން ތިބެން ޖެހެނީ ވަކިންނެވެ.\nފަހަކަށް އައިސް ސައުދީ އަރަބިއްޔާ އިން ގެންދަނީ މިފަދަ ސިޔާސަތުތައް އުވާލަމުންނެވެ. މީގެ ކުރިން އެގައުމުން ވަނީ އަންހެނުންނަށް ކާރު ދުއްވުމުގެ ހުއްދަ ވެސް ދީފައެވެ. އަދި މަހްރަމުންނާއި ވަކިން އެކަނި ދަތުރު ކުރުމުގެ ހުއްދަ ވެސް ސައުދީ އަންހެނުންނަށް ވަނީ ދީފައެވެ.\nނަމަވެސް ޙައްޤުތަކަށް ވަކާލާތު ކުރާ މީހުން ބުނާ ގޮތުގައި ސައުދީ އަރަބިއްޔާގައި އަދިވެސް އަންހެނުންނާއި މެދު ތަފާތު ކުރުން ގެންގުޅުމުގެ ފުރުސަތު ފަހިކޮށްދީފައިވާ ވަރަށް ގިނަ ޤާނޫނުތައް އެބަހުއްޓެވެ.\nސައުދީ އަރަބިއްޔާގެ ވަލީއަހްދު ކަމާއި މުހައްމަދު ބިން ސަލްމާން 2017 ވަނަ އަހަރު ހަވާލުވި ފަހުން އެގައުމަށް ގިނަ ބަދަލުތަކެއް އަންނަނީ ގެންނަމުންނެވެ. މުހައްމަދު ސައުދީ އަށް ގެންނަމުންދާ ބަދަލުތަކަށް ބައިނަލްއަޤުވާމީ ފަރާތްތަކުގެ ތާއިދު ވަރަށް ބޮޑަށް ލިބިފައި ވަނިކޮށް މިދިޔަ އަހަރު ޖަމާލް ޚަޝޯޤީ މަރާލި މައްސަލައިގައި މުހައްމަދަށް ވަނީ ފާޑުކިޔުން އަމާޒުވެފައެވެ. ޚަޝޯޤީ މަރާލުމުގައި މުހައްމަދުގެ ބައިވެރިވުމެއް އޮތްކަމަށް ތުރުކީންނާއި އެމެރިކާގެ ރަސްމީ ފަރާތްތަކުން ތުހުމަތު ކުރެއެވެ.\nނޫން، ފެމެލީސްތަކަށް ވަކި ސެކްޝަނެއް ހުންނާނެ


Feature: Anhenunge agu vazan kuranvee march 8 gai dhey malakun ekangneh noon - 247.mv\n07:53 PM, Saturday 17, April 2021\nއަންހެނުންގެ އަގު ވަޒަންކުރަންވީ މާޗު އަށެއްގައި ދޭ މަލަކުން އެކަންޏެއް ނޫން!\nAisha 17:49 PM, Friday 08, March 2019\nމާރޗް މަހުގެ 8 ވަނަ ދުވަސް ފާހަގަކުރަނީ ބައިނަލްއަގްވާމީ އަންހެނުންގެ ދުވަހުގެ ގޮތުގައި--\nކޮންމެ އަހަރެއްގެވެސް މާރިޗުމަހުގެ އަށްވަނަ ދުވަސް ފާހަގަކުރަނީ ބައިނަލްއަގުވާމީ އަންހެނުންގެ ދުވަހުގެ ގޮތުގައެވެ. އަންހެނުން ބާރުވެރި ކުރުވައި، އަންހެނުންނަށް އެމީހުންގެ ހައްގުތައް ކަށަވަރުކޮށްދިނުމުގެ ވާހަކަ ކޮންމެ އަހަރެއްގެވެސް މި ދުވަހު އިވެއެވެ. ޖެހިގެން އަންނަ ދުވަހު އެ އަޑު މަޑުވެ ދުވަސްކޮޅަކުން އެކަން ހަނދާން ނެތެއެވެ. އަންހެނުންގެ ހައްގުތަކުގެ މަތިން އަނެއްކާވެސް ހަނދާން ވަނީ ޖެހިގެން އަންނަ އަހަަރުގެ މާޗު އަށެއް ކައިރި ވުމުންނެވެ.\nބައިނަލްއަގުވާމީގޮތުން އަންހެނުންގެ ދުވަސް ފާހަގަކުރަންފެށީ 1975 ވަނައަހަރަށް ފަހުއެވެ. ވަނަ 1975 ވަނަ އަހަރު އދ. އިން ފާހަގަކުރީ އަންހެނުންގެ އަހަރުގެ ގޮތުގައެވެ. އޭގެ ފަހުން 1977 އަހަރު މެންބަރު ގައުމުތަކުން އދ. އާންމު މަޖިލީހުގައި ނިންމީ ކޮންމެ އަހަރެއްގެވެސް މާޗު އަށެއް އަންހެނުންގެ ދުވަހުގެ ގޮތުގައި ފާހަގަ ކުރުމަށެވެ.\nއަންހެނުންގެެ ދުވަހަކީ ގިނަ ގައުމުތަކުގައި ފުޅާ ދާއިރާއެއްގައި ފާހަގަކުރާ ދުވަހެކެވެ. އެ ގައުމުތަކުގެ ސަރުކާރުން އަންހެނުންގެ ދުވަސް ކަނޑައަޅާފަައިވަނީ ރަސްމީ ބަންދު ދުވަހެއްގެ ގޮތުގައެވެ. އޭގެ ތެރޭގައި އަފްޣާނިސްތާން، ކެމްބޯޑިއާ، ޗައިނާ، ޖޯޖިއާ، ކަޒަކިސްތާން، ނޭޕާލް، ޔޫކްރެއިން، ވިއެޓްނާމް އަދި އުޒްބަކިސްތާން ފަދަ ގައުމުތަކުގައި މާޗު އަށަކީ ރަސްމީ ބަންދު ދުވަހެކެވެ. މަޑަގަސްކަރައިގެ އަންހެނުންނަށް ވެސް މިދުވަަކީ ރަސްމީ ބަންދު ދުވަހެކެވެ. އެދުވަހު މަސައްކަތު ނިންކުންނަނީ މަޑަގަސްކަރައިގެ ފިރިހެނުން އެކަންޏެވެ.\nރާއްޖޭގައި ވެސް އަންހެނުންގެ ދުވަސް އެކި ފެންވަރުގައި ފާހަގަކުރެއެވެ. އަންހެނުންގެ ދުވަހާ ދިމާކޮށް އެކި ދާއިރާތަކުން ފާހަގަކުރެވޭ ކަނބަލުންނަށް ހާއްސަ އެވޯޑެއްވެސް ވަނީ ދޭން ފަށައިފައެވެ. ނަމަވެސް ފާހަގަކުރަންޖެހޭ ކަމަކީ އަންހެނުންނަށް އެކަނބަލުންގެ ހައްގުތައް އެންމެ ފުރިހަމަގޮތުގައި އަދިވެސް ލިބިފައިނުވާ ކަމެވެ.\nބައެއް ދާއިރާތަކުގައި އަންހެނުންނަށް ކުރިއަށް ދިޔުމުގެ ފުރުސަތު އޮތީ ހަނިކޮށެވެ. އަންހެނަކަށްވީތީ އެކަމެއް ނުކުރެވޭނެ ކަމަށް ބަލައި، ވަޒީފާ ދޭ ފަރާތްތަކުންވެސް އަންހެނުންނަށް ހަމަހަމަ ފުރުސަތުތައް ނުދޭކަން ފާހަގަކުރެވެއެވެ. އަންހެންމީހާ އަކީ މީހަކާ އިނދެގެން އުޅޭ މީހެއްތޯ އާއި ދަރިން ތިބޭތޯ އަދި ދަރިން ހޯދާނެ އިރެއް އިންޓަވިއުގައި އޮޅުން ފިލުވައި، އާއިލާއެއް ފަށާއިފިނަމަ އަންހެނުންނަކީ ވަޒީފާއަށް ފަރުވާކުޑަކުރާނެ ބަޔެއްކަމަށް ނިންމައި ވަޒީފާ ދޭން ފަސްޖެހޭތަންވެސް އާދެއެވެ.\nއެހެންނަމަވެސް ހަގީގަތަކީ ރާއްޖޭގެ ވަޒފާގެ ބާޒާރުގައި ފިރިހެނުންނަށް ވުރެ އަންހެނުންގެ އަދަދު ނިސްބަތުން ގިނަކަމެވެ. އަދި ޕްރޮަޑަކްޓިވިޓީ ވެސް އަންހެނުންގެ އިތުރުކަމެވެ. ހާއްސަކޮށް ސަރުކާރު ވަޒީފާތަކުގައެވެ. ނަމަވެސް ގޮތް ނިންމާ ފެންވަރުގެ ވަޒީފާތަކުގައި އަންހެނުންގެ ހިއްސާ އަދިވެސް ކުޑައެވެ. ތައުލީމީ ގާބިލް އަންހެނުން ތިބި ނަމަވެސް، އަންހެނުންނަށް "ނުވާނެ" ކަމަށް ބަލައި އެފަދަ މަގާމުތަކަށް އަންހެނުން އިސްކުރުން އަދިވެސް މަދުކަން ފާހަގަ ކުރެވެއެވެ.\nރާއްޖެއަކީ ޒަމާނީ ޑިމޮކްރަސީއެއް ފައްކާ ކުރަމުން އަންނަ ގައުމަކަށްވާއިރު، ފުރިހަމަ ގޮތުގައި މިކަން ހާސިލް ކުރެވޭނީ ސިޔާސީ އިސްމަގާމު ތަކަށާއި ގޮތް ނިންމާ ފެންވަރުގެ މަގާމުތަކަށް އަންހެނުން އިސްކޮށްގެންނެވެ. އަންހެނުން މުޖުތަމައަށް ކޮށްދޭ ކަންތައްތަކުގެ އަގު ވަޒަންކޮށް، އިތުރަށް ކުރިއަށް ދިޔުމުގެ ފުރުސަތުތައް ތަނަވަސްކޮށްދީގެންނެވެ.\nއަންހެނުންގެ އަގު ވަޒަންކުރަންވީ މާޗު އަށެއްގައި އެ ކަނބަލުންނަށް ދޭ މަލަކުން އެކަންޏެއް ނޫނެެވެ. އަހަރުގެ ބާކީ 364 ދުވަހުވެސް އަންހެނުންނަށް ހައްގު މަގާމައި ތައުރީފު އެކަނބަލުންނަށް ރައްދުކޮށް، ކުރިއަށް ދިއުމަށް މަގުތައް ފަހިކޮށްދީގެންނެވެ. ވަކި ޖިންސަކަށްވީތީ ޒިންމާ އުފުލޭނެ ގާބިލިއްޔަތުކަން ނުހުންނާނެ ކަމަށް ބަލައިގެން އެކަނބަލުންނަށް ކުރިއަށް ދިޔުމަށް ފުރުސަތު ހަނިކޮށްގެން ނުވާނެއެވެ.\nރިޕޯޓް އަންހެނުން އަންހެނުންގެ ދުވަސް މިންތީގެ ހަމަހަމަކަން ފީޗަރ


Hitler Buni Gothah Yahoodheenakee Nubai Baeh Kamah Buni BBC Noosveriyaa Ge Vazeefa Gehlijje! - Vaguthu\nއެޑޯލްފް އެލުއިސް ހިޓްލަރު ބުނި ގޮތަށް ޔަހީދޫންނަކީ ނުބައި ބައެއް ކަމަށް ބުނި ބައިނަލްއަގުވާމީ މީޑިއާ، ބީބީސީގެ ނޫސްވެރިޔާގެ ވަޒީފާ ގެއްލިއްޖެއެވެ.\nތަލާ ހަލަވާ ނަމަކަށް ކިޔާ އަންހެން ނޫސްވެރިޔާގެ ވަޒީފާ ގެއްލިފައިވަނީ 2014 ވަނަ އަހަރުގެ ޖުލައި މަހުގެ 20 ވަނަ ދުވަހު އޭނާ ކޮށްފައިވާ ޓުވިޓަކާއި ގުޅިގެން ކަމަށް މީޑިއާތަކުން ވަނީ ރިޕޯޓް ކޮށްފައެވެ. އޭނާގެ ވަޒީފާ ގެއްލުނީ މިހަފްތާގައެވެ.\nމައްސަލަ ޖެހުނު ޓްވީޓްގައި ވަނީ ފަލަސްތީނަށް ތާއީދުކޮށް، އިސްރާއީލަކީ ހިޓްލަރު ބުނި ގޮތަށް ނުބައި ބައެއް ކަމަށް ބުނެފައެވެ. އަދި ނާޒީންނަށް އިސްރާއީލް މާ ނުބައި ކަމަށް އޭނާ ވަނީ ބުނެފައެވެ.\nދާދިފަހުން ހިނގި އިސްރާއީލް ފަލަސްތީން ހަމަލާ ބަދަލު ކުރުންތަކުގެ މައުލޫމާތު ދުނިޔެއާއި ހަމައަށް ފޯރުކޮށް ދީފައިވާއިރު، އޭނާ ގެނެސްދިން ރިޕޯޓަކާއި ގުޅިގެން ވެސް ހަމަނުޖުހުންތަކެއް ވަނީ ހިނގާފައެވެ.\nއޭނާގެ ވަޒީފާ އިން ވަކިކޮށްފައިވާކަން ބީބީސީގެ ތަރުޖަމާން މީޑިއާތަކަށް ކަށަވަރު ކޮށްދެއްވާފައެވެ.\nހިޓްލަރު ވެގެން ގޮސްފައިވަނީ ޔަހޫދީނާއި ވަރަށް ބޮޑަށް ނަފްރަތު ކުރާ މީހަކަށެވެ. އޭނާ ގިނަ އަދަދަކަށް ޔަހޫދީން މަރާލާފައިވާތީއެވެ. ތަފާސް ހިސާބުތަކުން ދައްކާ ގޮތުގައި މިހާތަނަށް އޭނާ ވަނީ ފަސް މިލިއަނަށްވުރެ ގިނަ ޔަހީދޫން މަރާލާފައެވެ.\nހިޓްލަރު މަރުވުމުގެ ކުރިން ބުނެފައިވަނީ އޭނާއަށް ހުރިހާ ޔަހޫދީން މަރާލެވޭނެ ކަމަށާއި އެހެން ނަމަވެސް މަރާ ނުލީ ދުނިޔެއަށް އޭނާ އެމީހުން މަރާލީ ކީއްވެގެންތޯ ދެއްކުމަށް ކަމަށެވެ.\nޖޫން 17, 2021 08:44\nއަހުރެމެން ހެއްދެވި ފަރާތުން އެވަނީ މީގެ 1440 އަހަރުގެ ކުރިން ޔަހޫދީންނަކީ ނުބައި ބައެއްކަން އަންގަވާފަ. އެކަމު އަދު މިޤައުމުގެ ވެރިން މިއުޅެނީ މާ ރަގަޅު ބަޔަކަށް ހަދާ ގުޅުން ޤާއިމުކުރަންވެގެން. ފުރަތަމަ ސީދާ ފްލައިޓުން ދެން ފެންނާނީ ނުރަސްމީ ވަފްދުތަކަށްފަހު ސިޔާސީ ގުޅުން ޤާއިމުކޮށް ޓެރަރިސްޓް ޔަހޫދީ ޒައިނިސްޓުންގެ އެމްބަސީއެއް މިޤައުމުގައި ހުއްޅުވާފަ ހުއްޓާ.\nޖޫން 17, 2021 10:21\nދުނިޔޭގެ އާބާދީގައި5މިލިއަން ޔަހޫދީން ނުތިބޭ ދުވަސްވަރަކު ކިހިނެއްހޭ ހިޓްލަރު5މިލިއަން ޔަހޫދީން މެރީ! ހިޓްލަރު މެރި ހުރިހައި ވައްތަރަކުން. މި މީހުން މަޝްހޫރުކުރަނީ ހިޓްލަރު. ހަމަ އެދުވަސްވަރު ރަޝިޔާގައި ޖޯސެޕް ސްޓާލިންގ އޭ ކިޔާ ޑިކްޓޭޓަރެއް ހުރި. އެމީހާ ވަނީ ހިޓްލަރަށްވުރެ ގިނަ މީހުން މަރާފައި. ކީއްވެ އެމީހާ ވާހަކަ ނުދައްކަނީ. އަދި އެމީހާ ގިނައިން މެރީ ރަޝިޔާގައި ތިބި މުސްލިމުން